title: অস্ট্রেলিয়া (মহাদেশ)

text:
অস্ট্রেলিয়া মহাদেশের আয়তন মোট । এটি বিশ্বের ক্ষুদ্রতম এবং সর্বনিম্ন মহাদেশ যেখানে মানুষ বসবাস করে। সাহুল সোপান ও বাস প্রণালী সহ যে মহাদেশীয় সোপানটি এই মহাদেশের দ্বীপগুলিকে পরস্পরের সঙ্গে জুড়ে রেখেছে সেটির আয়তন । এই সোপানের অর্ধাংশই -এর থেকেও গভীর। অস্ট্রেলিয়া দেশটির অধিকাংশ অঞ্চলই একক ভূখণ্ডের উপর অবস্থিত। এটিই মহাদেশের প্রধান অংশ। সাধারণভাবে অনেক সময় অস্ট্রেলিয়াকে মহাসাগর-বেষ্টিত একটি দ্বীপ-মহাদেশ বলা হয়ে থাকে।
এই অঞ্চলের পুরাতাত্ত্বিক পরিভাষাটি বারবার পরিবর্তিত হয়েছে। ১৯৭০-এর দশকের আগে পর্যন্ত একক প্লেইস্টোসিন ভূখণ্ডটিকে বলা হত "অস্ট্রালেশিয়া"। শব্দটি লাতিন "অস্ট্রালিস" শব্দ থেকে এসেছে, যার অর্থ "দক্ষিণী"। যদিও অস্ট্রালেশিয়া শব্দটি নিউ জিল্যান্ড সহ একটি বৃহৎ অঞ্চলের জন্যও ব্যবহৃত হত। উল্লেখ্য, অস্ট্রেলিয়া যে মহাদেশীয় সোপানের উপর অবস্থিত, নিউ জিল্যান্ড তার উপর অবস্থিত নয়। ১৯৭০-এর দশকের গোড়ার দিকে প্লেইস্টোসিন মহাদেশটির জন্য "গ্রেটার অস্ট্রেলিয়া" শব্দটির ব্যভার শুরু হয়। ১৯৭৫ সালে আয়োজিত একটি সম্মেলনে এবং সেই সম্মেলন-সংক্রান্ত প্রকাশনায় "সাহুল" নামটির ব্যবহার একটি বৃহত্তর অর্থে করা হয়। আগে। সাহুল বলতে সাহুল সোপানটিকেই বোঝানো হত।


title: জাকির নায়েক

text: যদিও তিনি অন্যান্য ধর্মের মানুষদের উৎসাহিত করে থাকেন যেন তারা তাদের দেশে মুসলিমদেরকে স্বাধীনভাবে ধর্মপ্রচারের সুযোগ দেয়, নায়েক বলেন যে, একটি ইসলামী রাষ্ট্রে অন্যান্য ধর্মের ধর্মপ্রচার অবশ্যই নিষিদ্ধ করা উচিৎ কারণ (তিনি বিশ্বাস করেন) অন্যান্য ধর্মগুলো ভুল, তাই তাদের প্রচারণাও ভুল, এটা এরকম যে কোন অংকের শিক্ষক কাওকে ২+২=৪ এর পরিবর্তে ২+২=৩ শেখাচ্ছেন। একইভাবে, নায়েক বলেন যে, "গির্জা বা মন্দিরের ভবন নির্মাণের ব্যপারে, কিভাবে আমরা তার অনুমতি দিতে পারি যখন কিনা তাদের ধর্মটাই ভুল এবং তাদের উপাসনাটিও ভুল?"


title: জাকির নায়েক

text:
ডঃ নায়েককে ২০১০-এর জুন মাসে যুক্তরাজ্যে ও কানাডায় নিষিদ্ধ ঘোষণা করা হয়। মুসলিম কানাডিয়ান কংগ্রেসের প্রতিষ্ঠাতা তারেক ফাতাহ জাকির নায়েকের দৃষ্টিভঙ্গি সম্পর্কে সেদেশের সাংসদের সতর্ক করার পর কানাডায় তার প্রবেশ নিষিদ্ধ করা হয়। লন্ডন এবং শেফফিল্ডে তার বক্তৃতা আয়োজনের পর স্বরাষ্ট্র সচিব থেরেসা মে তার যুক্তরাষ্ট্র প্রবেশে নিষেধাজ্ঞা জারি করেন। মে নিষেধাজ্ঞার রায়ে বলেন, "জাকির নায়েকের অসংখ্য মন্তব্য তার অগ্রহণযোগ্য আচরণের প্রমাণ হিসেবে আমার কাছে আছে।" নায়েক দাবি করেন যে, স্বরাষ্ট্র সচিব একটি রাজনৈতিক সিদ্ধান্ত নিচ্ছেন, কোন নৈতিক সিদ্ধান্ত নয়, এবং তার আইনজীবী বলেন যে এই সিদ্ধান্তটি ছিল বর্বর এবং অমানবিক। তিনি আরও দাবি করেন যে তার মন্তব্যকে অপ্রাসঙ্গিকভাবে গ্রহণ করা হয়েছে। চলচ্চিত্র নির্মাতা মহেশ ভাট নায়েককে সমর্থন জানিয়ে বলেন যে, এই নিষেধাজ্ঞাটি বাক-স্বাধীনতার উপর একটি আক্রমণস্বরূপ। বলা হয়েছিল, নায়েক উচ্চ আদালতের এই রায়কে চ্যালেঞ্জ করার ব্যবস্থা নেবেন। তার আইনি পুনর্বিবেচনার এই আবেদনটি ২০১০-এর ৫ই নভেম্বর খারিজ করে দেওয়া হয়।
২০১৪ সালে, নায়েক গাম্বিয়ার রাষ্ট্রপতি ইয়াহিয়া জাম্মেহর আমন্ত্রণে গাম্বিয়া সফর করেন। সেখানে ১১-২২ অক্টোবরের মধ্যে তিনি চারটি বক্তৃতা প্রদান করেন। বক্তৃতাগুলো গাম্বিয়া বিশ্ববিদ্যালয়, প্যারাডাইস সুটস হোটেল, কানালাই এবং কলইয়ের কাইরাবা বিচ হোটেলে অনুষ্ঠিত হয়। রাষ্ট্রীয় ক্যাবিনেট মন্ত্রীগণ, ধর্মীয় নেতৃবৃন্দ, ছাত্রছাত্রী এবং সহস্র দর্শক তার বক্তৃতা অনুষ্ঠানে অংশগ্রহণ করে। এর পাশাপাশি, তিনি রাষ্ট্রপতি ও গাম্বিয়া সুপ্রিম ইসলামী কাউন্সিলের সঙ্গে পৃথক সাক্ষাৎ করেন এবং গাম্বিয়ার ইমামদের সঙ্গে একটি ইসলামী আলোচনা সভায় অংশ নেন।


title: জাকির নায়েক

text: ২০১২ সালে ভারতীয় সরকার জাকিরের পিস টিভির সম্প্রচার নিষিদ্ধ করে; নিউ ইয়র্ক টাইমস পত্রিকা অজ্ঞাতনামা এক ভারতীয় সাংবাদিকের মন্তব্য উল্লেখ করে বলে, সাম্প্রতিক বছরগুলোতে মুম্বাই পুলিশ তার আলোচনা-সভার উপর নিষেধাজ্ঞা জারি করেছে কারণ "তিনি সমালোচনার জন্ম দেন" এবং ভারতীয় স্যাটেলাইট সরবরাহকগণ তার টেলিভিশন চ্যানেল "পিস টিভি"র সম্প্রচারে অস্বীকৃতি জানিয়েছে।


title: উমর (টিভি ধারাবাহিক)

text:
সিরিজটি সমসাময়িকভাবে এবং পরবর্তীতে ইরান, মিশর, তুরস্ক, ইন্দোনেশিয়া, তিউনিসিয়া সহ বিভিন্ন দেশের টিভি চ্যানেলে সম্প্রচারিত হয়।
সিরিজটি নিয়ে অধিক বিতর্কের প্রধান কারণ ছিল চার খলিফার প্রত্যক্ষ চরিত্রায়ন, যা পূর্বের কোন সিরিয়ালে করা হয় নি। মুহাম্মাদ (সাঃ) এর সময়কালের দৃশ্যায়নে, তার স্ত্রীগণ ও সন্তানগণকে দেখানো হয় নি কিন্তু তার অনেক কর্ম বা কথা পরোক্ষভাবে তার নিকটস্থ সাহাবার কথা ও কাজের মাধ্যমে বোঝানো হয়েছে, কারণ ইসলামী বিশ্বে নবী মুহাম্মাদ (সাঃ) ও তার পরিবারের চিত্রায়ন ধর্মীয় নিষেধাজ্ঞা ও তাদের সম্মানের খাতিরে যথাসম্ভব সীমিত এবং সমগ্র বিশ্বেই তা ব্যাপক অস্থিতিশীলতার কারণ হিসেবে বিবেচিত হয়। যদিও আবু বকরের মৃত্যুর পূর্বের একটি দৃশ্যে আয়েশা (রাঃ) কে ছায়া আকারে তার পিতার সঙ্গে নিঃশব্দে আলাপরত অবস্থায় দেখানো হয়। গোড়ালির নিচে পুরুষ সাহাবীদের কাপড় পরিহিত দেখানো হয়, যা ইসলামে নিষিদ্ধ। ইয়ামামার যুদ্ধে খালিদ ও অন্যান্য সাহাবা, ইয়া মুহাম্মাদা বা হে মুহাম্মাদ বলে তাকবীর দেয়, যার ঐতিহাসিক সত্যতা সালাফি আলেমদের নিকট বিতর্কিত, কারণ আল্লাহ ছাড়া অন্য কারও নামে তাকবীর বলা শিরকের অন্তর্ভূক্ত। ঐতিহাসিক সূত্রে বলা আছে উমাইয়া ইবনে খালাফকে বদরের যুদ্ধে দুজন আনসার সাহাবী বিলাল (রাঃ)-র নির্দেশনা অনু্যায়ী হত্যা করেছিল, কিন্তু সিরিজে উমাইয়াকে বিলাল কর্তৃক নিজ হাতে নিহত হতে দেখানো হয়েছে।


title: বাদি হাঁস

text: বাংলাদেশ, ভারত, মিয়ানমার, থাইল্যান্ড, লাওস, কম্বোডিয়া ও ইন্দোনেশিয়ায় বাদি হাঁস মারা, ধরা বা অন্য যেকোন উপায়ে উত্ত্যক্ত করা আইনগতভাবে নিষিদ্ধ। তবে এসব দেশে এ ব্যাপারে আইনের সঠিক প্রয়োগ হয় না বললেই চলে। বিশ্বব্যাপী প্রায় একুশটি এলাকাকে বাদি হাঁসের জন্য সংরক্ষিত এলাকা বলে ঘোষণা করা হয়েছে। বাংলাদেশের কাসালং ভ্যালিতে অবস্থিত পাবলাখালী বন্যপ্রাণী অভয়ারণ্য সম্ভবত দেশটির শেষ কয়েকটি জীবিত বাদি হাঁসের একমাত্র আবাসস্থল। তবে সম্প্রতি সেখানে প্রজাতিটি দেখতে পাবার কোন নজির নেই।


title: জাকির নায়েক

text: বাংলাদেশী লেখিকা তসলিমা নাসরিন নায়েককে "বিপজ্জনক" হিসেবে বর্ণনা করেন কারণ "সে একুশ শতাব্দীতে এসে ৭শ শতাব্দীর যৌন দাসী, বহুবিবাহ এবং স্ত্রী প্রহার সম্পর্কিত কুরআনিক বানীর সমর্থন ও প্রচার করে।" তিনি তার ধারাবাহিক টুইটে বলেন, "আমি জাকিরের বক্তব্য শুনেছি। সে কুরআনের উদ্ধৃতি তুলে ধরে এবং তা সঠিক প্রমাণের চেষ্টা করে। সে বিপজ্জনক, কারণ ২১ শতাব্দীতে এসে ৭ম শতাব্দীর বানী প্রচার করা বিপজ্জনক।" বাংলাদেশে ইসলামপন্থীদের দ্বারা ঘাতক হামলা সম্পর্কে তিনি বলেন, "বহু বাংলাদেশী উঠতি সন্ত্রাসী তার দ্বারা উদ্বুদ্ধ। তাকে হাতেনাতে ধরা যাচ্ছে না। কিন্তু তার অনুসারীরা হাতেনাতে ধরা পরছে।"। তিনি আরও বলেন, "আমি জাকির নায়েকের বাক স্বাধীনতার বিরোধী না কিন্তু সহিংসতাকে উস্কে দেয়ার জন্য আমি তার বিপক্ষে। ফতোয়াবাজকে ফতওয়া প্রদান করা থেকে নিষিদ্ধ করা উচিৎ।”


title: জাকিয়া জাকি

text: জাকি আফগানিস্তানের, পারওয়ান প্রদেশের, জাবাল সারজ জেলার, আফগানিস্তান শান্তি রেডিওর (সাদা-ই-সুলহ) প্রতিষ্ঠাতা এবং একজন সক্রিয় সাংবাদিক ছিলেন। স্টেশনের অর্থায়ন করেছিল মার্কিন যুক্তরাষ্ট্র এবং এতে প্রায়ই নারী অধিকার ও তালিবান বিদ্রোহের মতো বিতর্কিত বিষয় নিয়ে আলোচনা করা হতো। মার্কিন যুক্তরাষ্ট্র গোপনভাবে, বেতারকেন্দ্রের প্রতিদিন ৬ ঘন্টার সম্প্রচারের খরচ প্রদান করতো। ফ্রান্স প্রথম বছরের প্রোডাকশনের খরচ এবং জাকির ১৫ দিনের রেডিও প্রশিক্ষণের ব্যয়ভার বহন করেছিল। তালেবানদের প্রাথমিক পতনের পর, অক্টোবর ২০০১ সালে আফগান রেডিও শান্তি শুরু হয়। স্থানীয় জঙ্গিরা ও রক্ষণশীলরা রেডিও স্টেশন বন্ধ করতে চেয়েছিলেন এবং জাকি তাঁর হত্যাকাণ্ড ঘটবার আগে মৃত্যুর হুমকি পেয়েছিলেন। একজন সাংবাদিক হওয়ার পাশাপাশি, জাকি স্কুল শিক্ষকও ছিলেন এবং ২০০৫ সালে সংসদে দাঁড়িয়েছিলেন।


title: ওয়াসফিয়া নাজরীন

text:
তিব্বতের মানবাধিকার নিয়ে কাজ করতে জীবনের বেশ কিছু বছর ধর্মশালা, হিমাচল প্রদেশে কাটিয়েছেন। ১৪তম দালাই লামার সাথে একটি ছবি প্রকাশের পর ২০০৭ সাল থেকে নাজরীন চীনের সরকার কর্তৃক তিব্বতে প্রবেশে নিষিদ্ধ ঘোষিত হয়েছেন।
নাজরীন ব্রাক (এনজিও) এর সর্বপ্রথম শুভেচ্ছাদূত হিসেবে নিযুক্ত হন। এছাড়াও বাংলাদেশের স্বেচ্ছাসেবকমূলক দল, জাগো ফাউন্ডেশনের যুব শুভেচ্ছাদূত হিসেবেও তিনি নিযুক্ত। ২০১১ সালে জাতিসংঘ কর্তৃক আয়োজিত আদিবাসী ইস্যুতে অনুষ্ঠিত এক সম্মেলনে তিনি আদিবাসীদের প্রতিনিধি হিসেবে যোগ দেন।
আন্তর্জাতিক মানবতাবাদী গ্রুপ কেয়ার (CARE [relief agency]) এর হয়ে ওয়াসফিয়া নাজরীন কাজ করেছেন। পর্বত অভিযান চালানোর পাশাপাশি, ২০০৬ সালে চীন সরকার কর্তৃক মানবাধিকার বিরোধী কর্মকান্ডের বিরুদ্ধে কাজের প্রতিবাদে তিনি তিব্বতে কাজ করেছেন।
সেভেন সামিটের পর থেকে নাজরীন নিজের "উসেল" ফাউন্ডেশনের জন্য কাজ করছেন। তার ভাষ্যে, এই ফাউন্ডেশন ঘরের বাইরে শিক্ষা পদ্ধতিকে অনুপ্রাণিত করার লক্ষ্যে এগিয়ে যাচ্ছে যা মূলতঃ উঠতি বয়সী মেয়েদের আধুনিক বিজ্ঞানের আবিষ্কার এবং প্রকৃতির মধ্যে থেকে জ্ঞান লাভে সক্রিয় অবদান রাখবে।


title: জাকির নায়েক

text: পেশাগত জীবনে তিনি একজন ডাক্তার হলেও ১৯৯১ সাল থেকে তিনি ইসলাম ধর্ম প্রচারে মনোনিবেশ করেন। ইসলাম এবং তুলনামূলক ধর্মের উপর তিনি তার বক্তৃতার বহু পুস্তিকা সংস্করণ প্রকাশ করেছেন। যদিও প্রকাশ্যে তিনি ইসলামে শ্রেণীবিভাজনকে অস্বীকার করে থাকেন, তবুও অনেকে তাকে সালাফি মতাদর্শের সমর্থক বলে মনে করেন, এবং আরও অনেকে তাকে ওয়াহাবি মতবাদ প্রচারকারী একজন আমূল-সংস্কারবাদী ইসলামিক "টেলিভেগানিস্ট" বা "তহবিল সংগ্রহকারী টেলিভিশন ধর্মপ্রচারক" বলেও মনে করে থাকেন। বর্তমানে ভারত, কানাডা, যুক্তরাজ্য ও বাংলাদেশে তার ধর্মপ্রচার নিষিদ্ধ। বলা হয়ে থাকে যে, ইসলামিক সম্প্রদায়ের বাহিরের তুলনায় এর ভেতরেই তার সমালোচকের সংখ্যা বেশী।


title: জাকির নায়েক

text: জাকির বলেছেন, কোন মুসলিম চাইলে ইসলাম থেকে আলাদা হয়ে যেতে পারে, এবং এজন্য তাকে মৃত্যুদণ্ড দেয়ার বিধান নেই। কিন্তু কোন মুসলিম যদি ইসলাম ত্যাগের পর তার নতুন (অ-ইসলামিক) ধর্মবিশ্বাস প্রচার করে এবং ইসলামের বিরুদ্ধে কথা বলে, তবে সে বিশ্বাসঘাতক বলে বিবেচিত হবে। জাকির বলেন, ইসলামিক আইন অনুসারে তার মৃত্যুদণ্ড হওয়া উচিত, যেমনটি দেশদ্রোহীর শাস্তি হয়ে থাকে। আরেকটি সূত্রে উল্লেখ করা হয়েছে যে নায়েকের বক্তব্য অনুযায়ী, "ইসলামে স্বধর্মত্যাগীদের জন্য মৃত্যুদণ্ডের কোন বিধান নেই, "যতক্ষণ না পর্যন্ত" উক্ত ধর্মত্যাগী ব্যক্তি ইসলামী শিক্ষার বিরুদ্ধে কোন মতবাদ প্রচার শুরু করে, যদি সে তা করে তবে তাকে মৃত্যুদণ্ড দেয়া যাবে।"


title: অ্যানাফিল্যাক্সিস

text:
অ্যানাফিল্যাক্সিস হল একটি গুরুতর অ্যালার্জি প্রতিক্রিয়া যা হঠাৎই শুরু হয় এবং মৃত্যুও ঘটাতে পারে। অ্যানাফিল্যাক্সিস-এর সাধারণত চুলকানিযুক্ত ফুসকুড়ি, গলা ফোলা, এবং নিম্ন রক্তচাপসহ কয়েকটি রোগলক্ষণ আছে। সাধারণত পোকার কামড়, খাদ্য এবং ঔষধ থেকে এ রোগের সৃষ্টি হয়।
কিছু নির্দিষ্ট ধরনের শ্বেতকণিকা থেকে প্রোটিনের অবমুক্তির ফলে অ্যানাফিল্যাক্সিস দেখা দেয়। এই প্রোটিনগুলি এমন পদার্থ যা কোন অ্যালার্জি প্রতিক্রিয়া শুরু করতে বা প্রতিক্রিয়া গুরুতর করতে পারে। কোন রোগ প্রতিরোধ ব্যবস্থার বিক্রিয়ার কারণে অথবা রোগ প্রতিরোধ ব্যবস্থার সঙ্গে জড়িত নয় এমন অন্য কারণেও তাদের অবমুক্তি হতে পারে। ব্যক্তির উপসর্গ ও লক্ষণগুলির ভিত্তিতে অ্যানাফিল্যাক্সিস রোগ নির্ণয় করা হয়। এর প্রাথমিক চিকিৎসা হল এপিনেফ্রিন ইনজেকশন, যা কখনও কখনও অন্যান্য ওষুধের সঙ্গে প্রয়োগ করা হয়।
বিশ্বব্যাপী প্রায় ০.০৫% মানুষের জীবনের কিছু সময়ে অ্যানাফিল্যাক্সিস হয়ে থাকে। দেখা যাচ্ছে এর হার বৃদ্ধি পাচ্ছে। শব্দটি গ্রিক শব্দ ἀνά অ্যানা, "বিরুদ্ধে", এবং φύλαξις ফিল্যাক্সিস, "সুরক্ষা" থেকে এসেছে।


title: প্রোটিন

text:
ক) সরল প্রোটিন ৷
আমাদের দেহের অস্থি, পেশি, বিভিন্ন দেহযন্ত্র, রক্ত কণিকা থেকে শুরু করে দাঁত, চুল, নখ পর্যন্ত প্রোটিন দিয়ে গঠিত। প্রোটিন শিশুদের দৈহিক বৃদ্ধি সাধন ও দেহ গঠন করে। আমাদের দেহের কোষগুলো প্রতিনিয়তই ক্ষয়প্রাপ্ত হয়। এই ক্ষয়প্রাপ্ত স্থানে নতুন কোষগুলো গঠন করে ক্ষয়পূরণ করতে ও কোনো ক্ষতস্থান সারাতে প্রোটিনের ভূমিকা রয়েছে। যখন দেহে ফ্যাট ও কার্বোহাইড্রেটের অভাব দেখা যায় তখন প্রোটিন তাপশক্তি উৎপাদনের কাজ করে। রোগ সৃষ্টিকারী রোগজীবাণুকে প্রতিরোধ করার জন্য আমাদের দেহে তাদের প্রতিরোধী পদার্থ বা অ্যান্টিবডি তৈরী করা প্রোটিনের একটি গুরুত্বপূর্ণ কাজ। মানসিক বিকাশ বা মস্তিষ্কের বিকাশের জন্য প্রোটিন অপরিহার্য।
দেহে প্রোটিনের অভাব হলে বর্ধনরত বয়সের শিশুদের স্বাভাবিক বৃদ্ধি ব্যাহত হয়। দীর্ঘদিন ধরে খাদ্যে প্রোটিনের ঘাটতি থাকলে কোয়াশিয়রকর রোগ হয়। দেহের রোগ প্রতিরোধ ক্ষমতা ও মেধা ও বুদ্ধি কমে যায়। তাই প্রোটিন জাতীয় খাদ্য গ্রহণ করা প্রয়োজন।


title: ইউহাপ্লোর্সিস ক্যালিফোর্নিয়েন্সিস

text: প্যারাসাইটের ডিম সমুদ্রতটের পাখির বিষ্ঠায় মুক্ত হয়। শৃঙ্গ শামুক (হর্ন স্নেইল) এই বিষ্ঠাকে খাদ্য হিসেবে গ্রহণ করে। খাদ্য হিসেবে এই প্যারাসাইটকে গ্রহণ করার পর এই শৃঙ্গ শামুক অনুর্বর (অর্থাৎ প্রজননক্ষমহীন হয়ে পরা) হয়ে যায়। সদ্যো ডিম থেকে বের হওয়া লার্ভা শামুকের পরিপাক গ্রন্থিতে অবস্থান নেয়। সেখানে কয়েক প্রজন্ম ধরে নিজেরা অযৌন প্রজননের মাধ্যমে নিজেদের ক্লোন করে, তাদের সংখ্যা বৃদ্ধি করে। ক্লোনের মাধ্যমে উৎপন্ন হওয়া এই সদ্যোজাত প্যারাসাইটগুলোকে রেডিয়ে বলা হয়। যা শামুককে আক্রমণ করতে থাকে। এরপর রেডিয়ে তার পরবর্তী ধাপ শুরু করে। তখন তাদেরকে সারক্যারিয়ে (cercariae) (ট্রেমাটোডা শ্রেণির লার্ভা, যাদের লেজের মত উপাঙ্গ থাকে) বলা হয়, এরা পানিতে সাতার কাটতে সক্ষম। প্রতিদিন হাজার হাজার সারক্যারিয়ে একটি মাত্র শামুক থেকে বেরিয়ে আসতে থাকে এবং বের হয়ে পরবর্তী পোষক কিল্লিফিশ যে স্থানে আছে, সেদিকে ছুটতে থাকে। এক্ষেত্রে পরিবেশকে তারা ক্লু বা সুত্র হিসেবে ব্যবহার করে।


title: খাদ্য

text:
পুষ্টিগত গুরুত্ব বা কাজ :
এই প্রসঙ্গে উল্লেখ করা যায় যে, প্রাণিজ প্রোটিন গ্রহণ না করেও শুধুমাত্র প্রচুর পরিমাণে শ্বেতসার জাতীয় খাদ্য খেয়ে মানুষ সুস্থ শরীরে দীর্ঘদিন যাবৎ বেঁচে থাকতে পারে। এই জন্য শ্বেতসার জাতীয় খাদ্যকে প্রোটিন বাঁচোয়া খাদ্য বলা হয়।


title: অতিস্থূলতার ব্যবস্থাপনা

text: অত্যন্ত কম ক্যালোরির খাদ্য থেকে দৈনিক ২০০—৮০০ক্যালোরি পাওয়া যায়। চর্বি এবং কার্বোহাইড্রেট এই দুই থেকেই ক্যালোরি গ্রহণকে নিয়ন্ত্রণ করে প্রোটিন গ্রহণকে বজায় রাখে। তারা শরীরকে অনাহারে রেখে দেয় এবং গড়ে প্রত্যেক সপ্তাহে গড়ে ১.৫—২.৫কিলোগ্রাম (৩.৩—৫.৫পাউণ্ড) ওজন কমায়। সাধারণভাবে ব্যবহারের জন্য এই খাদ্য সুপারিশ করা হয় না। কারণ এর সঙ্গে অনেক পার্শ্বপ্রতিক্রিয়া জড়িয়ে আছে। যেমন সরু মাংসপেশী হারানো, গাউটের ঝুঁকি বেড়ে যাওয়া এবং ইলেক্ট্রোলাইটের ভারসাম্য কমে যাওয়া। যে সমস্ত মানুষ এই ধরনের খাদ্যভ্যাস করছেন তাদের অবশ্যই খুব ঘনিষ্ঠভাবে চিকিত্‌সকের তত্ত্বাবধানে থাকা উচিত যাতে যে কোনো রকম জটিলতা কমানো যায়।


title: জৈব পিগমেন্ট

text: প্রাণীরা নিজেদের দরকারী ক্যারোটিনয়েড উৎপাদন করতে অক্ষম তাই তারা এই পিগমেন্টের জন্যে উদ্ভিদের উপর নির্ভরশীল। ক্যারোটিনোপ্রোটিনগুলি বিশেষভাবে সামুদ্রিক প্রাণীদের মধ্যে বেশি প্রচলিত। এই যৌগগুলো সামুদ্রিক অমেরুদণ্ডী প্রাণীদের সঙ্গম ক্রিয়া এবং ছদ্মবেশের বিভিন্ন রং (লাল, বেগুনী, নীল, সবুজ ইত্যাদি) প্রদান করার জন্যে দায়ী। প্রধানত দুই ধরণের ক্যারোটিনোপ্রোটিন রয়েছে: টাইপ এ এবং টাইপ বি। টাইপ এ এর মধ্যে ক্যারোটিনয়েড (ক্রোমোজেন) আছে যা নির্দিষ্ট অনুপাতে প্রোটিনের (গ্লাইকোপ্রোটিন) সাথে যুক্ত। দ্বিতীয় প্রকার হল টাইপ বি, এর মধ্যেও ক্যারোটিনয়েড আছে এবং একটি লিপোপ্রোটিনের সাথে যুক্ত এবং কম স্থিতিশীল। টাইপ এ সাধারণত সামুদ্রিক অমেরুদণ্ডী প্রাণীর বহিঃআবরণে (খোলস বা ত্বক) পাওয়া যায় এবং টাইপ বি ডিম, ডিম্বাশয় এবং রক্তে পাওয়া যায়। ক্যারোটিনোপ্রোটিন যৌগগুলোর রং এবং বৈশিষ্টগত শোষণ ক্ষমতা ক্রোমোজেন এবং প্রোটিন সাব ইউনিটের রাসায়নিক বন্ধনের উপর নির্ভর করে।


title: কীট

text: পৌষ্টিক নালীর প্রথম অংশটি হলো অগ্রান্ত্র (রেখাচিত্রে ২৭ তম) বা স্টোমোডিয়াম। শক্ত খাদ্য থেকে রক্ষা পেতে অগ্রান্ত্রটি কাইটিন ও প্রোটিনের তৈরী কৃত্তিক আস্তরণ দিয়ে সজ্জিত। অগ্রান্তের মধ্যে অন্তর্ভুক্ত রয়েছে মুখগহ্বর, গলবিল, খাদ্যনালী, ক্রপ এবং প্রোভেন্ট্রিকুলাস (যেকোনো অংশ অনেকখানি পরিবর্তিত হতে পারে) যারা খাদ্য মজুত রাখার পাশাপাশি কখন মধ্যান্ত্রে প্রবেশ করতে হবে, সেই ভূমিকা রাখে।


title: খাদ্য

text:
উপাদান :
কার্বন, হাইড্রোজেন, অক্সিজেন এবং নাইট্রোজেন সমন্বয়ে প্রোটিন গঠিত। অনেক সময় সালফার এবং ফসফরাসও প্রোটিনে থাকে। প্রোটিন-অণু অসংখ্য অ্যামাইনো অ্যাসিডের সমন্বয়ে গঠিত হয়।
উৎস :
মাছ, মাংস, ডিম, দুধ, ছানা ইত্যাদিতে প্রাণিজ প্রোটিন এবং ডাল, সয়াবিন, বীন, গম ইত্যাদিতে উদ্ভিজ্জ প্রোটিন পাওয়া যায়। প্রানিজ প্রোটিনে অপরিহার্য অ্যামাইনো অ্যাসিডের প্রায় সব গুলিই থাকে বলে প্রাণিজ প্রোটিনকে প্রথম শ্রেণীর প্রোটিন বালা হয়।
শ্রেণীবিভাগ :
প্রোটিনকে প্রধানত তিন ভাগে ভাগ করা যায়। যথা:
১. সরল প্রোটিন :যে সব প্রোটিন অন্য কোন উপাদানের সঙ্গে সংযুক্ত থাকে না, তাদের সরল প্রোটিন বলে। যথা: অ্যালবুমিন, গ্লোবিউলিন, প্রোটমিন, হিস্টোন, গ্লায়াডিন, গ্লুটেলিন ইত্যাদি সরল প্রোটিনের উদাহরণ।
২. সংযুক্ত প্রোটিন :সরল প্রোটিন যখন অন্য কোন উপাদানের সঙ্গে যুক্ত থাকে ,তখন তাদের সংযুক্ত প্রোটিন বলে। যথা: হিমোগ্লোবিন, হিমোসায়ানিন, ফসফোপ্রোটিন, লাইপোপ্রোটিন ইত্যাদি।


title: ব্রাডফোরর্ড বিকারক

text: এই বিকারক প্রোটিনের (আমিষজাত খাদ্য) দ্রবণের সাথে বিক্রিয়া করে রঙ পরিবর্র্তীন করে যা বর্ণালিবীক্ষণ বিশ্লেষণ যন্ত্রের (স্পেক্ট্রোস্কোপিক এনালাইজার) মাধ্যমে পরীক্ষা করে দ্রবণে প্রোটিনের ঘনমাত্রা নির্নয় করে।


title: নারিকেল তেল

text: শুকনো প্রক্রিয়ায় নারিকেল শাঁস প্রথমে বীজ থেকে তুলে কেটে টুকরো করে সূর্যালোক, আগুনের উত্তাপে শুকানো হয়। এই শুকনো শাঁসকে ঘানিতে পিষে বা দ্রাবকে ডুবিয়ে তেল আলাদা করা হয়। তেলের সংগে উপজাত হিসেবে উচ্চ প্রোটিন যুক্ত খৈল পাওয়া যায়। খৈল মানুষের খাওয়ার জন্য উপযোগী নয়। খৈল থেকে প্রোটিন আহরণের কোন উপায় নেই। খৈল পশু, মৎস্য খাদ্য, সার ইত্যাদি হিসেবে ব্যবহার করা হয়।


title: সার্ভাইভার সিরিজ (২০১৮)

text:
মূল পে-পার-ভিউ শুরু হয় ওমেন্স টিম র (নিয়া জ্যাক্স, তামিনা, মিকি জেমস, সাশা ব্যাংকস এবং বেইলি) এবং ওমেন্স টিম স্ম্যাকডাউন (নাওমি, কারমেলা, আসুকা, সোনিয়া ডেভিল এবং ম্যান্ডি রোজ)
এর ৫-অন-৫ সার্ভাইভার সিরিজ এলিমিনেশন ট্যাগ টিম ম্যাচ দিয়ে। শেষদিকে নিয়া জ্যাক্স আসুকা'র উপর তিনটি "Leg Drop" দিয়ে তাকে এলিমিনেট করে দেয়। এবং জ্যাক্স টিম র এর পক্ষে সোল সার্ভাইভার হয়ে যায়। টিম র এর স্কোর ১-০ করে।


title: ব্যাটম্যান ভার্সেস সুপারম্যান: ডন অব জাস্টিস

text: ব্যাটম্যান ভার্সেস সুপারম্যান:ডন অব জাস্টিস ২০১৬ সালে মুক্তিপ্রাপ্ত একটি মার্কিন সুপারহিরো চলচ্চিত্র যা ডিসি কমিকস চরিত্র ব্যাটম্যান ও সুপারম্যানকে নিয়ে নির্মিত। চলচ্চিত্রটি পরিচালনা করেন জ্যাক স্নাইডার এবং ওয়ার্নার ব্রস. এর পরিবেশকের ভূমিকা পালন করে। ছবিটি ২০১৩ সালের ম্যান অব স্টিল চলচ্চিত্রের পরের ঘটনা নিয়ে আবর্তিত। চলচ্চিত্রটি ডিসি এক্সটেন্ডেট ইউনিভার্সের দ্বিতীয় কিস্তি। এর চিত্রনাট্য লিখেছেন ক্রিস টেরিয়ো এবং ডেভিড এস. গয়ার এবং তারকাবহুল এই চলচ্চিত্রে অভিনয় করেছেন বেন অ্যাফ্লেক, হেনরি কেভিল, অ্যামি অ্যাডামস, জেসি আইসেনবার্গ, ডায়ান লেন, লরেন্স ফিসবার্ন, জেরেমি আয়রনস, হলি হান্টার্স এবং গ্যাল গ্যাডট। এই ছবির মাধ্যমে এই প্রথম কোন চলচ্চিত্রে একত্রে ব্যাটম্যান এবং সুপারম্যানকে দেখা গেছে। চলচ্চিত্রে লেক্স লুথর চরিত্রটি সুনিপুনভাবে কু-চক্রান্তের মাধ্যমে ব্যাটম্যান ও সুপারম্যান এর মধ্যে সংঘর্ষ বাধায়। ২০১৩ তে ম্যান অব স্টিল মুক্তির পরেই এটি নির্মানের ঘোষনা দেয়া হয়েছিলো।


title: অ্যাভেঞ্জার্স: ইনফিনিটি ওয়ার

text: জোহান স্কিমিড / রেড স্কাল ("মনির রক্ষক" এবং প্রাক্তন দ্বিতীয় বিশ্বযুদ্ধ চলাকালীন হাইড্রার নাৎসি অধিনায়ক)-এর চরিত্রের ভূমিকায় রস মারকুয়েন্ড। মারকুয়েন্ড হুগো ওয়েভিংকে প্রতিস্থাপন করেন, যিনি "" (২০১১) থেকে তার চরিত্রকে পুনরাবৃত্তি করতে অনিচ্ছুক বলে প্রকাশ করেন। অ্যাভেঞ্জার্সের সহ-স্রষ্টা স্ট্যান লি পার্কারের স্কুল বাস-চালক হিসেবে চলচ্চিত্রে একটি ক্যামিওতে প্রদর্শিত হন, অন্যদিকে চিত্রনাট্যকার স্টিভেন ম্যাকফিলি রাষ্ট্র সচিব রসের সহকারী হিসেবে ক্যামিও করেন। একটি উল্লেখ-না-করা ক্যামিওতে "থর" (২০১১) চলচ্চিত্রের পরিচালক, কেনেথ ব্রানাগ একজন আ্যসগার্ড বিপদ ডাক আহ্বানকারী হিসেবে কন্ঠস্বর দেন। টোবিয়াস ফাঙ্কে (টেলিভিশন কৌতুক ধারাবাহিক অ্যারেস্টেড ডেভেলাপমেন্ট থেকে তার চরিত্র, যেখানে রুসো ভাইয়েরা পূর্বে কাজ করেছেন) হিসেবে ডেভিড ক্রসকে একটি ক্যামিও উপস্থিতিতে আমন্ত্রণ করা হয়; তার ক্যামিওটি একটি সময় নির্ধারণের দ্বন্দ্বের কারণে বাধ দিয়ে দেওয়া হয়, কিন্তু ফাঙ্কে উল্লেখ-না-করা এক্সট্রাতে তবুও চলচ্চিত্রে কালেক্টরের সংরক্ষণে একটি নমুনা হিসেবে প্রদর্শিত হন। হ্যাপি হোগান হিসেবে জন ফ্যাভরু তার ভূমিকায় ফেরত আসতেন, যেখানে সহ-পরিচালক জো রুসো একজন পাপারাজ্জি চিত্রগ্রাহক হিসেবে একটি ক্যামিওতে প্রদর্শিত হতেন। কিন্তু দৃশ্যটি চলচ্চিত্রের থিয়েটার কাটে করে উঠতে পারেনি।


title: সুপারহিরো

text: অনেক নতুন সমকামী চরিত্রকে সুপারহিরো ফিকশনে পরিচিয় করিয়ে দেয়া হয় যেমন জেন এর সারাহ রেইনমেকার; দা অথোরিটির এপলো এবং মিডনাইটার; এবং ইয়াং এভেঞ্জারস এর উইকান এবং হাল্কলিং। বহুলিঙ্গিয় চরিত্র খুব কমঃ এর মধ্যে উল্লেখযোগ্য হচ্ছে সুপারহিরোইন যসাসা জাতুরন্নাহ, একটি চরিত্র ফিলিপাইনের জনপ্রিয় সংস্কৃতি থেকে, একজন সমকামী যে একজন নারীতে পরিণত হতে পারে একটি জাদুর পাথর গ্রহণ করার পর। ডিসায়ার কমিক্সের দা স্যান্ডম্যান এবং রানওয়ে কমিক্সের এক্সাবিন নিজের ইচ্ছায় তাদের লিঙ্গ পরিবর্তন করতে পারে।বর্তমানে চলা ডিসি কমিক্সের সিরিজ "ব্যাটগার্ল" এর একটি পার্শ্ব চরিত্র "এলিসা ইয়হ" হচ্ছে বহুলিঙ্গিয় যেটি ২০১১ সালে গণমাধ্যমের দৃষ্টি লাভ করে যুক্তরাষ্ট্রের প্রথম শ্রেণীর কমিক বইয়ে লিখা বহুলিঙ্গিয় হিসাবে।


title: প্রিজন ব্রেক

text: সারাহ ওয়েইন ক্যালিস সারা টানক্রেডি চরিত্রের জন্য অডিশনে আসা অভিনেত্রীদের মধ্যে সর্বপ্রথম ছিলেন। প্রথমেই তিনি শিউরিংয়ের চোখে পড়ে যান এবং সিরিয়ালের প্রধান চরিত্রে অভিনয়ের জন্য মনোনীত প্রথম শিল্পী হিসেবে মনোনয়ন লাভ করেন। অবশ্য অডিশনের পরপরই তিনি মনোনয়নের ব্যাপারটি জানতে পারেননি। অডিশন শেষে পার্কিং লটে তার গাড়ির কাছে গিয়ে বুঝতে পারেন তালা দেয়া হলেও চাবি নিতে ভুলে গেছেন, চাবি ভিতরেই রয়ে গেছে। আমেরিকান অটোমোবাইল অ্যাসোসিয়েশনের সহযোগিতার জন্য যখন অপেক্ষা করছিলেন তখনউ কল আসে, নিজের এজেন্টের কাছ থেকে জানতে পারেন মনোনয়নের বিষয়টি। অন্যান্য প্রধান চরিত্রের মনোনয়ন পান রবিন টুনে, মার্শাল আলম্যান এবং পিটার স্টরমেয়ার যাদের চরিত্র ছিল যথাক্রমে ভেরোনিকা ডোনোভান, এল জে বারোজ এবং জন আব্রুজ্জি।


title: মল্লিকা সারাভাই

text: মল্লিকা সারাভাই ভারতের গুজরাটের আহমেদাবাদে বিক্রম সারাভাই এবং মৃণালিনী সারাভাই এর পরিবারে জন্মগ্রহণ করেন । মল্লিকা সারাভাই ১৯৭৪ সালে আহমেদাবাদের আইআইএম থেকে তার এমবিএ সম্পন্ন করেন এবং ১৯৭৬ সালে গুজরাট বিশ্ববিদ্যালয় থেকে অর্গানাইজেশনাল বিহেভিয়ার এ ডক্টরেট ডিগ্রি লাভ করেন । তিনি একজন বিশিষ্ট কোরিওগ্রাফার ও নৃত্যশিল্পী এবং কয়েকটি হিন্দি, মালায়ালম, গুজরাটি ও আন্তর্জাতিক চলচ্চিত্রেও অভিনয় করেছেন ।


title: ওদেয়া রাশ

text: ২০১৫ সালে, রাশ কৌতুক চলচ্চিত্র "সি ইউ ইন ভালহালা"-এ অ্যাশলি বুভউডের চরিত্রে অভিনয় করেছেন, সেখানে তিনি জোহান বারাউডের ভাতিজার (সারাহ হাইল্যান্ড দ্বারা অভিনীত) চরিত্রে ছিলেন। রাশের পরবর্তী ভূমিকা ছিল গুসবাম্প চলচ্চিত্রে, সেখানে তিনি প্রধান নারী চরিত্রে অভিনয় করেছিলেন। এই চলচ্চিত্রটি আর.এল. স্টাইনের লিখিত বইয়ের ওপর ভিত্তি করে নির্মিত হয়েছিল।


title: রকি বালবোয়া (চলচ্চিত্র)

text: পূর্বকার ছায়াছবিগুলো থেকে কয়েকটি চরিত্র থাকবে এটা অস্বীকার্য ছিলো। স্ট্যালোনের অবিশ্যম্ভবী পূনরাগমন, বার্ট ইয়ং এবং বারটনের ভূমিকা ছিলো অত্যাবশ্যকীয়। কেবলমাত্র এরা তিনজন ছ'টি ছায়াছবিতেই ছিলেন। ট্রেভারের উপস্থিতির সাথে সিরিজটিতে ষষ্ঠবারের মত কোন বাস্তবজীবনের পেশাদার বক্সারকে দেখা গেল। এর আগে জো ফ্রেজার ("রকি") পেড্রো লোভেল ("রকি"), রবার্তো দুর‍্যান ("রকি-২"), টমি মরিসন("রকি-৫") এব্বং মাইকেল উইলিয়ামস ("রকি-৫")কে এই সিরিজে দেখা যায়। প্রাথমিকভাবে স্ট্যালোন চেয়েছিলেন রয় জোনসকে। ডিক্সনের ভূমিকাতে তাঁরই অভিনয় করার কথা। তবে মি. জোনস স্ট্যালোনের ফোনকল রিসিভ করতে অনীহা দেখান। কাজেই ট্রেভারকে ডাক দিয়ে চরিত্রটি বুঝিয়ে দেন তিনি। মেরি- চরিত্রটি প্রথম ছায়াছবি "রকি-"তেই ছিলো, তবে এই চরিত্রে অভিনয় করেছিলেন জোডি লেতিজিয়া। তবে এই ছায়াছবিতে মেরির ভূমিকায় অভিনয় করেন জেরালডাইন হিউজ (লেতিজিয়া অবশ্য রকি-৫ এর জন্যও মনোনীত হয়েছিলেন, তবে সেইসব দৃশ্যগুলো পরিবর্তন করা হয়। ওই সংস্করণে মেরিকে ফিলাডেলফিয়ার রাস্তাতে উদ্বাস্তু এবং ভবঘুরে হিসেবে পাওয়া যায়।) আরেকজন পরিচিতমুখ হলেন শেষ পাঁচ ছবিতে ধারাভাষ্যকারের ভূমিকায় অভিনয় করা স্টু নাহান, যিনি প্রকৃত জীবনেও একজন ক্রীড়া ভাষ্যকার। ডিক্সন এবং বালবোয়ার মধ্যকার কম্পিউটার সিমুলেশন  লড়াইটির ধারাবিবরণীতে তিনি ছিলেন।  এর আগে তিনি প্রথম তিন ছায়াছবিতে রিংসাইড কমেন্টেটর হিসেবে ছিলেন। অ্যাপোলো ক্রীড এবং আইভান ড্র্যাগোর ঐতিহাসিক সেই লড়াইয়ের (রকি-৪) পর সংবাদমাধ্যমের কর্মী হিসেবে তাঁকে দেখা যায়। শেষে চ্যাম্পিয়ন টমি গানের সঙ্গেও তাঁর একটি দৃশ্য ছিলো। রকি বালবোয়ার শুটিং চলাকালে তাঁর লিম্ফোমা ধরা পড়ে, ২০০৭ সালের ২৬শে ডিসেম্বর তিনি মৃত্যুবরণ করেন। অবশেষে পেড্রো লোভেল (প্রথম ছবিতে যিনি স্পাইডার রিকোর অভিনয় করেন) রকি বালবোয়া-তে অতিথি শিল্পী হিসেবে অভিনয় করেন। পরবর্তীতে তাঁকে রকির রেস্তোঁরার কর্মী হিসেবে কাজ করতে দেখা যায়।


title: মল্লিকা সারাভাই

text: মল্লিকা সারাভাই খুব অল্প বয়স থেকেই নাচ শিখতে শুরু করেন, এবং মাত্র ১৫ বছর বয়সে সিনেমায় অভিনয়ের মাধ্যমে তার অভিনয় জীবন শুরু করেন । মল্লিকা পিটার ব্রুক এর নাটক দ্যা মহাভারত এর দ্রৌপদী চরিত্রে অভিনয় করেন । মল্লিকা তার দীর্ঘ কর্মজীবনে অনেক সুনাম অর্জন করেছেন, গোল্ডেন স্টার পুরস্কার তার মধ্যে অন্যতম, যা তিনি ১৯৭৭ সালে প্যারিসের চ্যাম্প এলিসিস থিয়েটারে শ্রেষ্ঠ একক নৃত্য প্রদর্শনের কারনে জিতেছেন । একজন নৃত্যশিল্পী হওয়ার পাশাপাশি মল্লিকা সারাভাই একজন সমাজ কর্মী । তিনি তার মায়ের সঙ্গে আহমেদাবাদে অবস্থিত দর্পন একাডেমী অব পারফর্মিং আর্টস পরিচালনা করে থাকেন ।


title: এমান্ডা সাইফ্রেড

text: ২০০৫ সালে সাইফ্রেড রদ্রিগ গারসিয়া এর “নাইন লাইভস” (২০০৫) এ প্রধান চরিত্র ‘সামান্তা’ ভূমিকায় অভিনয় করেন। তাঁর অভিনয়ের জন্য সাইফ্রেডসহ এ ছবির অন্যান্য অভিনেত্রীর সাথে দ্য লোখারনো ইন্টারন্যাশনাল ফিল্ম ফেস্টিবাল এ সেরা অভিনেত্রী পদক লাভ করেন। একই বছরে সহ-অভিনেত্রী হিসাবে “আমেরিকান গান”(২০০৫) এ মাউস ভূমিকায় অভিনয় করেন। ২০০৬ সালে সাইফ্রেড “ওয়াইল্ড ফায়ার” টিভি সিরিজের ৫টি পর্বে রেবেকা চরিত্রে অভিনয় করেন এবং প্রধান চরিত্রে লেখক-পরিচালক এন্ড্রা জানাকাস এর সর্ট-ফিল্ম “গিপেসিস, ট্রাম্পস এন্ড থিবস” এ ক্রিসি চরিত্রে অভিনয় করেন। সাইফ্রেড “আলফা ডগ” এ বেকেলি হিসাবে ছোট ভূমিকায় অংশগ্রহণ করেন। ২০০৪ থেকে ২০০৬ পর্যন্ত অতিথি হিসাবে বিভিন্ন টিভি সিরিজে থাকে দেখা যায় এর মধ্যে “হাউজ”, “জাস্টিস”, “ল এন্ড অর্ডার: স্পেশাল ভিক্টিম ইউনিট”, “আমেরিকান ডেড”, এবং “সিএসআইঃ ক্রাইম সিন ইনভেস্টিগেশন” অন্যতম।


title: ডেক্সটপ লিনাক্স

text: অধিকাংশ লিনাক্স ডিস্ট্রিবিউশনে এমন একটি প্রোগ্রাম (যেমন: সিন্যাপটক) দেয়া থাকে যেটি ব্যবহার করে খুব সহজেই ফ্রি সফটওয়্যারসমূহ ব্যবহার করা যাবে। প্রথমিকভাবে এখানে যে তালিকা দেয়া থাকে সেখানে আগে থেকে পরীক্ষা করা হয়েছে এবং ঐ নির্দিষ্ট ডিস্ট্রিবিউশনে সহজেই ব্যবহার উপযোগী সফটওয়্যারসমূহ অন্তর্ভুক্ত করা হয়ে থাকে। এখান থেকে মাউসের একটি ক্লিক করেই সফটওয়্যারসমূহ ডাউনলোড এবং ইনস্টল করা যায়। একটি ডিজিটাল সিগনেচারের মাধ্যমে নিশ্চিত করা হয় যে প্যাকেজটি ডাউনলোড করা হচ্ছে সেটি তৈরী করার পর কোন ধরনের পরির্তন করা হয়নি । এবং সাধারণভাবে প্যাকেজ ম্যানেজার সয়ংক্রিয়ভাবে প্যাকেজসমূহের উন্নততর সংস্করণ ইনস্টল করে থাকে।


title: নপকমার্স

text: "নপকমার্স" একটি নিরাপদ, পরিবর্তনযোগ্য এবং বৃদ্ধিযোগ্য ই-কমার্স প্ল্যাটফর্ম। এর একটি এডমিন সেকশন আছে এবং এই সেকশনের টুলগুলো দিয়ে অনলাইন দোকানের ভিউ, কাস্টমার, ইচ্ছা তালিকা, ডিস্কাউন্ট এবং কুপন সংক্রান্ত সবকিছু করা যায়। এখানে একই ওয়েবসাইট থেকে একাধিক দোকান, একাধিক বিক্রেতা, একাধিক গুদাম, একাধিক ভাষা, মাল্টি কারেন্সি, বহু-ট্যাক্স এবং সেইসাথে সবচেয়ে জনপ্রিয় গেটওয়ের Authorize.net, পেপ্যাল, গুগল চেকআউট জন্য সবকিছু ও এর সাথে আরও অনেক কিছু তৈরি করা আছে। এটা মোবাইল ডিভাইসের জন্য উপযোগী করে ডিজাইন করা। এছাড়াও nopCommerce মধ্যম ট্রাস্ট হোস্টিং এর মধ্যে ও চালানো যায়।


title: মোশন ক্যাপচার

text: মোশন ক্যাপচার (), যা মোশন ট্র্যাকিং (motion tracking) বা মোক্যাপ (mocap) নামেও পরিচিত, চলচ্চিত্রের চিত্রধারণের একটি কৌশল বিশেষ। এই পদ্ধতিতে চিত্রধারণের সময় নড়াচড়াগুলোকে ধারণ করা হয়, এবং একই সাথে সেগুলোকে ডিজিটাল মডেলে রূপান্তর করা হয়। যুক্তরাষ্ট্রের ম্যাসাচুসেটস অঙ্গরাজ্যের লরেন্স শহরে এই পদ্ধতিটি আবিষ্কৃত হয়। বিভিন্ন ক্ষেত্রে এটির ব্যবহার বিদ্যমান। যেমন: সামরিক, বিনোদন শিল্প, খেলাধূরা, এবং চিকিৎসা যন্ত্রপাতিতে। চলচ্চিত্রে এটির ব্যবহার মূলত অ্যাকশন দৃশ্যে অভিনেতা অ্যাকশন ধারণের ক্ষেত্রে, এবং সেটিকে থ্রিডি অ্যানিমেশনে অ্যানিমেডেটভাবে উপস্থাপনার ক্ষেত্রে। যখন এই প্রক্রিয়ায় মুখমণ্ডল, আঙ্গুল, এবং অভিব্যক্তিও যোগ তখন এটিকে পারফরমেন্স ক্যাপচার নামেও অভিহিত করা হয়।


title: এবিসি (প্রোগ্রামিং ভাষা)

text: এবিসি প্রোগ্রামিং ভাষাটির ৫টি মৌলিক ডাটা টাইপ রয়েছে। পাইথন, পিএইচপি ইত্যাদি হাই লেভেল প্রোগ্রামিং ভাষার মত এবিসিতেও ভেরিয়েবল বা চলক ঘোষণা করার প্রয়োজন হয় না। টপ-ডাউন প্রোগ্রামিং পদ্ধতির প্রতি পূর্ণ সমর্থন পাওয়া যায় এবিসিতে। এই প্রোগ্রামিং ভাষায় আরবিট্রারি প্রিসিশন এরিথমেটিক, অসীম আকৃতির লিস্ট ও স্ট্রিং ইত্যাদি সুবিধাদি ছাড়াও নবীন প্রোগ্রামারদের জন্য অনেক সহজবোধ্য সুবিধা পাওয়ায় যায়। এবিসি প্রোগ্রামিং ভাষার উন্নয়নকারীরা দাবী করেন কোন বিশেষ কাজের জন্য এই প্রোগ্রামিং ভাষায় লিখিত প্রোগ্রাম একই কাজের জন্য লিখিত প্যাস্কেল বা সি প্রোগ্রামের চাইতেও অনেক সংক্ষিপ্ত আকারের হয়ে থাকে। তাঁরা আরও দাবী করেন; প্রোগ্রামিংয়ে পূর্ব জ্ঞান সম্পন্ন যে কারো পক্ষে মাত্র ১ ঘণ্টায় এবিসি প্রোগ্রামিং ভাষাটি শেখা সম্ভব। এবিসিতে লিখিত প্রোগ্রাম সি বা প্যাস্কেলে লিখিত প্রোগ্রামের চাইতেও অনেক বেশি পঠনযোগ্য।


title: এবিসি (প্রোগ্রামিং ভাষা)

text: এবিসি মূলত একটি মনোলিথিক প্রোগ্রামিং ভাষা। এ জাতীয় ভাষা মডিউলার প্রোগ্রামিং ভাষার বিপরীত। মডিউলার প্রোগ্রামিং পদ্ধতিতে সাধারণত একটি বৃহৎ প্রোগ্রামকে ছোট ছোট মডিউলে বিভক্ত করা যায় ও পরবর্তীকালে সেই সব মডিউলগুলোকে একত্রে সন্নিবেশিত করে সম্পূর্ণ প্রোগ্রাম প্রস্তুত করা যায়। অপর দিকে মনোলিথিক ভাষায় প্রোগ্রামকে এরকম ছোট ছোট অংশে বিভক্ত করে কাজ করা সম্ভব নয়। ফলে ছোট আকৃতির প্রোগ্রামের জন্য মনোলিথিক ভাষাগুলো উপযোগী হলেও বৃহৎ ও বহুমুখী প্রোগ্রাম/সফটওয়্যার তৈরিতে এ জাতীয় ভাষাগুলো সম্পূর্ণ ব্যর্থ বা অকার্যকর। এবিসি প্রোগ্রামিং ভাষাটির আরেকটি বড় দুর্বলতা হল এই ভাষাটিতে গ্রাফিক্যাল ইউজার ইন্টারফেস বা গুই তৈরি করার কোন সুবিধা নেই। এবিসি সরাসরি ফাইল সিস্টেম ও অপারেটিং সিস্টেম ব্যবহার করতে পারে না।


title: ওয়ার্ডপ্রেস

text: ওয়ার্ডপ্রেস () ওয়ার্ডপ্রেস হচ্ছে বর্তমানে সর্বাধিক জনপ্রিয় ব্লগ পাবলিশিং অ্যাপলিকেশনস এবং শক্তিশালী কন্টেন্ট ম্যানেজমেন্ট সিস্টেম (CMS), যা পিএইচপি এবং মাইএসকিউএল দ্বারা তৈরিকৃত ওপেন সোর্স ব্লগিং সফটওয়্যার। ওয়ার্ডপ্রেস প্রথম পর্যায়ে একটি ফ্রি ব্লগিং প্লাটফর্ম ছিল যা পরবর্তীকালে একটি ইঞ্জিন তৈরি করে এবং বিনামূল্যে তা ডাউনলোড করে যেকোনো ব্লগারকে ব্যবহারের সুবিধা দিতে শুরু করে . ওয়ার্ডপ্রেস দ্বারা কোনো প্রকার পিএইচপি, মাইএসকিউএল বা এইচটিএমএল জ্ঞান ছাড়াই একটি প্রোফেশনাল মানের ওয়েবসাইট তৈরি করা সম্ভব। ম্যাট মুলেনওয়েগ ২০০৩ সালের ২৭শে মে এটি প্রাথমিকভাবে প্রকাশ করেন। জানুয়ারি ২০১২ পর্যন্ত ওয়ার্ডপ্রেস ৩.৪ সংস্করণ ৩ কোটিরও বেশিবার ডাউনলোড হয়েছিল (!!)।


title: স্যাস (সফটওয়্যার)

text: ২০০৫ সালে জার্নাল অফ ম্যারিজ অ্যান্ড ফ্যামিলি এর আর্টিকেলে এবং এর প্রতিযোগী Stata আর SPSS এর সাথে তুলনায় অ্যালান সি. একোক লিখেছেন, স্যাস প্রোগ্রামগুলো যোগান দেয় “অনন্যসাধারণ সীমার উপাত্ত বিশ্লেষণ এবং উপাত্ত ব্যবস্থাপনার কাজ”, কিন্তু এগুলো ব্যবহার করা এবং শেখা কঠিন। এদিকে, এসপিএসএস এবং স্ট্যাটা উভয়েই শেখা সহজ (ভালো ডকুমেন্টেশন সহ) কিন্তু কম বিশ্লেষণক্ষমতা সম্পন্ন, যদিওবা এগুলো বাড়ানো যায় মূল্য পরিশোধ করে (এসপিএসএস এ) বা বিনামূল্যের এড-অনস এর সাহায্য। একোক সার টেনেছেন এভাবে যে, স্যাস ক্ষমতাশালী ব্যবহারকারীদের জন্য সেরা, যেখানে মাঝেমধ্যে ব্যবহারকারীদের জন্য এসপিএসএস এবং স্ট্যাটা বেশি সুবিধা নিয়ে আসবে। লস অ্যাঞ্জেলেসের ইউনিভার্সিটি অফ ক্যালিফোর্নিয়ার তুলনায় ও একই ধরনের ফলাফল দেখায়।


title: মাইক্রোপ্রসেসর

text:
মাইক্রোপ্রসেসর (সংকেত µP) হলো প্রোগ্রামযোগ্য ডিজিটাল ইলেক্ট্রনিক যন্ত্রাংশ, যা কম্পিউটার সহ নানা ইলেক্ট্রনিক যন্ত্রে ব্যবহার করা হয়।
একটি microcontroller (কখনও কখনও সংক্ষিপ্ত μC, বা MCU) একটি একক সমন্বিত বর্তনী একটি প্রসেসর কোর, মেমরি, এবং প্রোগ্রামেবল ইনপুট / আউটপুট যন্ত্রানুষঙ্গ ধারণকারী ছোট কম্পিউটার. তাছাড়াও ফ্ল্যাশ বা OTP রম আকারে প্রোগ্রামের মেমরি হয় প্রায়ই চিপ, যেমন RAM উপস্থিত সাধারণত অল্প পরিমাণ সহ. Microcontrollers এমবেডেড অ্যাপ্লিকেশনের জন্য ব্যক্তিগত কম্পিউটার বা অন্যান্য সাধারণ উদ্দেশ্যে অ্যাপ্লিকেশন ব্যবহৃত microprocessors থেকে বিপরীতে মধ্যে নির্মিত হয়.
Microcontrollers স্বয়ংক্রিয়ভাবে নিয়ন্ত্রিত পণ্য যেমন অটোমোবাইল ইঞ্জিন নিয়ন্ত্রণ সিস্টেম, ইমপ্লান্টেবেল চিকিৎসাবিদ্যা ডিভাইস, দূরবর্তী নিয়ন্ত্রণ, অফিসের মেশিন, যন্ত্রপাতি, ক্ষমতা সামগ্রী, খেলনা এবং অন্যান্য এমবেডেড সিস্টেম ডিভাইস ব্যবহৃত হয়. একটি ডিজাইন যা একটি পৃথক microprocessor, মেমরি, এবং ইনপুট / আউটপুট ডিভাইস ব্যবহার তুলনায় আয়তন এবং খরচ কমিয়ে দ্বারা, microcontrollers করা তা ডিজিটালরূপে আরও ডিভাইস এবং প্রসেস নিয়ন্ত্রণ মিতব্যয়ী. মিশ্র সংকেত microcontrollers সাধারণ, এনালগ নন ডিজিটাল ইলেকট্রনিক সিস্টেম নিয়ন্ত্রণ প্রয়োজন উপাদান একীভূত.
কিছু microcontrollers চার বিট শব্দ ব্যবহার এবং 4 kHz পর্যন্ত নিম্ন ঘড়ি হার ফ্রিকোয়েন্সিতে এ পরিচালনা কম শক্তি খরচ (milliwatts বা microwatts) জন্য, হতে পারে. তারা সাধারণত বৈশিষ্ট্য যেমন একটি বাটন টিপুন অথবা অন্যান্য বিঘ্নিত হিসাবে একটি ইভেন্টের জন্য যখন অপেক্ষা রাখা ক্ষমতা থাকবে; শক্তি ব্যয় যখন ঘুমের (CPU-র ঘড়ি এবং বন্ধ অধিকাংশ যন্ত্রানুষঙ্গ) ঠিক nanowatts হতে পারে, যার ফলে সেগুলি অনেক ভাল দীর্ঘ দীর্ঘস্থায়ী ব্যাটারি জন্য যোগ্যতা অ্যাপ্লিকেশন. অন্যান্য microcontrollers কর্মক্ষমতা-সমালোচনামুখর ভূমিকা পরিবেশন করা, যেখানে তারা আরও একটি ডিজিটাল সংকেত উচ্চ ঘড়ির গতি এবং ক্ষমতা ভোগ সঙ্গে প্রসেসর (DSP), মত আচরণ করতে হতে পারে পারে.


title: নেটওয়ার্ক অ্যাড্রেস ট্রান্সলেশন

text: এড্রেস এবং পোর্ট ম্যাপিং হচ্ছে একটি সিসিকো প্রস্তাবনা যা A+P পোর্ট এড্রেস ট্রান্সলেশনের সাথে IPv4 প্যকেট টানেলিং কে আএইসপি প্রদানকৃত আভ্যন্তরীন IPv6 নেটওয়ার্কের মাধ্যমে সংযুক্ত করে। প্রকৃতপক্ষে এটা ক্যারিয়ার গ্রেড ন্যাট এবং ডিএস-লাইট এর (প্রায়) অলিখিত বিকল্প, যেটা IPv4 IP এড্রেস/পোর্ট ট্রান্সলেশন ফাংশন (এবং এই কারনে ন্যাট অবস্থার বাস্তবায়ন) কে সম্পূর্নভাবে পূর্বে বিদ্যমান ন্যাট বাস্তবায়নে ধাক্কা দিয়েছিলো। এভাবেই ন্যাট৪৪৪ এবং ক্যারিয়ার গ্রেড ন্যাটের বিশদ সমস্যা এড়ানো যায় এবং একই সাথে একটু জটিলতার সাথে IPv6 বাস্তবায়ন করা যায়।


title: মিউজিক অন কনসোল

text: মিউজিক অন কনসোল ( বা MOC) হলো গ্নু/লিনাক্স বা ইউনিক্স সিস্টেমের জন্যে এনকার্সেস-ভিত্তিক কনসোল অডিও প্লেয়ার। মূলত ডামিয়ান পিটরাস এটি লেখেন এবং বর্তমানে এর সার্বিক তত্ত্বাবধানে আছেন জন ফিৎসগ্যারাল্ড। এটি পাওয়ারফুল এবং সহজে ব্যবহারযোগ্য হওয়ার কথা মাথায় রেখেই ডিজাইন করা হয়েছে, যার ইন্টারফেস মিডনাইট কমান্ডার কনসোল ফাইল ম্যানেজার কর্তৃক প্রভাবিত। ডিফল্ট ইন্টারফেস লেআউট বাম প্যানে ফাইল তালিকা এবং ডানে প্লেতালিকা নিয়ে গঠিত। এটি স্বনির্ধারিত কীবাইন্ডিং, কালার স্কিম ও ইন্টারফেস লেআউট সহযোগে কনফিগারেবল। মিউজিক অন কনসোল বেশ কিছু থিম নিয়ে আসে, যা টেক্সট ফাইলে সংজ্ঞায়িত থাকে এবং নতুন লেআউট গঠনে যা পরিবর্তন করা যায়। এটি অ্যানভান্সড লিনাক্স সাউন্ড স্থাপত্য বা এএলএসএ, ওপেন সাউন্ড ব্যবস্থা বা ওএসএস অথবা জ্যাক অফিও কানেকশন কিট বা জ্যাক আউটপুট সমর্থন করে।


title: মাইক্টেরিয়া

text: "মাইক্টেরিয়া" গণের সদস্যরা বেশ বড় আকারের পাখি। এদের উচ্চতা ৯০-১০০ সেন্টিমিটার ও ডানার বিস্তার প্রায় ১৫০ সেন্টিমিটার। দেহে সাদা প্রাধাণ্য লক্ষ্য করা যায়। দেহতলও সাদা। ডানার প্রান্ত-পালক কালো। ঠোঁট লম্বা, গোড়া প্রশস্ত ও কিছুটা নিম্নমুখী। ঠোঁটের গোড়ায় নাকের ছিদ্র ডিম্বাকার। মাথা ও পায়ের বড় অংশ পালকহীন। আঙুল লম্বা। লেজের নিচের ঢাকনি খুব লম্বা ও লেজকে ছাড়িয়ে বিস্তৃত। কেঠো মানিকজোড় ছাড়া বাকি সদস্যদের ঠোঁট হলদে, মুখ পালকহীন ও চামড়া লালচে বা হলদে এবং পা লালচে। কেঠো মানিকজোড়ের এ অংশগুলো কালচে ও ফিকে রঙের। স্ত্রী ও পুরুষ পাখি দেখতে একই রকম। অপ্রাপ্তবয়স্ক পাখি মলিন রঙের।


title: মৃত্তিকা আবহবিকার

text:
আবহবিকার পরিবেশের একটি উল্লেখযোগ্য প্রক্রিয়া। এর মাধ্যমে মাটি গঠন, ধংস ও পুনঃউৎপাদিত হয়। জৈব পদার্থের উপস্থিতিতে ভূমিক্ষয় আবহবিকার, বিচূর্নিভবন ইত্যাদি প্রাকৃতিক ও রাসায়নিক পরিবর্তনের মাধ্যমে পাথর থেকে মাটির উদ্ভব হয়।
আবহাওয়ার বিভিন্ন উপাদানগুলো যেমন- তাপ, চাপ, বায়ুপ্রবাহ, আর্দ্রতা, বৃষ্টিপাত ইত্যাদির মাধ্যমে ভূপৃষ্ঠএর উপরিভাগে এবং কাছাকাছি অংশের শিলা যান্ত্রিক প্রক্রিয়ায় চূর্ণবিচূর্ণ ও রাসায়নিক প্রক্রিয়ায় বিয়োজিত হয়ে ক্ষয়প্রাপ্ত অবস্থায় মূল শিলার ওপর অবস্থান করলে তাকে আবহবিকার বলা হয়। উদ্ভিদ, প্রাণী বিশেষ করে পশুপাখি ও মানুষ আবহবিকার প্রক্রিয়ায় গুরুত্ববাহী ভূমিকা গ্রহন করে।


title: মদনটাক

text: বৃহদাকৃতির মদনটাকের সম্মুখাংশে নগ্ন বা টেকো মাথা এবং ঘাড় ছাড়াও বড় ধরনের অনুজ্জ্বল হলদে চঞ্চু রয়েছে। গড়পড়তা এদের দৈর্ঘ্য ৮৭-৯৩ সেন্টিমিটার (৩৪-৩৭ ইঞ্চি) হয়ে থাকে। ওজন চার থেকে ৫.৭১ কিলোগ্রাম (৮.৮ থেকে ১২.৬ পাউন্ড) এবং পায়ের উচ্চতা ১১০-১২০ সেন্টিমিটার (৪৩-৪৭ ইঞ্চি)। এ গোত্রের সন্দেহজনক প্রজাতি হিসেবে রয়েছে হাড়গিলা। কিন্তু এদের চেয়ে সাধারণতঃ মদনটাক আকারে ছোট হয়ে থাকে এবং সরলাকৃতির চঞ্চু রয়েছে। চঞ্চু লম্বায় ২৫.৮-৩০.৮ সেন্টিমিটার (১০.২-১২.১ ইঞ্চি)। প্রাপ্তবয়স্ক পাখির পিঠের দিক উজ্জ্বল কালো। দেহতল সাদা। ডানার গোড়ায় কালো তিলা থাকে। এছাড়া ডানার মধ্যপালক-ঢাকনি, কাঁধ-ঢাকনি ও ডানার বর্ণ কালো। ডানা-ঢাকনি ও ডানার ভেতরের বড় পালক-ঢাকনির পাড় সরু সাদা। টাক মাথার চাঁদি ও ঘাড়ে হলদে-ধূসর রঙের বিক্ষিপ্ত চুলের মত পালক থাকে। পালকহীন মুখের চামড়া ও ঘাড় লালচে। গলা হলদে বা লালচে। চোখ সাদা কিংবা স্লেট-ধূসর। পা লম্বা। পায়ের পাতা, নখর ও পা সবজে-ধূসর থেকে স্লেট কালো। স্ত্রী ও পুরুষ পাখি দেখতে একই রকম। অপ্রাপ্তবয়স্ক পাখির মাথা ও ঘাড়ে বিক্ষিপ্ত ঘন পালক থাকে। পিঠ অনুজ্জ্বল কালো।


title: মৃত্তিকা আবহবিকার

text: যান্ত্রিক ও রাসায়নিক আবহবিকার একসাথে কাজ করলেও এক এক জলবায়ুতে এক এক প্রকার আবহবিকারের প্রাধান্য দেখা যায় এবং সেই মতো তার ফলাফলও ঘটে থাকে। যেমন- মরু জলবায়ু অঞ্চলে ও মেরু জলবায়ু অঞ্চলে দিন ও রাতের উত্তাপের খুব বেশি ফারাকের জন্য যান্ত্রিক আবহবিকার বেশি কার্যকর হয়। অন্যদিকে, আর্দ্রতা ও প্রায় আর্দ্র জলবায়ুতে রাসায়নিক আবহবিকারের বেশি প্রাধান্য হয়। আবহবিকারের ফলাফল হল-


title: শালতোড়া সমষ্টি উন্নয়ন ব্লক

text: শালতোড়া ব্লকের মৃত্তিকা কাঁকুড়ে, লাল ও ল্যাটেরাইট প্রকৃতির। এই অঞ্চল ক্রান্তীয় শুষ্ক উপ-আর্দ্র অঞ্চলের অন্তর্গত। এখানকার গড় বৃষ্টিপাতের পরিমাণ ১১০০-১৪০০ মিলিমিটার। সর্বোচ্চ ও সর্বনিম্ন গড় তাপমাত্রা যথাক্রমে ৪৫ ডিগ্রি ও ১০ ডিগ্রি সেন্টিগ্রেড। সমগ্র ব্লকে একাধিক ছোটোখাটো টিলা দেখা যায়। মৃত্তিকার জলশোষণ ক্ষমতা বেশি। জলের দ্রুত বহিঃনির্গমনের জন্য মৃত্তিকা ভূমিক্ষয়প্রবণ। এখানকার কৃষিকাজ মূলত বৃষ্টিপাতের উপর নির্ভরশীল। ভৌমজল সহজে বাণিজ্যিকভাবে কলের সাহায্যে তোলা যায় না।


title: মৃত্তিকা আবহবিকার

text: ভারতের ওড়িশা, মধ্যপ্রদেশ, রাজস্থানের পাহাড়গুলোতে লম্বাটে ও গোলাকার আকৃতিবিশিষ্ট পাথরের চাঁই দেখা যায়। সূর্যের আলো, জল, বায়ু ইত্যাদি আবহাওয়ার উপাদানগুলো এই পরিবর্তনে কার্যকরী ভুমিকা পালন করে।


title: দেব রাজবংশ

text: প্রত্নতাত্ত্বিক সামগ্রীর মধ্যে মৃতপাত্র ব্যতীত সর্বাধিক প্রাপ্ত দ্রব্য হলো ভাস্কর্য। ইটাখোলামুড়ার ধ্বংসস্তূপ থেকে প্রাপ্ত একটি মস্তকহীন মূর্তি ছাড়া ময়নামতী থেকে স্টাকো করা আর কোনো ভাস্কর্য পাওয়া যায় নি। প্রস্তর ভাস্কর্যও বেশ বিরল। স্লেটের ন্যায় কোমল ধূসর স্থানীয় মাটি ও নিম্নমানের বেলে পাথরের সীমিত সংখ্যক নমুনা পাওয়া গিয়েছে। তবে উন্নত শৈলী, কারিগরি দক্ষতা, দেহসৌষ্ঠবে ঐকতানিক মিশেল এবং সেই সাথে পারলৌকিক ও সহজ অভিব্যক্তির সমন্বয়ে পরিমার্জিত ভাব এটিকে দিয়েছে আলাদা বৈশিষ্ট্য। এ ধারার নমুনার মধ্যে রূপবান মুড়ায় প্রাপ্ত বেলে পাথরের অতিকায় বুদ্ধমূর্তিটির কথা উল্লেখ করতেই হয়। পূর্ব ভারতীয় অঞ্চলে প্রাপ্ত অক্ষত বুদ্ধমূর্তির মধ্যে এটিই সর্ববৃহৎ ও সর্বোৎকৃষ্ট।


title: মৃত্তিকা বলবিদ্যা

text: মৃত্তিকা বলবিদ্যা (ইংরেজিঃ Soil Mechanics) মূলত পদার্থবিদ্যা ও ফলিত বলবিদ্যার একটি শাখা যা মৃত্তিকার আচরণ ও বৈশিষ্ট্য বর্ণনা করে। এটি প্রচলিত ধারার ‘কঠিন বস্তুর বলবিদ্যা’ ও ‘প্রবাহী বলবিদ্যা’ থেকে এ জন্য স্বতন্ত্র- কারণ, মাটিতে কেবল কঠিন মাটির দানা বা কেবল তরল পদার্থ উপস্থিত থাকে না; বরং বিচিত্র ধরনের প্রবাহী পদার্থ (যেমনঃ বায়ু ও পানি) এবং কঠিন পদার্থ (যেমনঃ কাদা, পলি, বালি ও গ্র্যাভেল) উপস্থিত থাকে। পাশাপাশি, মাটিতে বিভিন্ন রকমের জৈব ও অজৈব পদার্থও থাকে। মৃত্তিকা বলবিদ্যায় সমস্যা সমাধানকালে এ সব কিছুই বিবেচনায় নেয়া হয়। তাই, ‘মৃত্তিকা বলবিদ্যা’ এবং ‘শৈল বলবিদ্যা’ গতানুগতিক বলবিদ্যা থেকে স্বতন্ত্র। ভূ-কারিগরি প্রকৌশল (যা পুরকৌশলের একটি উপবিভাগ) এবং প্রকৌশলীয় ভূতত্ত্ববিদ্যা (যা কিনা ভূতত্ত্ববিদ্যার একটি উপবিভাগ) সহ বিভিন্ন ক্ষেত্রে তাত্ত্বিক বিশ্লেষণে মৃত্তিকা বলবিদ্যার প্রয়োগ রয়েছে।


title: অন্তর্মৃত্তিকা

text: অন্তর্মৃত্তিকা (Subsoil) হচ্ছে পৃষ্ঠমৃত্তিকার নিচের স্তর, মাটি গঠন প্রক্রিয়ার দ্বারা যে স্তরের পলি বা শিলার মূল অবস্থার পরিবর্তন হয়েছে। মৃত্তিকা স্তর বিন্যাসের ‘খ’ স্তরকে কখনও কখনও ভুল করে অন্তর্মৃত্তিকা আখ্যায়িত করা হয়। ‘খ’ স্তরের অন্তর্তলের অন্তর্ভুক্ত স্তরে উপর থেকে এমনকি নিচ থেকেও বস্ত্তর পরিস্রুতি সংঘটিত হয়। আর্দ্র অঞ্চলে, ‘খ’ স্তরে লোহা ও অ্যালুমিনিয়াম অক্সাইড এবং সিলিকেট কাদার মতো পদার্থ সবচেয়ে বেশি সঞ্চিত হয়। শুষ্ক ও আধা শুষ্ক অঞ্চলে ওই স্তরে ক্যালসিয়াম কার্বনেট, ক্যালসিয়াম সালফেট এবং অন্যান্য লবণ বেশি জমা হয়।


title: মৃত্তিকা আবহবিকার

text: যান্ত্রিক আবহবিকার চার প্রকার, ১. শল্কমোচন, ২. ক্ষুদ্রক্ণা বিশরণ, ৩. তুহিন খণ্ডীকরণ, ৪. প্রস্তরচাঁই খণ্ডীকরণ


title: শাহ মুহম্মদ সগীর

text: শাহ মুহাম্মদ সগীর আনুমানিক ১৩-১৪ শতকের কবি। মুসলিম কবিদের মধ্যে তিনিই প্রাচীনতম। তিনি গৌড়ের সুলতান গিয়াসউদ্দিন আজম শাহ এর রাজত্বকালে (১৩৮৯-১৪১১ খ্রিষ্টাব্দে) ইউসুফ-জোলেখা কাব্য রচনা করেন। কবি ছিলেন গিয়াসউদ্দিন আজম শাহের রাজকর্মচারী। কাব্যরস পরিবেশন অপেক্ষা ধর্মীয় প্রেরণা সৃষ্টির প্রতিই কবির অধিক আগ্রহ লক্ষ করা যায়। সে যুগে দেশি ভাষার রসাশ্রয়ী ধর্মকাহিনী রচনা করার মধ্যে কবির সৎসাহসের পরিচয় মেলে। বাইবেল-কুরআন কিংবা ফিরদৌসী-জামীর অনুসরণে কাহিনী-কাব্যটি কল্পিত হলেও তাতে বাঙলাদেশ ও বাঙালি-জীবনের বৈশিষ্ট্য প্রকাশ পেয়েছে। কাব্যটি পঞ্চদশ শতাব্দীর প্রথম দশকে রচনা করা হয়েছিল বলে অনুমান করা হয়। তাঁর কাব্যে চট্টগ্রাম অঞ্চলের কতিপয় শব্দের ব্যবহার লক্ষ করে ড. মুহম্মদ এনামুল হক তাঁকে চট্টগ্রামের অধিবাসী বলে বিবেচনা করেছেন। তিনি কাব্যচর্চায় সুলতান গিয়াসউদ্দিন আজম শাহের পৃষ্ঠপোষকতা লাভ করেছিলেন। তাঁর কাব্যে ধর্মীয় পটভুমি থাকলেও তা হয়ে উঠেছে মানবিক প্রেমোপাখ্যান। তাঁর কাব্যে শিল্পমূল্য অতুলনীয়।


title: খলিলুল্লাহ খলিলি

text:
খলিলুল্লাহ খলিলি (১৯০৭-১৯৮৭; - "খলিল্লাহ খলিলি"; অন্যান্য উচ্চারণ 'খালিলুল্লাহ", "খলিল উল্লাহ") আফগানিস্তানের বিংশ শতাব্দির প্রধানতম কবি এবং উল্লেখযোগ্য ঐতিহাসিক, কূটনৈতিক এবং দেশের বিশ্বস্ত বন্ধু।
শাস্ত্রীয় ফার্সি কবিদের মধ্যে তিনি শেষতম কবি এবং আফগাণ কবিগণের মধ্যে তিনিই প্রথম আফগান সাহিত্যে আধুনিক ফার্সি কাব্য এবং নিমাই ধরন নিয়ে আসেন। তিনি "খোরাসানি" ধরনেও অভিজ্ঞ ছিলেন এবং ফারুকী সিসতানির অনুসারী ছিলেন। আফগান কবিদের মধ্যে ইরানে একমাত্র তারই প্রচুর ভক্ত রয়েছে এবং সেখানে তার বেশকিছু নির্বাচিত ইরানি ভাষায় প্রকাশিত হয়েছে। ইরানি সাহিত্যের নামকরা সাহিত্যিক এবং বুদ্ধিজীবিগণ তার রচনাগুলোর প্রশাংসা করেছেন।
অনেকেই তাকে আফগানিস্তানের ফার্সি ভাষার সবচেয়ে উচুঁমানের সমসাময়িক কবি হিসেবে বিবেচনা করেন। তিনি ""হিরু অব খোরাসান"", আফগানিস্তানের আমির হাবিবুল্লাহ কালাকানির বিতকিত র্জীবনী, নামক জীবনী গ্রন্থের জন্যও তিনি অধিক পরিচিত।


title: বাংলা কবিতা

text: মধ্যযুগের কাব্যধারা মনসামঙ্গলের কবিগণ, চন্ডীমঙ্গলের কবিগণ, ধর্মমঙ্গলের কবিগণ, কালিকামঙ্গলের কবিগণ নানাভাবে বাংলা কবিতায় অবদান রেখেছেন। মঙ্গল কাব্যের বিখ্যাত কবিগণ হচ্ছেন কানাহরি দত্ত, নারায়ন দেব, বিজয়গুপ্ত, বিপ্রদাস পিপলাই, মাধব আচার্য, মুকুন্দরাম চক্রবর্তী, ঘনরাম চক্রবর্তী, শ্রীশ্যাম পন্ডিত, ভরতচন্দ্র রায় গুনাকর, ক্ষেমানন্দ, কেতকা দাস ক্ষেমানন্দ, দ্বিজ মাধব, আদি রূপরাম, মানিক রাম, ময়ূর ভট্ট, খেলারাম, রূপরাম, সীতারাম দাস, শ্যামপন্ডিত, দ্বিজ বংশী দাস, দ্বিজ প্রভারাম। বৈষ্ণবপদাবলি ধারার কবি : বিদ্যাপতি, চন্ডীদাস, দ্বিজ চন্ডীদাস, দীন চন্ডীদাস, জ্ঞানদাস, গোবিন্দদাস মহাকাব্য: অনুবাদ কবিতার খ্যাতিমার কবিরা হলো: সংস্কৃত রামায়ণ ও মহাভারত, মহাকাব্যদুটির শ্রেষ্ঠ অনুবাদক কবি হচ্ছেন যথাক্রমে কৃত্তিবাস ওঝা ও কাশীরাম দাস। অন্যান্য অনুবাদক হচ্ছেন কবীন্দ্র পরমেশ্বর, শ্রীকর নন্দী, চন্দ্রাবতী , অদ্ভুতাচার্য, ভবানীদাস প্রমুখ। রোমান্টিক কাব্য: (অনুবাদ) বাংলা সাহিত্যে মধ্যযুগে মুসলমান রচিত শ্রেষ্ঠ কাব্যধারা হচ্ছে রোমান্সমূলক কাব্য। ইউসুফ-জুলেখা - শাহ মুহম্মদ সগীর, পদ্মাবতী - আলাওলের, মধুমালতী- মুহাম্মদ কবীর সতীময়না-লোরচন্দ্রানী- দৌলত কাজীর লায়লী-মজনু : দৌলত উজির বাহরাম খা । জীবনীকাব্য,শাক্তপদাবলি, দোভাষী পুঁথি সাহিত্যের উল্লেখ যোগ্য কবিরা হলো: বৃন্দাবন দাস, কৃষ্ণদাস কবিরাজ , রামপ্রসাদ, দাশু রায়, সৈয়দ হামজা , ফকির গরীবুল্লাহ প্রমুখ।


title: সিলভা কাপুটিকান

text: আর্মেনিয়ার ইতিহাসে সবচেয়ে উল্লেখযোগ্য নারী হল কাপুটিকান। তিনি তার জীবদ্দশায় আর্মেনীয় সাহিত্যের একটি ক্লাসিক হয়ে ওঠে এবং তার কবিতাগুলি স্কুল সাহিত্য প্রোগ্রামগুলিতে অন্তর্ভুক্ত করা হয়েছে। কাপুটিকান প্রায়শই Ամենայն հայոց բանաստեղծուհի যেমন আর্মেনিয় চেনাশোনার মধ্যে উল্লেখ করা হয়, Qui আক্ষরিক অনুবাদ করে থেকে "সকল আর্মেনীয়দের কবি" এবং শিরোনাম দেওয়া "সমস্ত আরমেনীয় কবি" অনুকরণে হভেন্স তুুমানিয়ান, যা নিজেই আর্মেনিয়ার চার্চের প্রধান, অল আর্মেনিয়ার ক্যাথলিকদের কাছ থেকে এসেছে। তিনি ছিলেন "সুপরিচিত ও ব্যাপকভাবে উদ্ধৃত সোভিয়েত আর্মেনীয় কবিদের মধ্যে একজন"। একটি আর্মেনীয় সরকার, কাপুটিকান "বিংশ শতাব্দীর সবচেয়ে অসামান্য আর্মেনীয় কবিদের একজন"। ২০০৪ সালে আরাভোট রিপোর্ট করেছিলেন যে তিনি "তার ধরনের শেষ"।


title: কবিগান

text: একাধিক সংখ্যক কবিয়াল বা কবিওয়ালা জনপ্রিয়তা ও খ্যাতি অর্জন করেছিলেন। অষ্টাদশ থেকে বিংশ শতাব্দীর মধ্যবর্তীকালে কেবলমাত্র বীরভূম জেলাতেই শ তিনেক খ্যাতনামা কবিয়াল বিদ্যমান ছিলেন। এঁদের মধ্যে সর্বাপেক্ষা প্রাচীন কবিয়াল ছিলেন গোঁজলা গুঁই (আনু. ১৭০৪ - ?)। তাঁর রচিত একটিমাত্র গান ঈশ্বরচন্দ্র গুপ্ত সংগ্রহ করতে পেরেছিলেন। খুব সম্ভবত তিনি পেশাদার কবির দল গঠন করতে পেরেছিলেন। টপ্পা রীতিতে ও টিকারা-সংগীতে কবিগান করতেন। তাঁর শিষ্য লালু–নন্দলাল, কেষ্টা মুচি, রঘুনাথ দাস ও রামজি থেকেই অষ্টাদশ শতাব্দী এবং পরবর্তীতে বিখ্যাত কবিয়ালদের উদ্ভব হয়। শোনা যায় রঘুনাথ দাস দাঁড়া-কবির প্রবর্তক। ঊনবিংশ শতাব্দীর কলকাতার বিখ্যাত কবিয়ালরা ছিলেন হরু ঠাকুর (১৭৪৯–১৮২৪), নিতাই বৈরাগী (১৭৫১–১৮২১), রাম বসু (১৭৮৬–১৮২৮), ভোলা ময়রা ও অ্যান্টনি ফিরিঙ্গি।


title: আবু নুয়াস

text: আবু নুয়াস আল হাসান ইবনে হানি আল হাকামি (৭৫৬–৮১৪), আবু নুয়াস বলে পরিচিত (; , "Abū Novās") ধ্রুপদি আরবি কবিতার শ্রেষ্ঠ কবিদের অন্যতম। আরবি ছাড়াও তিনি ফারসি ভাষায়ও রচনা করেছেন। বর্তমান ইরানের অন্তর্গত আহবাজ শহরে তার জন্ম হয়। তার বাবা ও মা যথাক্রমে আরব ও পারসিয়ান বংশোদ্ভূত ছিলেন। সমসাময়িক আরবি কাব্যের সকল ধারার উপর তিনি দক্ষ হয়ে উঠেন। লোককথায়ও আবু নুয়াসের উপস্থিতি রয়েছে। আরব্য রজনীতে বেশ কয়েকবার তার নাম পাওয়া যায়।


title: হুমায়ুন আজাদ

text: গদ্যের জন্য বেশি জনপ্রিয় হলেও হুমায়ুন আজাদ আমৃত্যু কাব্যচর্চা করে গেছেন। তিনি ষাটের দশকের কবিদের সমপর্যায়ী আধুনিক কবি। সমসাময়িক কালের পরিব্যাপ্ত হতাশা, দ্রোহ, ঘৃণা, বিবমিষা, প্রেম ইত্যাদি তার কবিসত্বার প্রধান নিয়ামক। প্রথম কাব্যগ্রন্থের নাম "অলৌকিক ইস্টিমার" যা প্রথম প্রকাশিত হয় ১৯৭৩ এর জানুয়ারিতে (পৌষ, ১৩৭৯ বঙ্গাব্দ)। কাব্যগ্রন্থটি তিনি উৎসর্গ করেন ১৯৬৮-১৯৭২ এর রাত-দিনগুলোর উদ্দেশে। তাঁর দ্বিতীয় কাব্যগ্রন্থ "জ্বলো চিতাবাঘ" প্রথম প্রকাশিত হয় ফাল্গুন, ১৩৮৬ বঙ্গাব্দে (মার্চ ১৯৮০)। "সবকিছু নষ্টদের অধিকারে যাবে" তাঁর তৃতীয় কাব্যগ্রন্থ। প্রথম প্রকাশের সময় বৈশাখ ১৩৯২ বঙ্গাব্দ (এপ্রিল, ১৯৮৫)। ১৩৯৩ বঙ্গাব্দের ফাল্গুনে (মার্চ ১৯৮৭) প্রকাশিত হয় তাঁর চতুর্থ কাব্যগ্রন্থ "যতোই গভীরে যাই মধু যতোই ওপরে যাই নীল"। তার পঞ্চম কাব্যগ্রন্থ "আমি বেঁচে ছিলাম অন্যদের সময়ে" প্রকাশিত হয় ১৩৯৬ বঙ্গাব্দের ফাল্গুনে (ফেব্রুয়ারি ১৯৯০)। এর আট বছর পর ১৪০৪ এর ফাল্গুনে (ফেব্রুয়ারি ১৯৯৮) প্রকাশিত হয় তার ষষ্ঠ কাব্যগ্রন্থ "কাফনে মোড়া অশ্রুবিন্দু"। কাব্যগ্রন্থটি কবি তার 'প্রিয় মৃতদের জন্য' উৎসর্গ করেন। সপ্তম কাব্যগ্রন্থ "পেরোনোর কিছু নেই" প্রকাশিত হয় ১৪১০ বঙ্গাব্দের মাঘ(ফেব্রুয়ারি, ২০০৪) মাসে। এটিই হুমায়ুন আজাদের জীবদ্দশায় প্রকাশিত শেষ কাব্যগ্রন্থ। তবে হুমায়ুন আজাদের মৃত্যুর পর বঙ্গাব্দ ১৪১১ এর ফাল্গুনে (ফেব্রুয়ারি,২০০৫) এই সাতটি কাব্যগ্রন্থ সহ আরো কিছু অগ্রন্থিত ও অনূদিত কবিতা নিয়ে তাঁর "কাব্যসমগ্র" প্রকাশিত হয়। নব্বুইয়ের দশক থেকে ঢাকার আগামী প্রকাশনী তাঁর গ্রন্থাবলীর প্রধান প্রকাশক।


title: শামসুর রাহমান

text:
বিংশ শতকের তিরিশের দশকের পাঁচ মহান কবির পর তিনিই আধুনিক বাংলা কবিতার প্রধান পুরুষ হিসেবে প্রসিদ্ধ। কেবল বাংলাদেশের কবি আল মাহমুদ এবং পশ্চিমবঙ্গের কবি শক্তি চট্টোপাধ্যায় বিংশ শতকের শেষার্ধে তুলনীয় কাব্যপ্রতিভার স্বাক্ষর রেখেছেন বলে ধারণা করা হয়। আধুনিক কবিতার সাথে পরিচয় ও আন্তর্জাতিক-আধুনিক চেতনার উন্মেষ ঘটে ১৯৪৯-এ, এবং তার প্রথম প্রকাশিত কবিতা "১৯৪৯" মুদ্রিত হয় সাপ্তাহিক "সোনার বাংলা" পত্রিকায়। শামসুর রাহমান বিভিন্ন পত্রিকায় সম্পাদকীয় ও উপসম্পাদকীয় লিখতে গিয়ে নানা ছন্দনাম নিয়েছেন। সে
গুলো হচ্ছে: সিন্দবাদ, চক্ষুষ্মান, লিপিকার, নেপথ্যে, জনান্তিকে, মৈনাক। পাকিস্তান সরকারের আমলে কলকাতার একটি সাহিত্য পত্রিকায় মজলুম আদিব (বিপন্ন লেখক) নামে কবিতা ছাপা হয় যা দিয়েছিলেন বাংলা সাহিত্যের বিশিষ্ট সমালোচক আবু সায়ীদ আইয়ুব।


title: ইমরুল কায়েস (কবি)

text:
ইমরুল কায়েস হলেন ৬ষ্ঠ শতকের আরবি ভাষার উল্লেখযোগ্য ও শ্রেষ্ঠ কবি। তার পুরো নাম হল ইমরুল কায়েস বিন হুযর আল কিন্দি। তার পিতার নাম হুযর ইবনে আল-হারিছ এবং মাতার নাম ফাতিমা বিন্তে রাবিয়াহ আল-তাগলিবি। তিনি আরবের নাজদ এলাকায় ৬ষ্ঠ শতকের প্রথম দিকে জন্মগ্রহন করেন এবং প্রাথমিক জীবন রাজকীয়ভাবে যাপন করেন। তিনি বাল্যকাল এ কবিতা রচনা শুরু করলে তার পিতা তাকে বাড়ি থেকে বহিস্কার করে দেন। তারপর তিনি বনে জঙ্গলে ঘুরে বেড়িয়ে মদ্যপায়ী জীবন শুরু করেন। তার প্রেমিকার নাম ছিল উনাইযা।
এই মহান কবি ৫৪০ খ্রীঃ মৃত্যু বরণ করেন।
কিনদাহ বংশের আদি আবাসস্থল ছিলো দক্ষিণ আরবে, সেখান থেকে তারা উত্তরে অগ্রসর হয়ে ৪র্থ অথবা ৫ম শতাব্দির দিকে নাযদে বসবাস শুরু করে। ৫ম শতাব্দির দিকে তারা ইয়েমেনের রাজাকে তাদের জন্য একজন রাজা নির্বাচনের আরজি জানায়, এবং হূযর আকিল আল-মুরার প্রথম কিনদাহ রাজা নির্বাচিত হয়। হূযর আকিল আল-মুরারের পরবর্তী রাজা ছিলো তার পুত্র আমর, তার পরবর্তীতে তার পুত্র আল-হারিছ, যিনি ছিলেন কিনদাহ রাজাদের মধ্যে সর্বশ্রেষ্ঠ। আল-হারিছের পুত্রদের মধ্যে একজন হূযর। আর হূযর ছিলেন ইমরুল কায়েসের পিতা।


title: রুশ সাহিত্য

text: বিংশ শতাব্দীর শুরুর সময়কে রুশ কবিতার রৌপ্যযুগ বলে অভিহিত করা হয়। এই সময়ের বিখ্যাত কবি হলেন আলেক্সান্দ্‌র ব্লক, সের্গেই ইয়েসেনিন, ভালেরি ব্রিউসভ, কনস্তান্তিন বালমন্ত, মিখাইল কুজমিন, ইগর সেভেরিয়ানিন, সাশা চোর্নি, [[নিকোলাই গুমিলেফ]], মাক্সিমিলিয়ান ভলোশিন, ইনাঙ্কেঞ্চি আনিন্‌স্কি, জিনাইদা জিপিউস। অন্যান্যদের মধ্যে রয়েছেন আনা আখমাতোভা, মারিনা স্‌ভেতেভা, ওসিপ মান্দেলস্তাম, ও [[বরিস পাস্তের্নাক]]। নিকোলাই গুমিলেফ আফ্রিকার কয়েকটি দেশ - মিশর, সোমালিয়া, ইথিওপিয়া ও জিবুতি ভ্রমণ করেন এবং "দ্য গালা", "দ্য জিরাফ" ও "দ্য সাহারা" কবিতায় আফ্রিকা তার অনুপ্রেরণা ছিল।


title: শাহরুখ খান

text: তার প্রযোজিত তৃতীয় ছবি "চলতে চলতে" (২০০৩) ব্যবসাসফল হয়, ২০০৪ সালে তিনি আরেকটি প্রতিষ্ঠান স্থাপন করেন রেড চিলিস এন্টারটেনমেন্ট নাম দিয়ে এবং এখান থেকে "ম্যায় হুঁ না" (২০০৪) চলচ্চিত্রটি প্রযোজনা করেন যা বলিউডে দারুন ব্যবসা করে। ২০০৫ সালে তিনি কল্পকাহিনী নিয়ে "পহেলি" চলচ্চিত্রটি নির্মাণ করেন যা অ্যাকাডেমি পুরস্কারের জন্য ভারত থেকে মনোনয়ন পায়, তবে পুরস্কার জিততে পারেনি। ভারতের চলচ্চিত্র জগতে "পহেলি" তেমন সফলতা পায়নি। একই বছর তিনি "কাল" নামে একটি চলচ্চিত্র সহ-প্রযোজনা করেন। এ ছবিতে তিনি অভিনয় না করলেও একটি আইটেম গানের দৃশ্যে মালাইকা অরোরা খানের সাথে অভিনয় করেন। "কাল" মোটামুটি সফলতা পায়।


title: আব্বাস কিয়রোস্তামি

text: ১৯৯২ সালে কিয়রোস্তামি নির্মাণ করেন "লাইফ অ্যান্ড নাথিং মোর..." যা সমালোচকদের মতে তার কোকের ত্রয়ীর দ্বিতীয় সিনেমা। এতে দেখা যায়, একজন বাবা তার বালক ছেলেকে নিয়ে তেহরান থেকে কোকের গ্রামে যাচ্ছেন নিজের গাড়ি চালিয়ে। উদ্দেশ্য, দুটি ছেলেকে খুঁজে বের করা যারা ভূমিকম্পে মারা গিয়ে থাকতে পারে বলে সন্দেহ করতে থাকে বাবা-ছেলে। ভূমিকম্পে বিধ্স্ত অঞ্চলের মধ্য দিয়ে যাওয়ার সময় তারা বেঁচে যাওয়া অনেক মানুষের মুখোমুখি হয় যারা এত কষ্টের মাঝেও জীবন সংগ্রাম চালিয়ে যাচ্ছে। সে বছর কিয়রোস্তামি এই সিনেমার জন্য প্রিক্স রোবের্তো রোজেলিনি পুরস্কার লাভ করেন। এটি ছিল তার চলচ্চিত্রকার জীবনের প্রথম পেশাদার পুরস্কার। তথাকথিত কোকের ত্রয়ীর শেষ সিনেমা ছিল "থ্রু দি অলিভ ট্রিস" (১৯৯৪)। এই সিনেমা "লাইফ অ্যান্ড নাথিং মোর..." এর একটি খুব ছোট ও সাধারণ দৃশ্য ধারণের কাহিনীকে কেন্দ্র করে।


title: রাগিনী খান্না

text: ২০১১ সালে রাগিনী রাকেশ ওমপ্রকাশ মেহরা’র "তিন থে ভাই" একটি কমেডি ছবির মাধ্যমে প্রথমবারের মত বলিউডে আত্মপ্রকাশ করেন। ২০১৩ সালে তিনি আরো একটি পাঞ্জাবি ছবি "ভাজি ইন প্রব্লেম"-এ কাজ করেন। ছবিটি বক্স অফিসে ভালো সারা ফেলে। খান্না নওয়াজউদ্দিন সিদ্দিক এর বিপরীতে পুষ্পেন্দ্র মিশরার "ঘুমকেতু" ছবিতেও চুক্তিবদ্ধ হন, যা প্রথমে অনেক সমালোচনার মুখে পড়ে, পরে ২০১৪ সালে ছবিটি মুক্তি দেয়া হয়।


title: প্রীতি জিনতা

text: জিন্টা কুন্দন শাহের "ক্যায়া কেহনা" ছবিতে তার কর্মজীবনের প্রথম শুটিং শুরু করেন। ছবিটির মুক্তি পিছিয়ে যায় এবং তা ২০০০ সালে মুক্তি পায়। তার অপর একটি চলচ্চিত্র "সোলজার"-এর মুক্তিও পিছিয়ে গেলে "দিল সে.."-ই হয়ে ওঠে তার মুক্তিপ্রাপ্ত প্রথম চলচ্চিত্র। ছবিটিতে তিনি শাহরুখ খান ও মনীষা কৈরালার সাথে অভিনয় করেন। ছবিতে তাকে দিল্লির এক মধ্যবিত্ত তরুণী ও শাহরুখ খানের চরিত্রের বাগদত্তা হিসেবে দেখা যায়। ছবিটি কোন নবাগতের জন্য অপ্রত্যাশিত ছিল, কারণ ছবিতে তার উপস্থিতি ছিল মাত্র ২০ মিনিট। তা সত্ত্বেও তিনি তার কাজ দিয়ে সকলের দৃষ্টি কাড়েন। শাহরুখ খানের সাথে একটি দৃশ্যে জিন্টা তাকে জিজ্ঞেস করেন, "তুমি কি কুমার", এই দৃশ্যটি আলোচিত হয় এবং তিনি তার অভিনয়ের জন্য শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কারে মনোনীত হন। তিনি তার প্রথম কেন্দ্রীয় ভূমিকায় কাজ করেন মারপিঠধর্মী-নাট্য চলচ্চিত্র "সোলজার" (১৯৯৮)-এ। ববি দেওলের বিপরীতে অভিনয় করা এই ছবিটি সে বছরের অন্যতম বাণিজ্যিক হিট চলচ্চিত্র ছিল। তিনি এই দুটি কাজের জন্য শ্রেষ্ঠ নবাগত অভিনেত্রী বিভাগে ফিল্মফেয়ার পুরস্কার অর্জন করেন।


title: ভারতে পতিতাবৃত্তি

text: মনোরঞ্জন (১৯৭৪) সম্ভবত প্রথম কোন বলিউড ছবি যেখানে বেশ্যাবৃত্তিকে নৈতিক দৃষ্টিকোণ থেকে না দেখিয়ে একটি ‘মজাদার’ কার্যকলাপ হিসেবে দেখানো হয়েছে এবং যেখানে প্রধান চরিত্র তার নিজের ইচ্ছায় বেশ্যাবৃত্তিকে বেছে নিয়েছে।


title: অমিতাভ বচ্চন

text: ১৯৭৩-এ বচ্চনের চলচ্চিত্র জীবনে একটা উল্লেখযোগ্য পরিবর্তন আসে যখন পরিচালক প্রকাশ মেহেরা তাঁর "জঞ্জীর" (১৯৭৩) ছবির মুখ্য ভূমিকা, ইন্সপেক্টর বিজয় খান্নার চরিত্রে তাঁকে নির্বাচিত করেন। এই ছবিটি আগের সমস্ত রোম্যান্টিক ছবির থেকে পুরোপুরি অন্য ঘরানার হওয়ায় অমিতাভ "রাগী যুবক" হিসেবে এক নতুন রূপে নিজেকে বলিউডে প্রতিষ্ঠিত করার সুযোগ পেয়েছিলেন। এর পরের ছবিগুলিতে তাঁর অভিনীত চরিত্রের আঙ্গিক তাঁর এই নতুন পরিচিতিকে আরো দৃঢ় করেছিল। মুখ্য চরিত্র হিসেবে এটাই তাঁর প্রথম ছবি যা তাঁকে বক্স অফিসে সাফল্য এবং ফিল্মফেয়ার পুরস্কারের শ্রেষ্ঠ অভিনেতা বিভাগে মনোনয়ন এনে দিয়েছিলো। ১৯৭৩ সালে তিনি জয়াকে বিয়ে করেন এবং এই সময়ে একসঙ্গে বেশ কিছু ছবিতে অভিনয় করেন। শুধু জঞ্জীরই নয় "অভিমান" নামক ছবিটি তাদের বিয়ের এক মাস পরেই মুক্তি পেয়েছিল। এরপর বচ্চন বীরেশ চ্যাটার্জির চিত্রনাট্যে হৃষিকেশ মুখার্জির পরিচালিত সামাজিক ছবি "নমক হারাম"-এ বিক্রমের চরিত্রে অভিনয় করেন যার মূল বিষয় ছিলো বন্ধুত্ব। রাজেশ খান্না এবং রেখার সঙ্গে তাঁর সহঅভিনেতার ভূমিকায় অভিনয় প্রশংসিত হয় এবং তিনি এই চরিত্রের জন্যে ফিল্মফেয়ার শ্রেষ্ঠ সহ অভিনেতার পুরস্কারও পান। ১৯৭৪-এ বচ্চনকে বেশ কিছু ছবিতে অতিথি শিল্পী হিসেবে দেখা গিয়েছিলো যেমন "কুঁওয়ারা বাপ" এবং "দোস্ত"। বছরের সবচেয়ে সফল ছবি "রোটি", "কাপড়া অর মকান"-এ তাঁকে সহ অভিনেতার ভূমিকায় দেখা গিয়েছিলো। এই ছবিটির গল্প এবং নির্দেশনা ছিলো মনোজ কুমারের। অত্যাচার, দারিদ্র এবং মানসিক টানাপোড়েনের সঙ্গে সততার লড়াই ছিলো এই ছবির বিষয়বস্তু। মনোজ কুমার, শশী কপুর এবং জিনাত আমানের বিপরীতে অমিতাভের অভিনয় ছবিকে বাণিজ্যিক সাফল্য এবং সমালোচকদের প্রশংসা এনে দেয়। ৬ই ডিসেম্বর ১৯৭৪-এ মুক্তিপ্রাপ্ত "মজবুর" ছবিতে অমিতাভ মুখ্য ভূমিকায় করেছিলেন। এটি হলিউডের জর্জ কেনেডি অভিনীত "জিগজ্যাগ" ছবির পুনর্নির্মিত সংস্করণ। ছবিটি বক্স অফিসে মাঝারিমাপের সাফল্য পায়। ১৯৭৫-এ বিভিন্ন ঘরানার যে ছবিগুলিতে তাঁকে দেখা গিয়েছিলো, তার মধ্যে অন্যতম ছিল মজার ছবি "চুপকে চুপকে", অপরাধমূলক নাটকীয় গল্পের ভিত্তিতে তৈরি "ফারার" এবং রোম্যান্টিক ছবি "মিলি"। ১৯৭৫ সালেই তাঁকে দুটি ছবিতে দেখা গিয়েছিলো যা হিন্দি ছবির ইতিহাসে স্মরণীয় হয়ে থাকবে। যশ চোপরা পরিচালিত ছবি "দিওয়ার"-এ তাঁকে মুখ্য ভূমিকায় দেখা যায়। তাঁর সহ অভিনেতা হিসেবে ছিলেন শশী কপূর, নিরুপা রায় এবং নিতু সিংহ। এই ছবির জন্যে তিনি ফিল্মফেয়ার শ্রেষ্ঠ অভিনেতার সম্মান পান। ১৯৭৫-এ ছবিটি বক্স অফিসে উল্লেখযোগ্য সাফল্য পায় এবং চতুর্থ স্থান লাভ করে। "ইন্ডিয়া টাইমস মুভিস" এর তালিকা অণুযায়ী "দিওয়ার" প্রথম ২৫টি অবিস্মরণীয় বলিউড ছবির মধ্যে একটি। উল্লেখ থাকে যে একই নামে তিনি অপর একটি ছবিতে মুখ্য ভূমিকায় অভিনয় করেন কয়েক দশক পরে, সেটি হল দিওয়ার(২০০৪)। ১৫ আগস্ট ১৯৭৫-এ মুক্তিপ্রাপ্ত "শোলে" (অর্থাৎ অগ্নিশিখা) ভারতের সর্বকালের শ্রেষ্ঠ বাণিজ্যিকভাবে সফল চলচ্চিত্র হিসেবে অভিহিত হয়েছিল। মুদ্রাস্ফীতি বিবেচনা করেও এই ছবির রোজগার হয় প্রায় ২,৩৬,৪৫,০০,০০০ রুপি যা ৬০ মিলিয়ন US$-এর সমতুল্য। এই ছবিতে বচ্চন জয়দেবের ভূমিকায় অভিনয় করেছিলেন। তাঁর সঙ্গে ছিলেন ছবির জগতের অনেক নামজাদা তারকারা, যেমন ধর্মেন্দ্র, হেমা মালিনী, সঞ্জীব কুমার, জয়া ভাদুড়ি এবং আমজাদ খান। ১৯৯৯-এ বিবিসি ইন্ডিয়া এই ছবিটিকে "সহস্রাব্দের সেরা ছবি" বলে ঘোষণা দিয়েছিল। ইন্ডিয়াটাইমস মুভিস "দিওয়ার" ছবির মতো এই ছবিটিকেও প্রথম ২৫টি অবিস্মরণীয় বলিউড ছবির তালিকায় রেখেছে। একই বছরে ৫০ তম ফিল্মফেয়ার পুরস্কারের বিচারকরা এই ছবিটিকে "ফিল্মফেয়ার পঞ্চাশ বছরের শ্রেষ্ঠ ছবি" নামক এক বিশেষ সম্মানে ভূষিত করেন।


title: হরমন বাওয়েজা

text: বলিউডে তাঁর প্রথম ছবি কল্পবিজ্ঞান রোম্যান্স "লাভ স্টোরি ২০৫০" । সাম্প্রতিককালে তিনি "ভিক্ট্রি" ছবিতে এক ক্রিকেটারের ভূমিকায় অভিনয় করেন। এছাড়া অভিনয় করেন আশুতোষ গোয়ারিকরের "হোয়াট’জ ইয়োর রাশি?" ছবিতেও। ২০০৯ সালে নিজের ঠাকুরদার সম্মানে তিনি তাঁর নাম পরিবর্তন করে করেন হরমন এস বাওয়েজা। হরমন বলিউড অভিনেত্রী প্রিয়াঙ্কা চোপড়ার প্রাক্তন প্রেমিক।.


title: সত্যজিৎ রায়

text: ১৯৬২ সালে সত্যজিৎ কাঞ্চনজঙ্ঘা ছবিটি পরিচালনা করেন। এটি ছিল তাঁর বানানো প্রথম মৌলিক চিত্রনাট্যনির্ভর রঙিন চলচ্চিত্র। দার্জিলিং নামের এক পাহাড়ী রিজোর্টে একটি উচ্চবিত্ত পরিবারের কাটানো এক বিকেলের কাহিনী নিয়ে এই জটিল ও সঙ্গীতনির্ভর ছবিটি বানানো হয়, যে বিকেলে পরিবারের সদস্যরা হঠাৎ করেই পরিবারের দণ্ডমুণ্ড কর্তা ইন্দ্রনাথ রায়ের বিরুদ্ধে বিদ্রোহ ঘোষণা করে। ছবিটি প্রথমে একটি বিরাট ম্যানশনে চিত্রায়িত করার পরিকল্পনা ছিল, কিন্তু পরে সত্যজিৎ সেই বিখ্যাত রিসোর্টেই দৃশ্যগ্রহণের সিদ্ধান্ত নেন, যাতে তিনি চিত্রনাট্যটির উত্তেজনা আলো-আঁধারের খেলা ও কুয়াশাকে ব্যবহার করে ফুটিয়ে তুলতে পারেন। সত্যজিৎ পরে স্মৃতিচারণ করতে গিয়ে বলেন যে তাঁর চিত্রনাট্যে যেকোন ধরনের আলোকসম্পাতেই দৃশ্যগ্রহণ সম্ভব ছিল, অথচ একই সময়ে দার্জিলিং-এ অবস্থানকারী একটি বাণিজ্যিক চলচ্চিত্র নির্মাণকারী দল সূর্যালোকের অভাবে একটি শটও সম্পন্ন করতে পারেনি। ছবিটিতে ইন্দ্রনাথ রায়ের চরিত্রে রূপদানের জন্য সত্যজিৎ ছবি বিশ্বাস-কে নির্বাচন করেন। এটিই ছিল ছবি বিশ্বাসের করা শেষ ছবি; এর কিছুদিন পরে এক সড়ক দুর্ঘটনায় তিনি মারা যান। এর ফলে সত্যজিৎ পরবর্তীকালে কিছু চরিত্র অঙ্কনে বাঁধার সম্মুখীন হতে হয়, কেননা তাঁর মনে হয়েছিল একমাত্র ছবি বিশ্বাসই সেসব চরিত্র রূপদান করার যোগ্য ব্যক্তি ছিলেন।


title: ক্যাটরিনা কাইফ অভিনীত চলচ্চিত্রের তালিকা

text: ক্যাটরিনা কাইফ জয়া আখতারের কমেডি নাটকধর্মী "জিন্দগি না মিলেগা দোবারা" (২০১১) ছবিতে অভিনয় করেন। রোমান্টিক কমেডি "মেরা ব্রাদার কি দুলহান" (২০১১) ছবির জন্য তিনি শ্রেষ্ঠ অভিনেত্রীর দ্বিতীয় বারের জন্য ফিল্মফেয়ার পুরস্কারে মনোনয়ন পান। ২০১২ সালে, তিনি গুপ্তচরধর্মী "এক থা টাইগার" ছবিতে পাকিস্তানি আইএসআই এজেন্টের ভূমিকা পালন করেন, যা ওই বছরের সর্বোচ্চ আয়কারী বলিউডের চলচ্চিত্র। একই বছরে তিনি যশ চোপড়ার "জাব তাক হে জান" ছবিতে শাহরুখ খান এবং আনুশকা শর্মার সঙ্গে অভিনয় করেন। ২০১৩ সালের অ্যাকশন ঘরানার ছবি "ধুম ৩"-এ কাইফ একটি সার্কাস অভিনেতা হিসেবে অভিনয় করেন। ৫.৮৫ বিলিয়ন (মার্কিন ডলার ৯০ মিলিয়ন) এর বিশ্বব্যাপী রাজস্বের সাথে ধুম ৩ মুক্তি সর্বকালের সেরা বলিউডের চলচ্চিত্র। ২০১৪ সালের অভিনেত্রী "'ব্যাং ব্যাং" ছবিতে হৃতিক রোশন-এর সঙ্গে অভিনয় করেন এবং ২০১৫ সালের থ্রিলার ছবিন "ফ্যান্টম"-এ সাইফ আলি খানের পাশে অভিনয় করেন। বাণিজ্যিক ব্যর্থতার একটি ধারাবাহিকতা পর, কাইফ টাইগার ছবির সিকুয়েল "টাইগার জিন্দা হায়" ছবিতে বাণিজ্যিক সাফল্য লাভ করে, যা তার সবচেয়ে সফল ছবি হিসাবে প্রমাণিত হয়।


title: সত্যজিৎ রায়

text: সত্যজিতের ছেলে সন্দ্বীপের অনুযোগ ছিল তিনি সবসময় বড়দের জন্য গম্ভীর মেজাজের ছবি বানান। এর উত্তরে ও নতুনত্বের সন্ধানে সত্যজিৎ ১৯৬৮ সালে নির্মাণ করেন তাঁর সবচেয়ে ব্যবসাসফল ছবি "গুপী গাইন বাঘা বাইন"। এটি ছিল সত্যজিতের পিতামহ উপেন্দ্রকিশোরের লেখা ছোটদের জন্য একটি গল্পের ওপর ভিত্তি করে বানানো সঙ্গীতধর্মী রূপকথা। গায়ক গুপী ও ঢোলবাদক বাঘা ভুতের রাজার তিন বর পেয়ে ভ্রমণে বেরিয়ে পড়ে ও দুই প্রতিবেশী রাজ্যের মধ্যে আসন্ন যুদ্ধ থামানোর চেষ্টা করে। ছবিটির নির্মাণকাজ ছিল ব্যয়বহুল, এবং অর্থাভাবে সত্যজিৎ ছবিটি সাদা-কালোয় ধারণ করেন। যদিও তাঁর কাছে বলিউডের এক অভিনেতাকে ছবিতে নেয়ার বিনিময়ে অর্থের প্রস্তাব এসেছিল, তিনি তা প্রত্যাখ্যান করেন। এর পরে সত্যজিৎ তরুণ কবি ও লেখক সুনীল গঙ্গোপাধ্যায়ের লেখা একটি উপন্যাসের ওপর ভিত্তি করে "অরণ্যের দিনরাত্রি" ছবিটি নির্মাণ করেন। বলা হয় এই ছবিটির সঙ্গীত-কাঠামো চারুলতার চেয়েও বেশি জটিল ছিল। ছবিটিতে চার শহুরে তরুণ ছুটিতে বনে ঘুরতে যায়, এবং একজন বাদে সকলেই নারীদের সাথে বিভিন্ন ঘটনায় জড়িয়ে পড়ে যা তাদের মধ্যবিত্ত চরিত্রের নানা দিক প্রকাশ করে। রবিন উডের মতে “[ছবিটির] একটিমাত্র দৃশ্য থেকেই...একটি ছোট গল্প লেখার রসদ পাওয়া সম্ভব। এ ছবিতে সত্যজিৎ মুম্বাই-ভিত্তিক অভিনেত্রী সিমি গারেওয়াল-কে এক আদিবাসী মহিলা হিসেবে চরিত্রায়ণ করেন; তাঁর মত শহুরে নারীকে সত্যজিৎ চরিত্রটির জন্য নির্বাচন করেছেন শুনে সিমি অবাক হয়েছিলেন।


title: শ্রেণীবিন্যাসবিদ্যা (জীববিজ্ঞান)

text: শ্রেণীবিন্যাসবিদ্যায় উল্লেখযোগ্য অবদান রেখেছেন সুইডিস প্রকৃতিবিদ কার্ল লিনিয়াস (২৩ মে, ১৭০৭-১০ জানুয়ারি, ১৭৭৮)। ১৭৩৫ সালে উপসালা বিশ্ববিদ্যালয় থেকে চিকিৎসাশাস্ত্রে ডিগ্রি লাভের পর তিনি উক্ত বিশ্ববিদ্যালয়ের অ্যানাটমির অধ্যাপক নিযুক্ত হয়েছিলেন।বিভিন্ন ধরণের উদ্ভিদ, বিশেষ করে ফুল সংগ্রহ ও জীবের শ্রেণীবিন্যাসে তাঁর অত্যন্ত আগ্রহ ছিল। তিনিই সর্বপ্রথম জীবের পূর্ণ শ্রেণীবিন্যাসের এবং নামকরণের ভিত্তি প্রবর্তন করেন। অসংখ্য জীবনমুনার বৈশিষ্ট্য পর্যবেক্ষণ করে তিনি জীবজগৎকে দুটি ভাগে যথা উদ্ভিদজগৎ ও প্রাণীজগৎ হিসেবে ভাগ করেন। "Systema Naturae" গ্রন্থের দশম সংস্করণে (১৭৫৮) লিনিয়াস জীবের নামকরণের ক্ষেত্রে দ্বিপদ নামকরণ নীতি প্রবর্তন করেন এবং গণ ও প্রজাতির সংজ্ঞা দেন। উদ্ভিদ ও প্রাণীর আকৃতি, গঠন, ও বৈশিষ্ট্য পর্যবেক্ষণ করে তাদের নামকরণ করা হয়।


title: কার্ল লিনিয়াস

text:
সুইডিশ ক্যারোলাস লিনিয়াসই প্রথম জীবজগৎকে উদ্ভিদ ও প্রাণিকুলে শ্রেণীভাগ করেন। এই অর্থে তিনি হলেন জীবজগৎ শৃঙ্খলাবদ্ধ করার প্রথম প্রবক্তা।লিনিয়াস উদ্ভিদ ও প্রাণী প্রজাতিগুলোর নামকরণের নৈরাজ্য দূর করে দ্বিপদী নামকরণ চালু করেন। তাঁর প্রবর্তিত নামকরণের আগে বিভিন্ন প্রজাতির বৈজ্ঞানিক নাম ছিল অনেক দীর্ঘ। লিনিয়াস মানুষ প্রজাতির নাম রাখেন হোমো স্যাপিয়েন্স। লিনিয়াস ভিন্নার্থে এটি ব্যবহার করেছিলেন—হোমো স্যাপিয়েন্স হলো—হোমো ‘নসে তে ইপসাম’ অর্থাৎ ম্যান নো দাইসেলফ—আত্মানং বিধ্বি, মানুষ নিজেকে জানো। গভীরতর অর্থবহ এই অভিধা। আগেও মানুষ ছিল হোমো ইরেকটাস, হোমো হ্যাবিলিস, হোমো নিয়ানডারথেলেনসিস ইত্যাদি। তারা লোপ পেয়ে গেছে।
সাত হাজার ৭০০ প্রজাতির উদ্ভিদ ও চার হাজার ৪০০ প্রাণীর নামকরণ ছাড়াও তিনি স্পিসিস প্লান্টারাম (১৭৫৩), জেনেরা প্লান্টারাম (১৭৫৪) ও সিস্টেমা ন্যাচারই (১৭৫৮) বইয়ের লেখক। প্রথম দুটি উদ্ভিদ ও তৃতীয়টি প্রাণীর শ্রেণীবিন্যাস ও নামকরণবিষয়ক এবং আন্তর্জাতিকভাবে স্বীকৃত। আধুনিক বিবর্তন-প্রভাবিত নতুন নতুন শ্রেণীবিন্যাস পদ্ধতির দ্বারা লিনিয়াসের যৌন শ্রেণীবিন্যাস প্রতিস্থাপিত হলেও তাঁর নামকরণের নিয়ম এবং ক্রিয়াপদবর্জিত বর্ণনা পদ্ধতি আজও চালু আছে।


title: দুর্গাপূজা

text: নবপত্রিকার নয়টি উদ্ভিদ আসলে দেবী দুর্গার নয়টি বিশেষ রূপের প্রতীকরূপে কল্পিত হয়। এই নয় দেবী হলেন রম্ভাধিষ্ঠাত্রী ব্রহ্মাণী, কচ্বাধিষ্ঠাত্রী কালিকা, হরিদ্রাধিষ্ঠাত্রী উমা, জয়ন্ত্যাধিষ্ঠাত্রী কার্তিকী, বিল্বাধিষ্ঠাত্রী শিবা, দাড়িম্বাধিষ্ঠাত্রী রক্তদন্তিকা, অশোকাধিষ্ঠাত্রী শোকরহিতা, মানাধিষ্ঠাত্রী চামুণ্ডা ও ধান্যাধিষ্ঠাত্রী লক্ষ্মী। এই নয় দেবী একত্রে "নবপত্রিকাবাসিনী নবদুর্গা" নামে নবপত্রিকাবাসিন্যৈ নবদুর্গায়ৈ নমঃ মন্ত্রে পূজিতা হন।


title: প্রোফেসর শঙ্কু

text: বিজ্ঞানী হিসেবেও শঙ্কুর খ্যাতি বিশ্বজোড়া। সুইডিশ আকাদেমি অফ সায়েন্স তাঁকে বিশেষ সম্মানে ভূষিত করেছে। ব্রাজিলের রাটানটান ইনস্টিটিউট থেকে পেয়েছেন ডক্টরেট। পাঁচটি মহাদেশের বিজ্ঞানীরা আবিষ্কারক হিসেবে তাঁকে স্থান দিয়েছেন টমাস আলভা এডিসনের পরেই। স্থায়ী নিবাস গিরিডি শহরে হলেও কর্মসূত্রে যেতে হয়েছে কলকাতা সহ ভারতের নানা স্থানে। গেছেন মার্কিন যুক্তরাষ্ট্র, ইংল্যান্ড, জার্মানি, জাপান, স্পেন, মিশর, নরওয়ে, সুইডেন, তিব্বতে; অভিযান চালিয়েছেন সাহারা মরুভূমি, আফ্রিকার বনভূমি, সমুদ্রের তলদেশে, কয়েকটি অজানা দ্বীপে এমনকি মঙ্গলগ্রহেও।


title: কামিনি কৌশল

text: কামিনি কৌশল ১৯২৭ সালের ২৭ ফেব্রুয়ারি তৎকালীন ব্রিটিশ ভারতের লাহোরে জন্মগ্রহণ করেন। তার জন্মনাম ছিল উমা কাশ্যপ। দুই ভাই ও তিন বোনের মধ্যে তিনি ছিলেন সবার ছোট। তার বাবা শিবরাম কাশ্যপ ছিলেন ব্রিটিশ ভারতের (বর্তমান পাকিস্তান) লাহোরের পাঞ্জাব বিশ্ববিদ্যালয়ের উদ্ভিদবিদ্যার অধ্যাপক। তাকে ভারতীয় উদ্ভিদবিদ্যার জনক হিসেবে গণ্য করা হয়। তিনি উদ্ভিদের ছয়টি প্রজাতি উদ্ভাবন করেন এবং উদ্ভিদ বিদ্যার ৫০টির মত বই লিখেন। ১৯৩৪ সালের ২৬ নভেম্বর যখন তিনি মারা যান তখন কামিনির বয়স ছল মাত্র সাত।


title: জীবন

text: প্রাপ্ত তথ্যমতে গ্রীক দার্শনিক এরিস্টেটল (৩৮৪-৩২২ বিসি) সর্বপ্রথম ব্যক্তি যিনি জীবের শ্রেণি বিভাগের উপর কাজ করেন, ওই সময়ের পরিচিত সকল জীবন্ত জীবকে তিনি ভাগ করেন হয় উদ্ভিদ কিংবা প্রাণি হিসাবে, এই বিভাগের মূল ভিত্তি ছিল এগুলো চলাচল করতে পারে কিনা। তিনি প্রাণিকে আরও বিভক্ত করেন এগুলোতে রক্ত রয়েছে কিনা বা রক্তবিহীন কিনা (অন্তত লাল রক্তবিহীন কিনা), যেটাকে পারস্পরিকভাবে মেরুদণ্ডী প্রাণী ও অমেরুদণ্ডী প্রাণীতে বিভক্ত করার সাথে তুলনা করা যায়, এবং রক্তযুক্ত প্রাণীকে বিভক্ত করা যায় পাঁচটি গ্রুপে: ভিভিপেরাস কোয়াড্রুপেডস্ (মেমেল্‌স), অভিপেরাস কোয়াড্রুপেডস্ (রেপটাইল ও এমফিবিয়ান), পাখি, মাছ ও তিমি। রক্তবিহীন প্রাণীকেও বিভক্ত করা যায় পাঁচটি গ্রুপে: সিফালোপেড, ক্রাসটাসিন, পোকামাকড় (যার মধ্যে রয়েছে মাকড়শা, স্কর্পিয়ান ও সেণ্ট্রিপেডস, এগুলো ছাড়াও আজকাল যা পোকামাকর হিসাবে গণ্য কর হয় তাও এর অন্তর্ভূক্ত), খোলস যুক্ত প্রাণী (যেমন বেশিরভাগ মলাস্কা ও একাইনোডার্মাটা), এবং জুফাইটা (প্রাণি যেগুলো দেখতে উদ্ভিদের মত)। যদিও প্রাণিবিদ্যা নিয়ে এরিস্টেটলের কাজ নির্ভুল ছিল না, কিন্তু এটা ছিল সেই সময়ের সবচেয়ে বড় জীববিজ্ঞানের বিশ্লেষণ এবং তার মৃত্যুর পর বহু শতাব্দী ধরে এই বিশ্লেষণ চূড়ান্ত কর্তৃত্ব বজায় রেখেছিল।


title: হিন্দু পুরাণ

text: বৈদিক স্তোত্রের স্রষ্টা ও প্রাচীন কালের মহান প্রাজ্ঞ ব্যক্তিরা হলেন ঋষি। এই দলের প্রধানের হলেন ‘সপ্তর্ষি’ বা সাতজন ঋষি, যাঁরা সপ্তর্ষিমণ্ডলের সাতটি তারা দ্বারা চিহ্নিত। এঁদের নাম – মরীচি, অত্রি, অঙ্গিরা, পুলস্ত্য, পুলহ, ক্রতু ও বশিষ্ঠ। অন্যান্য ঋষিরা হলেন ‘কশ্যপ’ ও ‘দক্ষ’, যাঁরা দেবতা ও মানুষের মিলনে জাত, ‘নারদ’, যিনি বীণার আবিষ্কর্তা এবং অন্যতম বৈষ্ণব (বিষ্ণুর ভক্ত), ‘বৃহস্পতি’ ও ‘শুক্র’, যাঁরা যথাক্রমে দেবতা আর অসুরদের গুরু, ‘অগস্ত্য’, যিনি দক্ষিণ ভারতে বৈদিক ধর্ম ও সংস্কৃতির প্রচার করেন। ‘পিতৃ’-রা হলেন পিতা বা পূর্বপুরুষের আত্মা, মৃত ব্যক্তিদের তর্পণের সাথে এরাই জড়িত।


title: রিচার্ড ওয়েন

text: জীবন্ত প্রাণীদের মধ্যে ওয়েনের গুরুত্বপূর্ণ গবেষণা আছে হংসচঞ্চু, মারসুপিয়াল এবং নরবানরদের উপর। ১৮৪৮ খ্রিঃ কতকগুলি জীবাশ্ম বিশ্লেষণ করার সময় তিনিই প্রথম আনগুলেট বা খুরওয়ালা তৃণভোজীদের প্রধান দুটি ভাগে ভাগ করেন, যথা— পেরিসোড্যাক্টাইলা এবং আর্টিওড্যাক্টাইলা। ওয়েনের স্তন্যপায়ী সংক্রান্ত অধিকাংশ রচনাই অবশ্য মৃত প্রজাতিগুলোর উপর মনোযোগী, এবং এই বিষয়ে তাঁর আগ্রহের সম্ভাব্য কারণ ছিল দক্ষিণ আমেরিকা থেকে চার্লস ডারউইনের আনীত জীবাশ্মের বিচিত্র সংগ্রহ। পম্পাস তৃণভূমি থেকে প্রাপ্ত টক্সোডন ছিল বিলুপ্ত খুরওয়ালা একটি পরিবারের সাক্ষ্য প্রমাণ। ইঁদুর, ইডেনটাটা এবং তৃণভোজী সিটাসিয়াদের সাথে এর সাদৃশ্য আছে। দক্ষিণ আমেরিকার বিলুপ্ত স্তন্যপায়ীদের উপর ওয়েনের আগ্রহের ফলে এক প্রকার দৈত্যাকার আর্মাডিলোর আবিষ্কার সম্ভব হয়। ওয়েন প্রাণীটির নাম রাখেন "গ্লিপ্টোডন" (১৮৩৯)। এছাড়া দৈত্যাকার স্থলচর স্লথ "মাইলোডন" (১৮৪২) এবং "মেগাথেরিয়ামের" (১৮৬০) উপরেও তাঁর নিবন্ধগুলো বিশেষভাবে উল্লেখ্য। ১৮৬৩ খ্রিঃ ওয়েন প্রথম নকল খুনে তিমির বর্ণনা দেন।


title: বরাহমিহির

text: বরাহমিহির প্রাচীন ভারতের গুপ্ত সাম্রাজ্যের সমসাময়িক (আনুমানিক ৫০৫ - ৫৮৭) একজন বিখ্যাত দার্শনিক, জ্যোতির্বিজ্ঞানী, গণিতবিদ ও কবি। তিনি "পঞ্চসিদ্ধান্তিকা" নামের একটি মহাসংকলনগ্রন্থ রচনা করেন, যাতে তার জীবদ্দশার সময়কার গ্রিক, মিশরীয়, রোমান ও ভারতীয় জ্যোতির্বিজ্ঞানের সার লিপিবদ্ধ হয়েছে। তিনি দক্ষিণ এশিয়ার ইতিহাসের সবচেয়ে বিখ্যাত ও জনপ্রিয় বিজ্ঞানীদের অন্যতম। জ্যোতির্বিজ্ঞান ছাড়াও গণিতশাস্ত্র, পূর্তবিদ্যা, আবহবিদ্যা, এবং স্থাপত্যবিদ্যায় পণ্ডিত ছিলেন। তিনি কলা ও বিজ্ঞানের প্রায় সমস্ত শাখায় ব্যাপক অবদান রাখেন। উদ্ভিদবিদ্যা থেকে জ্যোতির্বিজ্ঞান, সামরিক বিজ্ঞান থেকে পুরাকৌশল --- জ্ঞানের সমস্ত ক্ষেত্রেই ছিল তাঁর স্বচ্ছন্দ পদচারণা।


title: আবদুশ শাকুর

text: দেশের শ্রেষ্ঠ নিসর্গবিদ, দ্বিজেন শর্মা আবদুশ শাকুরের গোলাপ বিষয়ক রচনাসংগ্রহের পরিচায়ক-পত্রে লিখেছেন : ‘‘সাহিত্যিকের এ এক অসাধারণ বিজ্ঞানলেখা। শাকুর গোলাপের অধরা মাধুরী ধরেছেন অনবদ্য এক ছন্দোবন্ধনে। এক তথ্যবহুল সাক্ষাৎকারে পুষ্পোৎপাদনবিদ এই কথাসাহিত্যিক সাক্ষাৎকারী কবি বেলাল চৌধুরীকে অনেক মনোহারী বিজ্ঞান-সংবাদ দিয়েছেন যা প্রথমে তাঁর ‘সন্দ্বীপ’-শীর্ষক সাময়িকীতে এবং পরে আলোচ্য গ্রন্থে প্রকাশিত হয়েছে। এতে রয়েছে গোলাপ আর বুনোগোলাপ ছাড়াও বেশ কিছু বর্ষজীবী, দ্বিবর্ষজীবী, চিরজীবী পুষ্প সম্পর্কে অনেক চমকপ্রদ কথা এবং বাংলাদেশের জাতীয় ফুল ও জাতীয় উদ্ভিদ উদ্যান সম্পর্কে অনেক গুরুত্বপূর্ণ আলোচনা। . . . নির্দ্বিধায় বলা যায় বাংলাদেশের প্রকৃতিসাহিত্যে গোলাপপ্রেমী কথাশিল্পী আবদুশ শাকুরের গোলাপবিষয়ক যাবতীয় রচনা বাংলা সাহিত্যে মূল্যবান অবদান হয়ে থাকবে এবং প্রকৃতিবিপর্যয়ের এই দুঃসময়ে লেখক দীর্ঘদিন বাঙালির কৃতজ্ঞতা ও ভালোবাসা কুড়াবেন।”


title: হাইড্রোকার্বন

text: পৃথিবীতে হাইড্রোকার্বনের প্রধান উৎস পেট্রোলিয়াম ও প্রাকৃতিক গ্যাস। পাললিক শিলার স্তরে জমে থাকা জৈব পদার্থ প্রচণ্ড তাপ ও চাপে রূপান্তরিত হয়ে তৈলাক্ত বালি, ওয়েল শেল নামের পাথর ও সামুদ্রিক মিথেন হাইড্রেটের স্তরে পেট্রোলিয়াম ও প্রাকৃতিক গ্যাস তৈরি করে।


title: হিলিয়াম

text: হাইড্রোজেনের পরেই হিলিয়াম মহাবিশ্বের সবচেয়ে সহজলভ্য মৌল। কিন্তু পৃথিবীতে এর পরিমাণ অত্যন্ত কম। ভূগর্ভস্থ খোঁড়লেপ্রাকৃতিক গ্যাসের সাথে মিশ্র অবস্থায় একে পাওয়া যায়। অত্যন্ত হালকা বলে নিঃসরণের পর এটি বায়ুমণ্ডল ত্যাগ করে এবং আর ধরে রাখা যায় না। সমুদ্র সমতলে হিলিয়াম প্রতি মিলিয়নে ৫.৪ অনুপাতে পাওয়া যায়। উচ্চ উচ্চতায় এই পরিমাণ খানিকট বাড়ে। বায়ুমণ্ডলের প্রতি মিলিয়নে ১টি কণা হিলিয়াম-৩ মৌল। মনে করা হয় এটি ৩ ভরবিশিষ্ট ট্রিটিয়ামের তেজস্ক্রিয় ক্ষয় থেকে তৈরি হয়। হিলিয়ামের সাধারণ আইসোটোপ, হিলিয়াম-৪ সম্ভবত শিলাসমূহের তেজস্ক্রিয় আলফা নিঃসারক পদার্থ থেকে উদ্ভূত। প্রাকৃতিক গ্যাসে প্রায় ০.৪ শতাংশ হারে হিলিয়াম থাকে এবং এটিই হিলিয়ামের প্রধান বাণিজ্যিক উৎস।


title: রসায়ন

text: কিছু রাসায়নিক উপাদান খুবই ক্ষতিকারক ও বিপজ্জনক। মার্কারী (২) ক্লোরাইড অত্যন্ত বিষাক্ত পদার্থ। ক্রোমেট ক্যান্সার সৃষ্টি করে। টিন (২) ক্লোরাইড খুব সহজেই পানি দূষণ করে থাকে। হাইড্রোক্লোরিক এসিড শরীরের চামড়া পুড়িয়ে ফেলে। হাইড্রোজেনের মতো পদার্থ বিস্ফোরক কিংবা অগ্নিসংযোগে ব্যাপক ভূমিকা পালন করে। তাই, যাবতীয় পরীক্ষা-নিরীক্ষা রসায়ন পরীক্ষাগারে করা উচিত। সেখানে বিশেষ নিরাপত্তামূলক উপকরণ এবং কাপড়ের ব্যবহার করা হয়। এছাড়াও রাসায়নিক উপকরণসমূহ সুবিন্যস্ত আকারে রাখা হয়। ঔষধাদি তৈরীতে এর ব্যাপক ব্যবহার রয়েছে। ব্লিচের ন্যায় পদার্থের সাহায্যে পরীক্ষা করা হয় যে রাসায়নিক পদার্থটি নিরাপদ।


title: জ্যোতিঃরসায়ন

text: ইনফ্রারেড জ্যোতির্বিজ্ঞানটি প্রকাশ করেছে যে ইন্টারস্টেলার মিয়ামে পলিয়ারোমেটিক হাইড্রোকার্বন নামক জটিল গ্যাস-ফেজ কার্বন যৌগগুলির একটি স্যুট রয়েছে, যা প্রায়শই পিএইচএইচ বা পিএসিগুলির সংক্ষেপিত। মূলত কার্বনগুলির (সম্ভবত নিরপেক্ষ বা আয়নযুক্ত অবস্থায়) গঠিত এই অণুগুলি, গ্যালাক্সিতে কার্বন যৌগের সবচেয়ে সাধারণ শ্রেণী বলে মনে করা হয়। তারা উল্কা এবং সমুদ্র এবং গ্রহাণু ধুলো (মহাজাগতিক ধুলো) মধ্যে কার্বন অণু সবচেয়ে সাধারণ বর্গ। এই যৌগসমূহের পাশাপাশি অ্যামিনো অ্যাসিড, নিউক্লিয়াসেস এবং মিটিয়েটের অন্যান্য যৌগগুলি কার্বন, নাইট্রোজেন এবং অক্সিজেনের ডায়োটেরিয়াম এবং আইসোটোপ বহন করে যা পৃথিবীতে খুব বিরল এবং তাদের বহিঃপ্রকাশের উৎপত্তি প্রমাণ করে। PAHs(পিএএইচ স) হট সার্জারার পরিবেশে (প্রায় মরণ, কার্বন সমৃদ্ধ লাল দৈত্য বড়) গঠন বলে মনে করা হয়।


title: হাইড্রোকার্বন

text:
হাইড্রোকার্বন বর্তমানে মানবসভ্যতার প্রধান শক্তি উৎস। জ্বালানি হিসাবে দহনের ফলে হাইড্রোকার্বন থেকে যে বিপুল শক্তি নির্গত হয় তার সর্বাধিক ব্যবহার তড়িৎশক্তি ও তাপশক্তি উৎপাদনে। দহনের ফলে উৎপন্ন তাপ দিয়ে জল বাষ্পীভূত করে সেই বাষ্প চালনা করে ইঞ্জিন চালানো যায় ও টারবাইন ঘুরিয়ে তড়িৎ উৎপাদন করা যায়।
হাইড্রোকার্বনের শক্তি-উৎস হিসাবে ব্যবহারের মূলে আছে এর দহন বিক্রিয়া। হাইড্রোকার্বন অক্সিজেনের সাথে বিক্রিয়া করে জল ও কার্বন ডাইঅক্সাইড উৎপন্ন করে। এর সাথে নির্গত হয় প্রচুর শক্তি, কারণ দহন একটি তাপমোচী প্রক্রিয়া। সরলতম অ্যালকেন মিথেনের বিক্রিয়া হলঃ


title: হাইড্রোকার্বন

text: মিথেন ও ইথেন ঘরের তাপমাত্রায় গ্যাসীয় এবং চাপ-প্রয়োগে তরলীভূত করা অসুবিধাজনক। প্রোপেন ও বিউটেন চাপ-প্রয়োগে সহজেই তরলে পরিণত হয়, এবং রান্নার জ্বালানি এলপিজি থেকে শুরু করে সিগারেট লাইটার পর্যন্ত সর্বত্র এদের ব্যবহার। পেন্টেন ও হেক্সেন সাধারণ তাপমাত্রায় তরল। গবেষণাগারে ও কলকারখানায় পেন্টেন ও হেক্সেন উচ্চ আণবিক ভরবিশিষ্ট মোম ও তেলজাতীয় পদার্থের জন্য নন-পোলার গন্ধহীন দ্রাবক হিসাবে ব্যবহৃত হয়।


title: জ্যোতিঃরসায়ন

text: তাছাড়া, এই পদ্ধতির কোন ডিপোল নেই এমন অণুর সম্পূর্ণরূপে অন্ধ। উদাহরণস্বরূপ, মহাবিশ্বের সবচেয়ে সাধারণ অণু হ'ল H" data-mw-charinsert-end="" class="mw-charinsert-item"> (হাইড্রোজেন গ্যাস), তবে এটি একটি ডিপোল মুহূর্ত নেই, তাই এটি রেডিও টেলিস্কোপগুলিতে অদৃশ্য। তাছাড়া, এই পদ্ধতি গ্যাস-পর্যায়ে না এমন প্রজাতি সনাক্ত করতে পারে না। ঘন আণবিক মেঘ খুব ঠান্ডা (১০ থেকে ৫০ কে [-২৬৩.১ থেকে -২৩.২ ডিগ্রি সেলসিয়াস; -৪৪১.৭ থেকে -৩৬৯.৭ ডিগ্রি ফারেনহাইট]), যেহেতু তাদের মধ্যে অধিকাংশ অণু (হাইড্রোজেন ছাড়াও) হিমায়িত হয়, যেমন কঠিন। পরিবর্তে, হাইড্রোজেন এবং এই অন্যান্য অণু আলোর অন্যান্য তরঙ্গদৈর্ঘ্য ব্যবহার করে সনাক্ত করা হয়। হাইড্রোজেনটি অতিবেগুনী (ইউভি) এবং তার শোষণ এবং আলোকে নির্গমন (হাইড্রোজেন লাইন) থেকে দৃশ্যমান রেঞ্জে সহজে সনাক্ত করা হয়। তাছাড়া, বেশিরভাগ জৈব যৌগ ইনফ্রারেড (আইআর) এ আলোর শোষণ করে এবং নির্গমন করে, উদাহরণস্বরূপ, মঙ্গলের বায়ুমন্ডলে মিথেন সনাক্তকরণ আইআর গ্রাউন্ড-ভিত্তিক দূরবীক্ষণ যন্ত্রের সাহায্যে, নাসা এর ৩-মিটার ইনফ্রারেড টেলিস্কোপ সুবিধাটি উপরিভাগে ব্যবহার করা হয় মাউনা কেয়া, হাওয়াই। নাসা গবেষণাবিদরা তাদের পর্যবেক্ষণ, গবেষণা এবং বৈজ্ঞানিক ক্রিয়াকলাপের জন্য বায়ুবাহিত আইআর টেলিস্কোপ সফিউয়া এবং স্পেস টেলিস্কোপ স্পিজার ব্যবহার করেন। মঙ্গলের বায়ুমন্ডলে মিথেনের সাম্প্রতিক সনাক্তকরণের সাথে কিছুটা সম্পর্কিত। নিউ জিল্যান্ডের ক্যানটারবারি বিশ্ববিদ্যালয়ের ক্রিস্টোফার ওজ এবং তার সহকর্মীরা মঙ্গলবার ২০১২ সালের জুন মাসে মঙ্গল গ্রহের হাইড্রোজেন এবং মিথেন স্তরের অনুপাত পরিমাপ করতে পারে বলে মঙ্গলবার জানায়। বিজ্ঞানীদের মতে, "... কম এইচ ২ / সি ৪ ৪ অনুপাত (প্রায় ৪০ এর চেয়ে কম) নির্দেশ করে যে জীবন সম্ভবত বর্তমান এবং সক্রিয়।" অন্যান্য বিজ্ঞানীরা অতি সম্প্রতি মহাকাশচারী বায়ুমণ্ডলে হাইড্রোজেন এবং মিথেন শনাক্ত করার পদ্ধতিগুলি রিপোর্ট করেছেন।


title: নবায়নযোগ্য শক্তি

text:
শহরের পচনশীল আবর্জনা এবং পয়নিষ্কাশিত আবর্জনা থেকে বায়োগ্যাস তৈরি করে বিদ্যুৎ পাওয়া যায়।
হাইড্রোজেন মৌলটি মহাবিশ্বে পরিমাণ হিসেবে সব থেকে বেশি রয়েছে। মহাবিশ্বে যতো মৌল আছে তার ৭৫ শতাংশ হলো হাইড্রোজেন । হাইড্রোজেনকে জ্বালানি হিসাবে ব্যবহার করে বিদ্যুৎ উৎপন্ন করা যায়। এই পদ্ধতিকে হাইড্রোজেন ফুয়েল সেল বলা হয়। এটি একটি ব্যাটারির মতো ডাইরক্ট কারেন্ট তৈরি করে। কিন্তু এই ব্যাটারি চালাতে জ্বালানি হিসেবে ক্যাথোডে দেওয়া হয় বিশুদ্ধ হাইড্রোজেন এবং অ্যানোডে দেওয়া হয় বাতাসের অক্সিজেন। এরা নিজেদের মধ্যে বিক্রিয়া করে পানি এবং তাপ উৎপন্ন করে। সাথে ক্যাথোড থেকে অ্যানোডে ইলেকট্রন প্রবাহ চলে। বড় মাপের ফুয়েল সেল থেকে প্রাপ্ত তাপশক্তিকে কাজে লাগিয়ে একটি ছোটো বাষ্প ইঞ্জিন থেকেও বিদ্যুৎ সহ-উৎপাদন বা কো-জেনারেট করা যায়। এরকম ক্ষেত্রে ফুয়েল সেলের কর্মদক্ষতা প্রায় ৮০-৯০% ।


title: হাইড্রোকার্বন

text: ৬ থেকে ১০ কার্বনবিশিষ্ট হাইড্রোকার্বন হল গ্যাসোলিন, ন্যাপথা ও জেট-জ্বালানির প্রধান উপাদান। কার্বনসংখ্যা বাড়ার সঙ্গে সঙ্গে হাইড্রোকার্বনের গলণাঙ্ক, স্ফূটনাঙ্ক, সান্দ্রতা এবং মসৃণকরন সূচক (লুব্রিকেটিভ ইন্ডেক্স) বাড়তে থাকে। রং শিল্প, পিচ তৈরি, ক্রিয়োজোট জাতীয় কাষ্ঠ সংরক্ষক প্রভৃতি বিবিধ শিল্পে এইসব হাইড্রোকার্বনের ব্যবহার আছে।


title: লার্জ হ্যাড্রন কলাইডার

text: লার্জ হ্যাড্রন কলাইডার বা বৃহৎ হ্যাড্রন সংঘর্ষক ( সংক্ষেপে LHC; ) পৃথিবীর বৃহত্তম ও সবচেয়ে শক্তিশালী কণা ত্বরক এবং মানবনির্মিত বৃহত্তম যন্ত্র। ইউরোপীয় নিউক্লীয় গবেষণা সংস্থা সার্ন এবং ১০০টি দেশের ১০০০০-এরও অধিক বিজ্ঞানী ও প্রকৌশলী এই ত্বরক নির্মাণ প্রকল্পে কাজ করেছেন। এছাড়া অসংখ্য বিশ্ববিদ্যালয় ও গবেষণাগার এই যন্ত্রের নির্মাণ প্রক্রিয়ায় সহায়তা করেছে। যন্ত্রটিকে সুইজারল্যান্ডের জেনেভা শহরের কাছে, ফ্রান্স-সুইজারল্যান্ড সীমান্তের প্রায় ১৭৫ মিটার নীচে ২৭ কিলোমিটার ব্যাসের একটি সুড়ঙ্গের মধ্যে স্থাপন করা হয়েছে।


title: ইবরাহীম তশ্না

text:
এমনই তিন শতাধিক উচ্চাঙ্গের মরমি গান ‘অগ্নিকুণ্ড’ কাব্যের অন্তর্গত । অগ্নিকুণ্ড মাওলানা ইবরাহীম তশ্না-র অমর রচনা । প্রখ্যাত উর্দু সাহিত্যিক আব্দুল জলীল বিসমিল ইবরাহীম তশ্নার উর্দু ও ফারসিতে দু’শোর অধিক এবং বাংলায় ৩৬০টি সঙ্গীতের উল্লেখ করেছেন । গ্রন্তর্ভুক্ত রচনা সমূহে উচ্চাঙ্গের আধ্যাত্মিক ভাবধারার প্রকাশ হয়েছে । বিভিন্ন সময়ে সংক্ষিপ্তাকারে তাঁর জীবনাংশের সাথে অগ্নিকুণ্ডের গুটিকয় গান প্রকাশ হয়েছে । তৎকালীন পূর্ব পাকিস্তানে ইন্সপেক্টর সেন্ট্রাল এক্সাইজ পদে চাকুরিরত উর্দুভাষী সাহিত্যিক আব্দুল জলীল বিসমিল ইবরাহীম তশ্না-র জীবনীসহ অনেক গুরুত্বপূর্ণ পাণ্ডুলিপি প্রকাশের উদ্দেশ্যে গ্রহণ করেন । তবে দুঃখজনক হলো তিনি ছুটিতে পশ্চিম পাকিস্তানে গেলে মুক্তিযুদ্ধের মধ্য দিয়ে বাঙলাদেশ স্বাধীন হয় এবং তিনি আর ফেরেন নি, ফলে তশ্না-র জীবনের উল্লেখযোগ্য দিক ও রচনাবলি হারিয়ে যায় । বিসমিল ‘তশ্না কি জজবা’ নামে একটি বই প্রকাশ করেছিলেন বলে জানা যায় । বিসমিল তাঁর অপর গ্রন্থ ‘সিলহেট মে উর্দু’ গ্রন্থে তশ্নার ওপর আংশিক আলোচনা করেছেন । একুশে বইমেলা, ঢাকা- ২০০৯-এ কবি সরওয়ার ফারুকী সম্পাদিত ‘মরমি কবি ইবরাহীম আলী তশ্না ও অগ্নিকুণ্ড গানের সংকলন’ গ্রন্থে ২৯৭টি গান সংকলিত করে মদিনা পাবলিকেশন্স, ঢাকা কর্তৃক প্রকাশ করলে নতুনভাবে তশ্না-র ওপর দৃষ্টি পড়ে সুধীজনের ।
‘নুরের ঝংকার’ নামে তশ্না-র সঙ্গীত প্রথম প্রকাশ হয় ১৩৪৪ বাংলা ১৯২৭ খ্রিস্টাব্দে । ইবরাহীম তশ্না-র জীবনী ও অগ্নিকুণ্ড গ্রন্থের কয়েকটি গান তাঁর বড়ছেলে মাওলানা সিদ্দিকুর রহমান ১৯৬০ খ্রিস্টাব্দে ‘ইবরাহীম তশ্নার সংক্ষিপ্ত জীবনী ও অগ্নিকুণ্ড’ শিরোনামে নামে ৩৪টি গানসহ একটি ছোট্ট সংকলন প্রকাশ করেন । তশ্না-র ২য় ছেলে মাওলানা ওলিউর রহমান (রহ.) ‘অগ্নিকুন্ড ও শাহ শীতালং রচিত কতিপয় রাগ’ শিরোনামে ১৩৯৮ বাংলা, ১৯৯২ খ্রিস্টাব্দে একটি বইয়ে তশ্না ও মরমি কবি শীতালং শাহ’র ওপর তথ্যপূর্ণ আলোচনা করেন । এছাড়া পত্র-পত্রিকায় তাঁকে নিয়ে গবেষণাধর্মী প্রবন্ধ লিখেছেন গবেষক অধ্যাপক মুহম্মদ আসাদ্দর আলী, সামছুল করিম কয়েস, গবেষক আবদুল মতিন চৌধুরী সহ অনেকেই । ইসলামি বিশ্বকোষ, ৪র্থ খণ্ড, পৃষ্ঠাঃ ৭০০, ২য় সংস্করণ, জুন-২০০৬খ্রিঃ-এ তশ্না’র ওপর আলোচনা হয়েছে ।
মাওলানা ইবরাহীম তশ্না উর্দু ও ফার্সি ভাষায় গভীর পাণ্ডিত্য অর্জন করেন । অধ্যয়ন ছিল তাঁর স্বভাবজাত । স্বাভাবিকভাবে তাঁর রচনাতে উর্দু ফারসি শব্দের বিরল সমাহার ঘটে । বাংলা সাহিত্যের আধ্যাত্মিক রচয়িতাদের মধ্যে মাওলানা ইবরাহীম তশ্না ছিলেন সর্বোচ্চ একাডেমিক শিক্ষায় শিক্ষিত । তাঁর রচনাবলি বৈশিষ্ট্য সমৃদ্ধ এবং এতে রূপকের ব্যবহার অত্যধিক । বিশিষ্ট গবেষক সৈয়দ মোস্তফা কামাল বলেছেন, ‘এ কথা সত্য যে, তাঁর সঙ্গীতের মর্ম বুঝতে হলে জ্ঞান মার্গের বাসিন্দা হতে হবে ।’ বিশেষ করে তাঁর উর্দু ও ফার্সি রচনাসমূহ অত্যন্ত উঁচু মানের ছিল । স্বাধীনতার জন্যে ব্যাকুল তশ্না দেশ ও জাতির জন্যে হৃদয়ের হাহাকার অত্যন্ত জোরালোভাবে কয়েকটি উর্দু কবিতায় বর্ণনা করেন ।
কাব্যপ্রতিভা ইবরাহীম তশ্না রচনা করেছেন কয়েকখানা মৌলিক কিতাব । যে-সবের মধ্যে তাজবীদ একটি । এছাড়াও লিখেছেন শরাহে কাফিয়্যা, শরাহে উসুলুসসাশী ও শরাহে তাহজীব । যদিও এ কিতাবগুলো দোষ্প্রাপ্যই বটে ।


title: অদিতি মহসিন

text: অদিতি মহসিন একজন নিয়মিত সঙ্গীত শিল্পী। প্লে-ব্যাক গায়িকা হিসেবে রবীন্দ্র সঙ্গীত রেকর্ডিংয়ে তার অসাধারণ নৈপূণ্য রয়েছে। তার প্রথম রেকর্ডিং ছিল বেঙ্গল ফাউন্ডেশন এর আমার মন চেয়ে রয় শিরোনামের একটি সিডি ও ক্যাসেট। এই এ্যালবামটি ২০০৩ সালে মুক্তি পায়। তার দ্বিতীয় এ্যালবাম ছিল শারদ প্রাতে শিরোনামে। এটি ভারতের কলকাতার প্রাইম মিউজিক এর ব্যানারে ২০০৪ সালে মুক্তিলাভ করে। অদিতি বাংলাদেশ টেলিভিশন, বাংলাদেশ বেতার, এবং অন্যান্য প্রাইভেট স্যাটেলাইট চ্যানেলসমূহ যেমন: এনটিভি, মাছরাঙ্গা টিভি, এসএ টিভি, তারা মিউজিক ইত্যাদি চ্যানেলের একজন নিয়মিত শিল্পী। তিনি ডঃ নওজেশ আহমেদের ফটোগ্রাফের উপর ভিত্তি করে রবীন্দ্রনাথ ঠাকুর এর উপর নির্মিত একটি তথ্যচিত্রে ছিন্নপত্র নামক গান গেয়েছিলেন। সর্বশেষ ২০১৩ সালে তার মুক্তিপ্রাপ্ত এ্যালবাম ছিল বর্ষণমুখর রাতে ফাগুন সমীরণে। তার অসাধারণ সুমধুর কণ্ঠের জন্য তিনি বাংলাদেশ এবং ভারত উভয় দেশের রবীন্দ্রপ্রেমী শ্রোতাদের কাছে খুবই জনপ্রিয়।


title: ঊষা উথুপ

text: ১৯৬৮ সালে, তিনি দুইটি ইংরেজী গানের এলবামের প্রচ্ছদ গানের রেকর্ড সম্পন্ন করেন। এগুলো হল, “জামবাল্যা” এবং দ্য কিংস্টোন ট্রায়োর “গ্রিনব্যাক ডলার”। এ গানগুলো “লাভ স্টোরি” এবং কিংস্টোন টায়োর গান “স্কচ এন্ড সোডা”র অতিরিক্ত অংশ (Extended Play-EP) হিসেবে গানগুলো রেকর্ড করা হয় এবং যা ভারতে ভালই বিক্রয় হয়। তার কর্মজীবনের প্রথমদিকে তিনি কিছুদিন লন্ডনেও কাটান। তিনি লন্ডনের ল্যাংহামে অবস্থিত ভার্নন কোরিয়ার বিবিসি অফিসের একজন নিয়মিত অতিথি ছিলেন। এবং তাকে নিয়ে আলোচনা অনুষ্ঠান বিবিসি রেডিও লন্ডনের “লন্ডন সাউন্ডস ইস্টার্ণ” অনুষ্ঠানে প্রচারিত হত।


title: বিদিত লাল দাস

text: বিদিত লাল ১৯৬০ এর দশকের একজন অন্যতম বেতার গায়ক। কর্মজীবনে তিনি বেশ কিছু জনপ্রিয় গানের সুর করেছেন। তার সুরকৃত গানের মধ্যে উল্লেখযোগ্য হল "কারে দেখাবো মনের দুঃখ গো", "সিলেট প্রথম আজান ধ্বনি", "প্রাণ কান্দে মোর", "মরিলে কান্দিসনে আমার দায়", "সাধের লাউ বানাইলো মোরে বৈরাগী", ও "আমি কেমন করে পত্র লিখি"। এছাড়া তিনি হাছন রাজা, রাধারমণ দত্ত, ও গিয়াস উদ্দিনের গানে সুর করেছেন। তিনি "সিরাজউদ্দৌলা", "দ্বীপান্তর", "তপসী", "প্রদীপশিখা", "বিসর্জন", ও "সুরমার বাঁকে বাঁকে" নাটকের সঙ্গীত পরিচালনা করেছেন।


title: আলা ওয়ার্দি

text: ২০১৩ সালের অক্টোবর মাসে তিনি হাস্য অভিনেতা Hisham Fageeh এবং Fahad Albutairi র সহযোগে ""No Woman, No Drive"" শীর্ষক ইংরাজী ভাষার একটা বিদ্রুপাত্মক সাংগীতিক ভিডিও সৃষ্টি করেন। সৌদি আরবে মহিলার গাড়ীচালনার উপর জারী করা নিষেধাজ্ঞাকে বিদ্রুপ করে এই হাস্যাত্মক ভিডিওটি রচিত হয়েছে। "a capella" শৈলীর এই গানটিতে কণ্ঠ দিয়েছেন Fageeh এবং সঙ্গত করেছেন ওয়ার্দি এবং Albutairi উভয়ে মিলে। এই গানটির সুর বব মার্লির বিখ্যাত ""No Woman, No Cry"" গানটির থেকে নেওয়া হয়েছে। ইউটিউবএ মুক্তি দেওয়ার পর থেকে ওয়ার্দির এই ভিডিওটি অত্যন্ত জনপ্রিয় হয়ে পড়ে।


title: উদিত নারায়ণ

text: উদিত নারায়ণ ঝা () সর্বসাধারণের কাছে উদিত নারায়ণ (জন্মঃ ১ ডিসেম্বর, ১৯৫৫) নামে অধিক পরিচিত। তিনি ভারতীয় চলচ্চিত্রে প্রতিষ্ঠিত সঙ্গীত শিল্পী হলেও নেপালের সঙ্গীত ও চলচ্চিত্রে তিনি এক প্রবাদ পুরুষ। তাঁর অর্জনের তালিকায় রয়েছে ৩ টি জাতীয় চলচ্চিত্র পুরষ্কার ও ৫ টি ফিল্মফেয়ার এওয়ার্ড। ভারতের ইতিহাসে উদিত নারায়ণ একমাত্র সঙ্গীত শিল্পী যিনি তিন দশকে (আশি দশক, নব্বই দশক ও শূন্য দশক) ফিল্মফেয়ার এওয়ার্ড পেয়েছেন। চলচ্চিত্রের গানে অমূল্য অবদান রাখার জন্য ভারতীয় সরকার উদিত নারায়ণকে ২০০৯ সালে পদ্মশ্রী ও ২০১৬ সালে পদ্মভূষণ পুরষ্কার প্রদান করে। এছাড়াও নেপালের প্রয়াত রাজা বিরেন্দ্র বীর বিক্রম শাহ দেব ২০০১ সালে উদিত নারায়ণকে প্রবাল গোরখা দক্ষিণ বাহু পুরষ্কার প্রদান করেন। উদিত নারায়ণ ২০১৫ সালে চিত্রগুপ্ত সিনেয়াত্রা সম্মান এ ভূষিত হন ভোজপুরি সিনেমায় অবদান রাখার জন্য। বিবিসির সর্বকালের সর্বশ্রেষ্ঠ বলিউডের ৪০ টি গান এর তালিকায় উদিত নারায়ণ এর গাওয়া ২১ টি গান স্থান পেয়েছে। উদিত নারায়ণ ৩৬ টির অধিক ভাষায় ২৫০০০ গান গেয়েছেন।


title: উদয় (তামিল চলচ্চিত্র)

text:
উদয় হচ্ছে ২০০৪ সালে মুক্তি পাওয়া একটি তামিল চলচ্চিত্র যেটি আড়াগাম পেরুমাল পরিচালনা করেন। চলচ্চিত্রটিতে বিজয় এবং সিমরান মুখ্য ভূমিকায় অভিনয় করেন, এছাড়াও বিবেক, নচ্ছর এবং রাজেশ গুরুত্বপূর্ণ ভূমিকায় ছিলেন। চলচ্চিত্রটির গানগুলোর সুর এ আর রহমান করেছিলেন এবং আবহ সঙ্গীতের দায়িত্ব ছিলেন প্রবীণ মণি।
তামিল চলচ্চিত্র শিল্পের খ্যাতনামা পরিচালক মণি রত্নম এর সহকারী হিসেবে কাজ করা আড়াগাম পেরুমাল পরিচালিত এই 'উদয়' ছিলো প্রথম চলচ্চিত্র। সিমরানকে নেওয়া হয় মুখ্য অভিনেত্রীর চরিত্রে এবং ১৯৯৮ সালের শুরুর দিকে চলচ্চিত্রটির শুটিং শুরু হয়। বিজয় এবং সোফিয়া হককে নিয়ে একটি আইটেম গানের শুটিং করা হয় ২০০০ সালে।


title: ওয়ান লাভ, ওয়ান রিদম – ২০১৪ ফিফা বিশ্বকাপ অফিসিয়াল অ্যালবাম

text: "ওয়ান লাভ, ওয়ান রিদম" অ্যালবামের প্রথম গান "ইউ আর ওয়ান (ওলে ওলা)," মার্কিন শিল্পী পিটবুল এবং জেনিফার লোপেজ এবং ব্রাজিলীয় এক্সি গায়ক ক্লদিয়া লেইতের মধ্যকার সহযোগিতায় তৈরি। এটি এপ্রিল ৮, ২০১৪ সালে মুক্তি পায় এবং টুর্নামেন্টের অফিসিয়াল থিম সঙ্গীত হিসেবে পরিবেশিত হয়। দ্বিতীয় একক "ভিডা," রিকি মার্টিন কর্তৃক রেকর্ডকৃত একটি দ্বিভাষিক ইংরেজি এবং স্প্যানিশ গান যা সনি মিউজিক এন্টারটেইনমেন্ট কর্তৃক অনুষ্ঠিত একটি অনলাইন সঙ্গীত প্রতিযোগিতায় সুপারসং হিসেবে বিবেচিত। এই গান এপ্রিল ২২, ২০১৪ সালে মুক্তি পায়। ভোটদাতারা তাদের প্রিয় গান হিসাবে আমেরিকান গায়ক-গীতিকার এলিয় কিং-এর "ভিডা" গানটি বেছে নিয়েছে।


title: বেবী জান

text: ২০১৮ সালের ১২ মে তারিথে ভারতীয় প্রযোজনা সংস্থা এসকে মিউজিক এর ইউটিউব চ্যানেলে গানটি মুক্তি দেওয়া হয়। গানটিতে দ্বৈতকণ্ঠে গেয়েছেন ভারতীয় সঙ্গীতশিল্পী নাকাশ আজিজ এবং অন্তরা মিত্র। গানটিতে ঠোট মিলিয়েছেন বাংলাদেশী সুপারস্টার শাকিব খান এবং টলিউড অভিনেত্রী শ্রাবন্তী চট্টোপাধ্যায় ও পায়েল সরকার। গানটির শুটিং মূলতঃ পশ্চিমবঙ্গ এবং লন্ডনেরে কিছু বিশেষ স্থানে শেষ করা হয়েছে। ভিডিওটি ইউটিউবে ব্যাপকভাবে আলোড়ন সৃষ্টি করে এবং মাত্র ২৪ ঘন্টার মধ্যে ১ মিলিয়ন (১০ লক্ষ) বার ভিডিওটি দেখে বাংলা ভাষার দ্রুততম কোন গান হিসেবে রেকর্ড সৃষ্টি করে। গানটি শ্রোতাদের নিকট থেকে এবং সমালোচকদের কাছ থেকে প্রশংসা লাভ করে।


title: ঊষা উথুপ

text:
ঊষা উথুপ চেন্নাইয়ের মাউন্ট রোডে অবস্থিত এর্‌স্টায়াল সাফির থিয়েটার কমপ্লেক্সের নিচ তলায় অবস্থিত “নয় রত্ন” (Nine Gems) একটি ছোট নাইটক্লাবে গান গাওয়া শুরু করেন। যখন তার বয়স ২০, তখন তিনি শাড়ি এবং লেগ কালিপার্স পড়তেন। ক্লাবে তার পরিবেশনা এতই ভাল হচ্ছিল যে নাইটক্লাবের মালিক তাকে এক সপ্তাহ থেকে যাওয়ার জন্য বলেছিলেন। তার প্রথম নাইট ক্লাবে বিভিন্ন ধরনের গান পরিবেশনের তিনি কলকাতার বিভিন্ন নাইট ক্লাবে যেমন ট্রিনচাসে গান গাওয়া শুরু করেন। এই ট্রিনচাস নাইট ক্লাবে তার স্বামীর সাথে তার প্রথম দেখা হয়। প্রায় ঐ একই সময়ে, তিনি বোম্বের (বর্তমানে মুম্বাই) “টক অব দ্য টাওনে” গান করেন যা বর্তমানে “নট জাজ বায় দ্য বে” নামে পরিচিত। ট্রিনচাসের পর, তিনি তার গানের জন্য দিল্লী চলে যান এবং ওখানে তিনি ওবেরী নামক হোটেলে গান পরিবেশন করেন। একদিন হঠাৎ করে একটি চলচ্চিত্র কলাকুশলীদের দল, যেখানে শশী কাপুরও ছিলেন, ঐ নাইট ক্লাব পরিদর্শন করতে আসে এবং তারা ঊষাকে সিনেমার প্লেব্যাক সঙ্গীত গাওয়ার জন্য প্রস্তাব দেয়। এর ফলে, বলিউডে তার কর্মজীবন শুরু হয়, তিনি প্রথম “হরে রাম হরে কৃষ্ণ” (১৯৭১) সিনেমার গান করেন। আসলে, তিনি মনে করেছিলেন তিনি আশা ভোসলের সাথে দাম মারো দাম গানটি গাইবেন। যাহোক,
অন্যান্য সঙ্গীতশিল্পীদের আভ্যন্তরীন কথা বাইরে ছড়ানোর ফলে, তিনি এখানে গান গাওয়ার সুযোগ হারান, কিন্তু ইংরেজী অংশটি তিনি শেষ পর্যন্ত গেয়েছিলেন।


title: ব্লাকবেরি বোল্ড ৯৭০০

text: টেকরাডারের গ্যারেথ বিভিস স্মার্টফোনটিকে পাঁচ তারকার মধ্যে চারটি প্রধান করে।তিনি বলেন যারা মোবাইলটি দ্বারা আপগ্রেড হবে তাদের টাইপিং এ অসুবিধা থে পারে ছোট কি-বোর্ড এর কারনে,বিভিস বলেন তিনি এটির সলিড বুইল্ড কোয়ালিটি,দীর্ঘস্থায়ী ব্যাটারি,স্কিন কোয়ালিটি, নতুন অপটিকাল ট্র‍্যাকপেড পছন্দ করেন।এরপরও তিনি বলেন ডিভাইসটি আগেকার ব্ল্যাকবেরি গুলোর মত সেকেলে মনে হয় এটির ব্যহিক ও সফটওয়্যার ফিচার গুলোর আরো উন্নত হওয়া প্রয়োজন। এনগ্যাজেট থেকে লরা জুন বলেন যে "পুরো প্যাকেজের ছোট, আরও মসৃণ ফর্ম ফ্যাক্টর হওয়ায় ডিভাইস হাতে নিতে চমৎকার লাগে গ্যারেথ বিভিস এর মতের বিরোধ করে তিনি বলেন নতুন কি-বোর্ড এ টাইপ করতে মজা লাগে কিন্তু তিনি স্বীকার করেন আমাদের মধ্যে অনেকেই সামান্য বাধাপেতে পারেন।


title: থিংকপ্যাড

text: এক্স সিরিজ হলো প্রধান আলট্রাপোর্টেবল থিংকপ্যাড ধারা, যেগুলো প্রমাণ কার্যক্ষমতার সাথে সাথে হালকা ও বেশ বহনযোগ্য হয়। ১২" এক্স২০০-সিরিজ থিংকপ্যাড বৈশিষ্ট্যের প্রায় সবগুলোই ধারণ করে, যেমন- থিংকলাইট, ৭ রোয়ের কীবোর্ড, এবং রোলকেজ। ১১.৬" এক্স১০০ই ও এক্স১২০ই পুরোটাই প্লাস্টিক এবং ল্যাচ ও থিংকলাইট নেই,আর চিকলেট কীবোর্ড নামে আইল্যান্ড কীবোর্ডের একটি সংস্করণ ব্যবহার করে। এক্স১০০ই-এর নীলের সাথে সাথে লাল ও শাদা সংস্করণও রয়েছে। তারা অনেকটা হাই-এন্ড নেটবুকের মত, যেখানে এক্স২০০ সিরিজ পূর্ণ আলট্রাপোর্টেবল ল্যাপটপ। ১২.৫" এক্স২২০ এ একটি রোল কেজ, থিংকলাইট, ৭ রোয়ের কীবোর্ড, এবং ঐচ্ছিক প্রিমিয়াম আইপিএস ডিসপ্লে রয়েছে। যাইহোক এতে লিড ল্যাচ নেই, যা এক্স২০০ ও এক্স২০১ এ ছিলো। এক্স৩০০ ও এক্স৩০১ ১৩.৩" ও এক্স২০১এস যথাক্রমে চিকন ও হালকা এবং লো ভোল্টেজ সিপিইউ নিয়ে আসলেও সেগুলো রহিত করা হয়। বেশ কিছু কারণে এক্স সিরিজ প্রযুক্তি আগ্রহীদের মাঝে বেশ জনপ্রিয়, বিশেষ করে ফ্রি অপারেটিং সিস্টেমসমূহ, বিশেষত গ্নু/লিনাক্স সিস্টেমে তাদের ড্রাইভার সমর্থনের জন্যে। থিংকপ্যাড এক্স২২০ ও এক্স২৪০ সহ বেশ কিছু ডিভাইস উবুন্টু কর্তৃক অফিশিয়ালি সার্টিফাইকৃত।


title: ভারোত্তোলন

text: ভারোত্তোলনে স্ন্যাচ এবং ক্লিন এন্ড জার্ক - এ দু'টি বিষয়ে প্রতিযোগিতা অনুষ্ঠিত হয়। একজন ভারোত্তোলক তিন বার ভার উত্তোলনের জন্যে প্রচেষ্টা চালান এবং সর্বাধিক দুইবার সর্বোচ্চ সফলতাকে যুক্ত করে শারীরিক ওজন শ্রেণীতে সামগ্রিক ফলাফলে অন্তর্ভুক্ত করা হয়। শারীরিক ওজন শ্রেণী পুরুষ ও মহিলাদের জন্যে ভিন্নতর হয়। যদি এক উত্তোলনকারী কমপক্ষে একবার সফলতমভাবে স্ন্যাচ এবং ক্লিন এন্ড জার্কে উত্তোলনে ব্যর্থ হন, তাহলে তিনি প্রতিযোগিতায় অযোগ্য বলে বিবেচিত হন। এছাড়াও, ক্লিন এন্ড প্রেস নামে আরো এক ধরনের প্রতিযোগিতা রয়েছে কিন্তু সঠিকভাবে মানদণ্ড প্রণয়নে ব্যর্থ হওয়ায় তা অনিয়মিত হয়ে পড়ে।


title: চার্জ কাপল্‌ড ডিভাইস

text: চার্জ কাপল্‌ড ডিভাইস (ইংরেজি ভাষায়: Charge Coupled Device, CCD) বা সিসিডি এক ধরণের অর্ধপরিবাহী কৌশল বিশেষ কিছু বৈশিষ্ট্যের জন্য যাকে আলোকচিত্র গ্রহণের কাজে ব্যবহার করা যায়। কোন অর্ধপরিবাহী পদার্থের ওপর আলো আপতিত হলে আলোক-তড়িৎ ক্রিয়া অনুসারে সেই পদার্থের পৃষ্ঠে কিছু ইলেকট্রন বিমুক্ত হয়। সিসিডি-তেও এটি ঘটে। এই মুক্ত ইলেকট্রনগুলোকে নিয়মিত ব্যবধানে সজ্জিত কিছু আলোক-অঞ্চল তথা ফটো-সাইটে জমা করা হয়। প্রতিটি আলোক-অঞ্চলকে বলা হয় একেকটি আধান-প্যাকেট। ফলে কোন ছবি যদি সিসিডির ওপর আপতিত হয় তাহলে ছবিটির একটি হুবহু প্রতিলিপি তৈরি হবে। কারণ ছবি বা দৃশ্য থেকে আসা প্রতিটি ফোটন সিসিডি পৃষ্ঠে মুক্ত ইলেকট্রন তৈরি করবে যেগুলো বিভিন্ন প্যাকেটে সজ্জিত হবে। প্রতিটি প্যাকেটে ইলেকট্রন তথা আধানের পরিমাণ ছবিটির ঐ নির্দিষ্ট অঞ্চল থেকে আসা ফোটনের সমানুপাতিক। সিসিডি-তে এ ধরণের আলোক অঞ্চলের সংখ্যা যত বেশি হবে প্রতিলিপি হিসেবে ধারণকৃত ছবিটির রিজল্যুশন তত ভাল হবে অর্থাৎ ছবিটি তত নিখুঁত হবে। এ ধরণের অর্ধপরিবাহী আলোক-ধারণ কৌশলের সুবিধা হল, এদের দক্ষতা বেশি, কম শক্তি ক্ষয় করে এবং বেশি নির্ভরযোগ্য।


title: স্যাটেলাইট টেলিভিশন

text: একটি আদর্শ স্যাটেলাইটে প্রায় ৩২টি কাইজু ব্যান্ড বা ২৪ টি সি-ব্যান্ড ট্রান্সপন্ডার থাকে, আর এর থেকেও বেশি থাকে কাইজু/সি হাইব্রিড স্যাটেলাইটে। আদর্শ ট্রান্সপন্ডারের ব্যান্ডউইথ হয়ে থাকে ২৭ থেকে ৫০ মেগাহার্টজের। প্রতিটি ভূস্থির কক্ষপথে থাকা সি-ব্যান্ড স্যাটেলাইটকে একটি অপরটির থেকে দ্রাঘিমা রেখা বরাবর ২° দূরে রাখতে হয় যাতে করে সংকেতের বাধাবিঘ্ন না হয়; কাইজু জন্য দূরত্বটা প্রয়োজন ১°। অর্থাৎ সর্বোচ্চ ৩৬০/২ = ১৮০টি ভূস্থির কক্ষপথে থাকা সি-ব্যান্ড স্যাটেলাইট বা ৩৬০/১ = ৩৬০টি ভূস্থির কক্ষপথে থাকা কাইজু-ব্যান্ড স্যাটেলাইট স্থাপন সম্ভব। সি-ব্যান্ড সম্প্রচার টেরিস্টরিয়াল সংকেতের জন্য বাধাগ্রস্ত হয় অপরদিকে কাইজু ব্যান্ড বৃষ্টির জন্য বাধাগ্রস্ত হয় (আসলে এই ফ্রিকোয়েন্সির মাইক্রোওয়েভ তরঙ্গ শোষনের জন্য পানি একটি ভাল মাধ্যম)। বজ্রপাতে সক্ষম মেঘমালার বরফ কুচি দ্বারা এটি আরো ব্যাপকভাবে বাধাগ্রস্ত হয়।


title: ফিল্ডিং (ক্রিকেট)

text: আক্রমণকালে সেখানে ৩ বা ৪ স্লিপ এবং ১ বা ২জনকে গালিতে রাখা যেতে পারে। সম্ভাব্যক্ষেত্রে কেবলমাত্র ঐ এলাকায় ছয়জন ফিল্ডারকে ব্যবহার করা যায়। সাধারণতঃ মিড অফ, মিড অন ও ফাইন লেগকে সহায়তায় ৭-২ আকারে ফিল্ডিং হতে পারে। যদিও কেবলমাত্র দুইজন ফিল্ডার লেগ সাইডে থাকেন, তারা পারস্পরিক সম্পর্কযুক্তভাবে দীর্ঘক্ষণ বোলারকে অফ স্ট্যাম্পের বাইরের রেখাকে অনুসরণ করে খুব কমই সহায়তা করেন। এজাতীয় ফিল্ডিং উইকেটের সামনে বিশাল ফাঁকা স্থান পূরণে সক্ষম। আশা করা যায় যে উদ্দেশ্য বাস্তবায়নে ব্যাটসম্যান সেখান দিয়ে অগোছালোভাবে আক্রমণ শানবেন ও বল স্পর্শ করে অপেক্ষারত ফিল্ডারদের হাতে ক্যাচে পরিণত হবেন।


title: ব্রেইল পদ্ধতি

text:
ব্রেইল পদ্ধতি (; ) কাগজের ওপর ছয়টি বিন্দুকে ফুটিয়ে তুলে লিখবার একটি পদ্ধতি। দৃষ্টিহীন ব্যক্তিরা এই উন্নীত বা উত্তল বিন্দুগুলোর ওপর আঙ্গুল বুলিয়ে ছয়টি বিন্দুর নকশা অনুযায়ী কোনটি কোন্ অক্ষর তা’ অনুধাবন করতে সক্ষম হয় এবং লেখার অর্থ বুঝতে পারে। ছয়টি বিন্দুর কোনোটিকে উন্নত করে আর কোনোটিকে উন্নত না-করে ৬৩টি নকশা তৈরী করা যায়। এক-একটি নকশা দিয়ে এক-একটি অক্ষর, সংখ্যা বা যতিচিহ্ন বোঝানো হয়। ৬টি বিন্দু বাম ও ডান দুটি উল্লম্ব স্তম্ভে সজ্জিত থাকে। অর্থাৎ প্রতি আনুভূমিক সরিতে থাকে দুটি বিন্দু। বিন্দুগুলোর পরস্পরের আকার ও অন্তর্তী দূরত্ব থাকে অভিন্ন। যেমন, যদি কেবল বাম স্তম্ভের ওপরের বিন্দুটি উত্তল থাকে আর বাকী ৫টি থাকে সমতল, তবে এ নকশাটি দ্বারা ইংরেজী বর্ণমালার a অক্ষর বোঝায়। রন্ধ্রযুুক্ত ধাতব পাত ব্যবহার করের সাহায্যে হাতে বিশেষ ধরণের কাগজের ওপর ব্রেইল পদ্ধতিতে লেখা যায়। বিকল্পে একটি বিশেষায়িত টাইপরাইটার ব্যবহার করা হয়।
ব্রেইল কোনো ভাষা নয়। এটি একটি লিখবার পদ্ধতি। দৃষ্টিহীনদের লেখা-পড়ার স্বার্থে যে ব্যক্তি এ পদ্ধতিটি আবিষ্কার করেছিলেন তাঁর নাম লুই ব্রেইল। তাঁর জন্ম ১৮০৯ সালে। দৃষ্টিহীন এই ফরাসী বালক মাত্র পনের বৎসর বয়সে লেখার ও সহজে পাঠযোগ্য এই পদ্ধতিটি আবিষ্কার করেছিলেন। চার্লস বারবিয়ে কর্তৃক উদ্ভাবিত যুদ্ধকালীন সময়ে রাত্রিবেলায় পড়ার জন্য যে উত্তল অক্ষরের প্রচলন ছিল তা পর্যবেক্ষণ করে লুই ব্রেইল কাগজে উত্তল বিন্দু ফুটিয়ে লেখার পদ্ধতি আবিষ্কার করেছিলেন। তার নামেই এই পদ্ধতি পরিচিত। পরবর্তীতে ১৮২৯ সালে তিনি স্বরলিপি পদ্ধতিতেও প্রকাশ করেন। ১৮৩৭ সালে প্রকাশিত দ্বিতীয় সংস্করণটি ছিল আধুনিক যুগে বিকশিত প্রথম ক্ষুদ্র বাইনারি লিখন পদ্ধতি।
ঐতিহ্যগতভাবে এটি কাগজে এম্বোজকৃতভাবে লিখা হয়। ব্রেইলার এক ধরণের টাইপ মেশিন যাতে ছয়টি বিন্দুুর জন্য ছয়টি বাটন, স্পেস বার, ক্যাপিটাল লেটার ও সংখ্যা বোঝানোর জন্য পৃথক দুটি বাটন থাকে। ব্যাাকস্পেইস ও পরের লইনে যাওয়ার জন্যও পৃথক বাটন থাকে। ব্রেইল টাইপ রাইটারে শক্ত ধরণের কাগজ ব্যবহার করা হয় যাতে স্ফুটিত অক্ষরগুলো সহজে ভেঙ্গে না যায়। সাধারণত ১৪০ থেকে ১৬০ জিএসএম-এর কাগজ ব্যবহৃত হয়।


title: বোলিং (ক্রিকেট)

text: সঠিক বোলিং কলা-কৌশল রপ্ত করার জন্য কনুই বাঁকানোর নির্দিষ্ট মানদণ্ড রয়েছে। ব্যাটসম্যানকে লক্ষ্য করে বোলিংয়ের ভঙ্গীমা প্রদর্শনকে বল বা ডেলিভারি নামে আখ্যায়িত করা হয়। বোলার কর্তৃক সফলভাবে ছয়টি বল ডেলিভারি দেয়াকে ওভার বলে। বোলার এক ওভার বোলিং করলে পরবর্তী ওভার তার দলীয় সঙ্গী পিচের অপর প্রান্ত থেকে বোলিং করে থাকেন। ক্রিকেটের আইনে কিভাবে একটি বল ডেলিভারি করতে হয়, তার সংজ্ঞা দেয়া আছে। যদি কোন কারণে অবৈধভাবে বোলিং করা হয়, তাহলে খেলা পরিচালনাকারী কর্মকর্তা হিসেবে আম্পায়ার নো বল হিসেবে ঘোষণা করতে পারেন। আবার, ব্যাটিং প্রান্তে অবস্থানরত ব্যাটসম্যানের নাগালের বাইরে দিয়ে বল চলে গেলে আম্পায়ার ওয়াইড ঘোষণা করতে পারেন।


title: বাংলাদেশের খেলাধুলা

text: কড়ি খুবই সহজ ও সরল একটি খেলা। চারটি কড়ি কোনো মসৃণ স্থানে হাত থেকে গড়িয়ে দিয়ে জোড়ায় জোড়ায় টোকা দিয়ে আঘাত করে পয়েন্ট সংগ্রহ করা হয়। আঘাত করতে ব্যর্থ হলে বা কড়ি চালার পর এক সাথে লেগে থাকলে ঐ খেলোয়াড়ের দান নষ্ট হয়ে যায় এবং অন্য জন খেলা শুরু করে। নিজের মাথার চুল দিয়ে গ্রামের মেয়েরা প্রায়ই আপাত স্পর্শ করে থাকা গুটিকে পৃথক প্রমাণ করে থাকে। কড়ি চালার পর যদি তিনটি গুটির বুক উপড়ে থাকে তবে ঐ দান নষ্ট হয় আর যদি চারটি গুটিই বুক উপড়ে থাকা অবস্থায় পড়ে তবে প্রতি গুটির জন্য চারটি করে পয়েন্ট পাওয়া যায় এবং এই গুটি সংগ্রহ করা নিয়ে খেলোয়াড়দের মাঝে কাড়াকাড়ি পড়ে যায়।


title: তিন গোয়েন্দা

text: পাশা স্যালভিজ ইয়ার্ডেই তিন গোয়েন্দা একটি পুরোন ছাপার-যন্ত্রকে সারিয়ে নিয়ে নিজেদের কার্ড ছাপিয়ে নেয়। কার্ডের উপরে শিরোনাম আকারে বড় করে লেখা থাকে "তিন গোয়েন্দা" কথাটি; তার ঠিক নিচেই থাকে তিনটি প্রশ্নবোধক চিহ্ন (?); তার নিচে প্রথম সারিতে "গোয়েন্দা প্রধান:কিশোর পাশা", দ্বিতীয় সারিতে "গোয়েন্দা সহকারী:মুসা আমান", তৃতীয় সারিতে "নথি গবেষক: রবিন মিলফোর্ড" লেখা। কার্ডের গায়ে তিনটি প্রশ্নবোধক চিহ্ন দেয়ার বুদ্ধিটা কিশোরের। এই তিনটি প্রশ্নবোধক চিহ্ন একই সাথে তিনজন গোয়েন্দাকে প্রতীকায়িত করবে, আর রহস্যময়তা ও জিজ্ঞাসা ফুটিয়ে তুলবে। এছাড়া এই চিহ্ন (?) তাদের নিজেদের ট্রেডমার্ক হিসেবেও কাজ করে, কেননা যখনই তারা কোথাও বিপদে পড়ে যায়, তখনই এই চিহ্ন এঁকে নিজেদের উপস্থিতি বা অবস্থান জানান দিয়ে থাকে অন্যদের। এভাবে অনেকবারই তারা বিভিন্ন বিপদ থেকে রক্ষা পেয়েছে।


title: গাঁদা

text: চারা সংগ্রহঃ অগ্রহায়ণ - পৌষ মাসে সাধারণত গরম জাতের ফুলের চারা লাগাতে হয়। এই জাতের ফুলের চারা সংগ্রহ একটি গুরুত্বপূর্ণ বিষয়। কারণ এই ফুলের চারা সাধারণত বাংলাদেশে কম উৎপাদন হয়। পার্শ্ববর্তী দেশ ভারত থেকে এই ফুলের চারা বেশি আসে। চারা তৈরির জন্য বীজ সংগ্রহ একটি জটিল ব্যাপার। আমাদের দেশের কিছু চাষি এই চারা উৎপাদন করে ঠিকই কিন্তু গুণগত মান ভালো হয় না। ভারতে অনেক আগ থেকেই ফুলের চাষ হয় এবং দীর্ঘদিন ঐ দেশের চাষিরা চারা উৎপাদন করছে। সুতরাং ফুল চাষে তাদের দক্ষতা ও অভিজ্ঞতা আমাদের চেয়ে বেশি। এই জন্য তাদের উৎপাদিত চারার মানও ভালো। তাই গরম জাতের ফুল চাষ করতে হলে বিশ্বস্ত মাধ্যম দ্বারা ভারত থেকে চারা এনে চাষ করাই ভালো। চারা সংগ্রহের আগে থেকেই যোগাযোগ করতে হবে।


title: নীল বিদ্রোহ

text: ভারত উপমহাদেশের মাটি নীল চাষের জন্য বিশেষ উপযোগী হওয়ায় বৃটিশ নীলকরেরা নীলচাষে বিপুল পুঁজি বিনিয়োগ করে। নদীয়া, যশোর, বগুড়া, রংপুর প্রভৃতি জেলায় নীলচাষ শুরু হয়। ঊনিশ শতকের শেষের দিকে নীলচাষ অর্থনৈতিক ভাবে লাভজনক না হওয়ায় কৃষকরা ধান ও পাট চাষের দিকে ঝুঁকে পড়ে। বৃটিশ নীলকরেরা অত্যাচার আর নিপীড়নের মাধ্যমে নীলচাষে বাধ্য করলে আন্দোলন গড়ে ওঠে। এরই ধারাবাহিকতায় এক পর্যায়ে বাংলায় নীল চাষ বিলুপ্ত হয়।


title: গুন্টুর সান্নাম

text: প্রায় ৪০০ বছর ধরে ভারতবর্ষে ঝালের চাষ হচ্ছে। ঝাল উৎপাদনে ভারতের বৈশ্বিক অবস্থান শীর্ষে। ভারতে উৎপাদিত মোট ঝালের ৪৬% উৎপাদিত হয় অন্ধপ্রদেশ রাজ্যে এবং ঝাল উৎপাদনে অন্ধ্রপ্রদেশ ভারতের শীর্ষস্থান অধিকারকারী রাজ্য। ঝালটির নামই প্রমাণ করে যে এটি অন্ধপ্রদেশের মৌলিক ঝাল। ঝালের উপর গবেষণার জন্য তিন দশক পূর্বে অন্ধ্র প্রদেশ সরকার গুন্টুরে একটি আঞ্চলিক গবেষণা প্রতিষ্ঠান গড়ে তোলে। বর্তমান সময়ে ঝাল সেখানকার প্রধান অর্থকরী ফসল এবং এই জাতের ঝালের চাষাবাদ তাদের জীবিকার উৎস হিসেবে পরিণত হয়েছে।


title: কাঁঠাল

text: ভারতীয় উপমহাদেশ বিশেষত বাংলাদেশ ও তার পার্শ্ববর্তী এলাকাসমূহ কাঁঠালের উৎপত্তি স্থান হিসেবে বিবেচিত। বাংলাদেশ, আসাম, পশ্চিমবঙ্গ, দক্ষিণ ভারত, বিহার, মায়ানমার, মালয়, শ্রীলঙ্কা প্রভৃতি এলাকা ছাড়া বিশ্বের আর কোথাও এরূপ ব্যাপকসংখ্যায় কাঁঠালের চাষ করতে দেখা যায় না। তবে ব্রাজিল, ওয়েস্ট ইন্ডিজের জামাইকা প্রভৃতি দেশে সীমিত আকারে কাঁঠাল জন্মায়। সাধারণত লালচে মাটি ও উঁচু এলাকায় এটি বেশী দেখা যায়। বাংলাদেশের মধুপুর ও ভাওয়ালের গড়, এবং পাবর্ত্য এলাকায় কাাঁঠালের চাষ বেশী ভারতীয় উপমহাদেশ বিশেষত বাংলাদেশ ও তার পার্শ্ববর্তী এলাকাসমূহ কাঁঠালের উৎপত্তি স্থান হিসেবে বিবেচিত। বাংলাদেশ, আসাম, পশ্চিমবঙ্গ, দক্ষিণ ভারত, বিহার, মায়ানমার, মালয়, শ্রীলঙ্কা প্রভৃতি এলাকা ছাড়া বিশ্বের আর কোথাও এরূপ ব্যাপকসংখ্যায় কাঁঠালের চাষ করতে দেখা যায় না। তবে ব্রাজিল, ওয়েস্ট ইন্ডিজের জামাইকা প্রভৃতি দেশে সীমিত আকারে কাঁঠাল জন্মায়। সাধারণত লালচে মাটি ও উঁচু এলাকায় এটি বেশী দেখা যায়। বাংলাদেশের মধুপুর ও ভাওয়ালের গড়, এবং পাবর্ত্য এলাকায় কাাঁঠালের চাষ ভারতীয় উপ


title: কামরাঙা

text: কামরাঙার মূল পরিসীমা অজানা। এটি শ্রীলংকা, ইন্দোনেশিয়া থেকে উদ্ভূত হতে পারে বলে মনে করা হয়; কিন্তু বিগত শত শত বছর ধরে ভারতীয় উপমহাদেশ এবং দক্ষিণ-পূর্ব এশিয়া অঞ্চলসমূহে এর চাষ করা হয়েছে। কামরাঙা ঐ এলাকায় স্থানীয় পছন্দের তালিকায় থাকলেও সম্প্রতি পূর্ব এশিয়া এবং অস্ট্রেলিয়ার কুইন্সল্যান্ড অংশে বেশ জনপ্রিয়তা অর্জন করেছে। পাশাপাশি প্রশান্ত মহাসাগরীয় দ্বীপের বিশেষ করে তাহিতি, নিউ ক্যালিডোনিয়া, পাপুয়া নিউ গিনি, হাওয়াই, এবং গুয়াম অঞ্চলেও এর ব্যাপক প্রসার লাভ করে। ভারত, দক্ষিণ-পূর্ব এশিয়া, দক্ষিণ চীন, তাইওয়ান এবং ফ্লোরিডায় বাণিজ্যিকভাবে কামরাঙার চাষ করা হয়। মূলত এই ফল অধিক হারে নিকারাগুয়া, কোস্টারিকা, পানামা, কলম্বিয়া, ইকুয়েডর, পেরু, ব্রাজিল, জ্যামাইকা, হাইতি, ডোমিনিকান প্রজাতন্ত্র, পুয়ের্তো রিকো, ত্রিনিদাদ, মেক্সিকো, গায়ানা এবং আফ্রিকা অংশে জন্মায়। তবে অন্যন্য এলাকায় কামরাঙার চাষ এবং উৎপাদন ব্যায়সাধ্য হয়ে থাকে।


title: তামাক

text: ভারতের অন্ধ্রপ্রদেশের গুন্টুর শহরে তামাক বোর্ড অবস্থিত। ভারতে নিবন্ধিত তামাক চাষী সর্বসাকুল্যে ৯৬ হাজার ৮৬৫ জন। এছাড়াও নিবন্ধনহীন আরো অনেক চাষী তামাক চাষের সাথে জড়িত। ভারতের প্রায় ০.২৫% চাষাবাদযোগ্য জমিতে তামাক পাতার চাষ হয়। ২০১০ সালের এক সমীক্ষা অনুযায়ী দেশিতিতে প্রায় ৩,১২০ ধরণের তামাকজাত দ্রব্য উৎপাদনের কারখানা রয়েছে।


title: দেশি গাঙচষা

text: ভারত ও পাকিস্তানে দেশি গাঙচষা সারা বছর থাকে ও দেশ দু'টি এদের প্রধান প্রজনন ক্ষেত্র। শীতকালে বাংলাদেশে দেশি গাঙচষার বিশাল ঝাঁক দেখা যায়। দেশটির পদ্মা ও মেঘনার ব-দ্বীপ ও চরসমূহ এদের প্রধান বিচরণস্থল। শীতকালে নোয়াখালী জেলার হাতিয়া উপজেলার জাহাজমারা-মোক্তারিয়া চ্যানেল নামের মেঘনা নদীর মোহনায় এবং এখানকার দমারচর নামের কাদাচরে এদের সবচেয়ে বড় দলটি বিচরণ করে। নেপালে খুব কম সংখ্যায় দেখা যায়। মায়ানমারেও খুব কম সংখ্যায় এরা টিকে আছে। অথচ একসময় সমগ্র ভারতীয় উপমহাদেশ থেকে ইন্দোচীনের মেকং নদ পর্যন্ত এদের বিস্তৃতি ছিল। সাম্প্রতিক সময়ে কম্বোডিয়া, ভিয়েতনাম ও লাওসে কোন দেশি গাঙচষা দেখা যায় নি। সম্ভবত এরা দেশগুলো থেকে বিলুপ্ত হয়ে গেছে।


title: রুই

text: রুই মাছ ভারত"(মূল ভূখণ্ড) "পাকিস্তান, বাংলাদেশ ও মায়ানমারের নদীতন্ত্রের প্রাকৃতিক প্রজাতি। মিষ্টি জলের পুকুর, হ্রদ, নদী ও মোহনায় পাওয়া যায়। বাংলাদেশে বিভিন্ন বড় নদীতে বিচরণ করে, ডিম ছাড়ার সময় প্লাবন ভূমিতে প্রবেশ করে। স্বাদ, সহজ চাষপদ্ধতি ও অর্থনৈতিক গুরুত্বের কারণে ও পুষ্টি ঘাটতি মেটাতে স্রিলঙ্কা, চায়না, রাশিয়ান ফেডারেশান, জাপান, ফিলিপাইন, মালয়েশিয়া এবং আফ্রিকান দেশগুলোতে রুই মাছের চাষ হচ্ছে। ইন্ডিয়ান আন্দামান দ্বীপপুঞ্জের মিঠাপানির নদীতেও অনুপ্রবেশিত রুইয়ের সফল চাষ হচ্ছে।


title: বাসমতী

text:
বিশ্বে বাসমতী চাল উৎপাদনের ৭০ শতাংশের বেশি ভারতে উৎপাদিত হয়। এর একটি ছোট অংশ জৈবিক কৃষি পদ্ধতিতে উৎপাদিত হচ্ছে। খেতি বিরাসত মিশন-এর মতো সংগঠনগুলি ভারতের পাঞ্জাব প্রদেশে বাসমতী চালের উৎপাদনের পরিমাণ বৃদ্ধির চেষ্টা করছে।
ভারতে বাসমতী চাষের কৃষি জমি পাঞ্জাব, হরিয়ানা, হিমাচল প্রদেশ, উত্তরাখণ্ড, পশ্চিমবঙ্গ এবং বিহারসহ বেশ কিছু রাজ্যগুলিতে রয়েছে। জুলাই ২০১১ সাল থেকে জুন ২০১২ সালের ফসল বছরের জন্য ভারতের মোট বাসমতী চালের উৎপাদন হয়েছিল ৫ মিলিয়ন টন। হরিয়ানা হল ভারতে প্রধান বাসমতী চাল উৎপাদন রাজ্য, যা ভারতে উৎপাদিত মোট বাসমতী চালের ৬০ শতাংশেরও বেশি উৎপাদন করে।


title: বেদানা

text: এর আদি নিবাস ইরান এবং ইরাক। ককেশাস অঞ্চলে এর চাষ প্রাচীনকাল থেকেই হয়ে আসছে। সেখান থেকে তা ভারত উপমহাদেশে বিস্তার লাভ করেছে। বর্তমানে এটি তুরস্ক, ইরান, সিরিয়া, স্পেন, আজারবাইজান, আর্মেনিয়া, আফগানিস্তান, ভারত, পাকিস্তান, বাংলাদেশ, ইরাক, লেবানন, মিশর, চীন, বার্মা, সৌদি আরব, ইসরাইল, জর্ডান, ফিলিপাইন, দক্ষিণ-পূর্ব এশিয়ার শুস্ক অঞ্চল, ভূমধ্যসাগরীয় অঞ্চল, দক্ষিণ ইউরোপ এবং ক্রান্তীয় আফ্রিকায় ব্যাপকভাবে চাষ করা হয়। স্পেনীয়রা ১৭৬৯ সালে ল্যাটিন আমেরিকা এবং ক্যালিফোর্নিয়াতে বেদানা নিয়ে যায়। ফলে বর্তমানে ক্যালিফোর্নিয়া ও এরিজোনায় এর চাষ হচ্ছে। উত্তর গোলার্ধে এটি সেপ্টেম্বর থেকে ফেব্রুয়ারি মৌসুমে জন্মে। দক্ষিণ গোলার্ধে মার্চ থেকে মে পর্যন্ত এটি জন্মে।


title: ফিফা বিশ্বকাপ

text: ২০১৮ ফিফা বিশ্বকাপ কোন মহাদেশে বরাদ্দ দেয়া হয়নি; প্রকৃতপক্ষে পালাক্রমে বিভিন্ন মহাদেশে বিশ্বকাপ আয়োজনের নীতি ২০১৪ সালের পর আর নাও থাকতে পারে। যে সব দেশ ২০১৮ বিশ্বকাপ আয়োজনের ইচ্ছা প্রকাশ করেছে তাদের মধ্যে রয়েছে অস্ট্রেলিয়া, ইংল্যান্ড, রাশিয়া, মেক্সিকো, স্পেন, পর্তুগাল ও যুক্তরাষ্ট্র, আবার বেলজিয়াম ও নেদারল্যান্ড ২০০০ উয়েফা ইউরোপীয়ান ফুটবল চ্যাম্পিয়নশিপ সফলভাবে যৌথ-আয়োজন করার পর বেনেলাক্স দেশ (বেলজিয়াম, নেদারল্যান্ড ও লুক্সেমবার্গ) যুগ্মভাবে বিশ্বকাপ আয়োজনের পরিকল্পনা করছে। ফিফা প্রেসিডেন্ট সেপ ব্ল্যাটার ফেব্রুয়ারি ২৮, ২০০৭ তারিখে বিশ্বকাপ বলেছেন যে ২০১৮ সালের বিশ্বকাপ উত্তম আমেরিকায় হওয়া উচিত এবং তিনটি দেশ আছে যারা স্বাগতিক হতে পারে: যুক্তরাষ্ট্র, মেক্সিকো ও কানাডা। অবশ্য এ সিদ্ধান্ত নির্ভর করে ফিফার বিশ্বিকাপ আয়োজক নির্বাচনে আবর্তন নীতির উপর। ২০০৭ সালের এপ্রিলে ব্ল্যাটার আবার বলেন, "এর অর্থ এই যে ২০১৪ সালের পর বিশ্বকাপ এশিয়ায় হবে।"


title: দক্ষিণ আমেরিকা

text: দক্ষিণ আমেরিকা পৃথিবীর চতুর্থ বৃহত্তম মহাদেশ। মহাদেশটির আয়তন ১,৭৮,২০,৯০০ বর্গকিলোমিটার, যা পৃথিবীর মোট স্থলভাগের ১২%। আয়তনের দিকে থেকে এশিয়া, আফ্রিকা ও উত্তর আমেরিকার পরেই এর স্থান। বিষুবরেখা ও মকরক্রান্তির দুই পাশ জুড়ে এর বিস্তৃতি। মহাদেশটি উত্তরে পানামা স্থলযোটকের মাধ্যমে মধ্য ও উত্তর আমেরিকার সাথে যুক্ত। উত্তরে ক্যারিবীয় সাগর থেকে দক্ষিণে হর্ন অন্তরীপ পর্যন্ত মহাদেশটির দৈর্ঘ্য ৭,৪০০ কিলোমিটার। আর পূর্ব-পশ্চিমে এর সর্বোচ্চ দৈর্ঘ্য, আটলান্টিক মহাসাগরের উপকূলে অবস্থিত ব্রাজিলের পুন্তা দু সেইক্সাস থেকে প্রশান্ত মহাসাগরীয় উপকূলে অবস্থিত পেরুর পুন্তা পারিনিয়াস পর্যন্ত, ৫,১৬০ কিলোমিটার।


title: অস্ট্রেলিয়া (মহাদেশ)

text: এই মহাদেশটি প্রাথমিকভাবে ইন্দো-অস্ট্রেলিয়ান পাতের উপর অবস্থিত। ভূ-গাঠনিক পাতের কেন্দ্রস্থলে এই মহাদেশের অবস্থান। সেজন্য এখানে কোনো সক্রিয় আগ্নেয়গিরি নেই। এটিই একমাত্র মহাদেশ যেখানে কোনো সক্রিয় আগ্নেয়গিরি নেই। ৯ কোটি ৬০ লক্ষ বছর আগে পাত সঞ্চরণ শুরু হওয়ার আগে পর্যন্ত অস্ট্রেলিয়া মহাদেশীয় ভূখণ্ডটি দক্ষিণাঞ্চলীয় মহা-মহাদেশ গন্ডোয়ানার অংশ হিসেবে আন্টার্কটিকার সঙ্গে যুক্ত ছিল। তারপর সুদীর্ঘ সময় অস্ট্রেলিয়া-নিউ গিনি একক ভূখণ্ডের উপর অবস্থিত ছিল। খ্রিস্টপূর্ব ১০,০০০ অব্দে সমাপ্ত শেষ হিমবাহ পর্যায়ে সমুদ্রপৃষ্ঠের উচ্চতা বৃদ্ধি পেয়ে বাস প্রণালী সৃষ্টি হয়। সেই সময় তাসমানিয়া মূল ভূখণ্ড থেকে বিচ্ছিন্ন হয়ে পড়ে। খ্রিস্টপূর্ব ৮,০০০ থেকে ৬,৫০০ অব্দের মাঝে উত্তরাঞ্চলের নিম্নভূমিগুলি সমুদ্র কর্তৃক প্লাবিত হয়ে নিউ গিনি ও আরু দ্বীপপুঞ্জকে অস্ট্রেলিয়ার মূল ভূখণ্ড থেকে বিচ্ছিন্ন করে দেয়।


title: টেরা অস্ট্রালিস

text: টেরা অস্ট্রালিস (ল্যাটিন: Terra Australis; "তেরা অস্ত্রালিস"; দক্ষিণের ভূমি) একটি কাল্পনিক মহাদেশ যা পঞ্চদশ থেকে অস্টাদশ শতাব্দী পর্য্যন্ত বিভিন্ন বিশ্ব মানচিত্রে অঙ্কিত হতে থাকে। যদিও মানচিত্রে এই মহাদেশকে দেখানো হতে থাকে, কিন্তু এই মহাদেশের অস্তিত্বের পেছনে কোন বাস্তব প্রমাণ ছিল না। উত্তর গোলার্ধের ভূমিসমষ্টির সঙ্গে সামঞ্জস্য রেখে যে দক্ষিণ গোলার্ধেও যে সমপরিমাণ ভূমি থাকতে পারে, এই তত্ত্বে বিশ্বাস করে এই মহাদেশের কল্পনা করা হয়। পঞ্চম শতাব্দীতে ম্যাক্রোবিয়াস তাঁর মানচিত্রে অস্ট্রালিস নামক এই ধরনের সামঞ্জস্য রক্ষাকারী ভূমির কল্পনা করে মানচিত্র তৈরি করেন।


title: অ্যান্টার্কটিকা

text: অ্যান্টার্কটিকা (মার্কিন ইংরেজি উচ্চারণ ; ব্রিটিশ ইংরেজি উচ্চারণ বা বা বা ) পৃথিবীর দক্ষিণতম মহাদেশ, যেখানে ভৌগোলিক দক্ষিণ মেরু অবস্থিত। এই মহাদেশ দক্ষিণ গোলার্ধের অ্যান্টার্কটিক অঞ্চলে অ্যান্টার্কটিক চক্রের দক্ষিণে দক্ষিণ মহাসাগর দ্বারা পরিবেষ্টিত অবস্থায় অবস্থিত। এশিয়া, আফ্রিকা, উত্তর আমেরিকা ও দক্ষিণ আমেরিকার পর ক্ষেত্রফল বিশিষ্ট এই মহাদেশ বিশ্বের পঞ্চম বৃহত্তম মহাদেশ। অস্ট্রেলিয়া মহাদেশ অপেক্ষা এটি প্রায় দ্বিগুণ আকৃতিবিশিষ্ট। এই মহাদেশের ৯৮% অংশ গড়ে পুরু বরফাবৃত।


title: অ্যান্টার্কটিকার ভূগোল

text:
অ্যান্টার্কটিকার ভূগোল প্রধানত কুমেরুর সন্নিকটে এর অবস্থান তথা, বরফের দ্বারা প্রভাবিত। অ্যান্টার্কটিকা মহাদেশ পৃথিবীর দক্ষিণ গোলার্ধে অবস্থিত, এটি কুমেরুর চারদিকে অপ্রতিসমভাবে বিস্তৃত এবং এর সিংহভাগই কুমেরু বৃত্তের দক্ষিণে অবস্থিত। এটি বিশ্ব মহাসাগরের দক্ষিণাংশের জলরাশি দ্বারা পরিবেষ্টিত - মতান্তরে এটি দক্ষিণ মহাসাগর দ্বারা অথবা প্রশান্ত মহাসাগর, অতলান্ত মহাসাগর ও ভারত মহাসাগরের দক্ষিণভাগ দ্বারা বেষ্টিত। এর আয়তন ১.৪ কোটি বর্গ কিমি-র বেশী।
অ্যান্টার্কটিকার প্রায় ৯৮% পৃথিবীর বৃহত্তম হিম আচ্ছাদন দ্বারা আবৃত, যাকে অ্যান্টার্কটিক হিম আচ্ছাদন বলা হয় এবং যা স্বাদুপানির বৃহত্তম আধার। গড়ে ১.৬ কিমি পুরুত্ব বিশিষ্ট এই বরফ আচ্ছাদনটি এত ভারী যে তা মহাদেশীয় মূলপ্রস্তরের অবনমন ঘটিয়েছে, কোন কোন স্থানে তা সমুদ্রপৃষ্ঠের চেয়ে ২.৫ কিমি গভীর পর্যন্ত; যার ফলে তরল পানিবিশিষ্ট হিমবাহনিম্ন হ্রদেরও সৃষ্টি হয়েছে, যেমন ভস্তক হ্রদ। বরফ আচ্ছাদনের পরিসীমার দিকে অনেক হিম তাক ও হিম উত্থান রয়েছে।